text:
নই-দিল্লীগী বিগ্যান ভবন্দা ঙসি পাংথোকপা সিভিল সর্ভিসেস নুমিৎকী থৌরমদা, প্রধান মন্ত্রী, শ্রী নরেন্দ্র মোদীনা মীয়াম লৈঙাকপদা থোইদোক হেন্দোকপা থৌওং পাংথোকপগী প্রধান মন্ত্রীগী মনা পীথোকখ্রে। কেন্দ্রগী মন্ত্রী, শ্রী জিতেন্দ্র সিংহ, প্রধান মন্ত্রীগী প্রিন্সিপল সেক্রেতরী, শ্রী পি.কে. মিশ্রা, কেবিনেত সেক্রেতরী, শ্রী রজিব গৌবাসু অতোপ্পা মীথুংলেনগা লোয়ননা থৌরমসিদা শরুক য়াখি।
প্রধান মন্ত্রীনা থৌরম অসিদা ৱা ঙাংবদা, ‘কর্ময়োগী’ খুদিংবু সিভিল সর্ভিস নুমিৎ অসিদা থাগৎপা ফোংদোকখি। লৈঙাকপগী থৌওং শেমদোকপা অমসুং লৌশিং লান্নবগী পাউতাক্কা লোয়ননা মহাক্কী ৱারোল হৌদোকখি। মনা ফংলবশিংনা পাংথোকখিবা থৌওং অমসুং এক্সপেরিএন্সশিংবু ত্রেনিং একাদমী খুদিংনা চয়োল-চয়োলগী ওইনা ভর্চুএলগী খুত্থাংদা তাক্নবা য়াই হায়না মহাক্না ৱাহৌদোক থমখি। অনিশুবদা, মনা ফংলবা প্রোজেক্তশিংগী মরক্তগী স্কিম অমা খনগত্তুনা জিলা খরদা থবক ওইনা পাংথোকপা য়াই অমসুং মসিগী এক্সপেরিএন্সশিং অসিবুনা মথংগী সিভিল সর্ভিস নুমিত্তা অমুক্কা খন্ন-নৈনবা য়াগনি।
প্রধান মন্ত্রীনা পনখিবদা, মহাক্না হৌখিবা চহি ২০-২২দগী হৌনা, অহানবদা মুখ্য মন্ত্রী ওইনা, অমসুং মতুংদা প্রধান মন্ত্রী ওইনা, সিভিল সর্ভেন্তশিংগা ৱারী শাদুনা লাক্লি হায়খি। মসিদি অমনা অমদগী তমজবা ফংখিবা থৌওং অমা ওইখি হায়না মহাক্না মখা তাখি। হন্দক্কী চহিগী থৌরম অসিনা নীংতম্বগী অমৃত মহোৎসবকী মতমদা পাংথোকপা ওইবনা য়াম্না মরু ওই হায়না মহাক্না পনখি। মমাংগী মতমগী জিলাগী লৈঙাক্লোইশিংবু হন্দক্কী অখন্নবা চহিসিদা জিলাশিংদা কৌনবা মহাক্না লৈঙাক্লোইশিংগী মফমদা হায়খি। মসিনা জিলা অসিদা অনৌবা থৌনা হাপকনি অমসুং মমাংগী থৌদোকশিংনা তম্বীরম্বা জিলা লৈঙাকপগী অফবা থৌওংবু তরাম্না ওকপগী ফিভম অমা লৈহনগনি। মান্নবা থৌওং ওইনা, নীংতম্বা ভারতকী খোঙচত্তা মশক থোক্না তেংবাংবীরম্বা লৈঙাকপগী থৌওং কয়াগী লমজিংবশিংবু নীংশিংবা অমসুং মখোয়দগী কান্নবা লৌনবগীদমক্তা, হন্দক্কী মশক নাইবা চহি অসিদা রাজ্যশিংগী মুখ্য মন্ত্রীশিংনা হান্নগী চীফ সেক্রেতরী অমসুং রাজ্যগী কেবিনেত সেক্রেতরীশিংবুসু কৌবা য়াই। নীংতম্বগী অমৃত মহোৎসবকী মতমসিদা সিভিল সর্ভিসপু ইকায় খুম্নবগী খ্বাইদগী মতিক চাবা থৌওংদি মসিনা ওইগনি।
অমৃত কাল হায়বসিদি মমাংগী মতমগী হরাওবা ফোংদোকপা নত্ত্রগা থাগৎপা খক্তা নত্তে অমসুং চহি ৭৫দগী ১০০ ফাওবগী খোঙচৎ অসিনা চাং নাইনা পাংথোকপা থৌওং অমখক ওইবসু য়ারোই হায়না মহাক্না হায়খি। “ভারত @১০০ হায়বসি চাংনা নাইনা পাংথোকপা থৌওং অমা ওইবা য়ারোই। মসিগী চহি ২৫গী মতমসিদি য়ুনিৎ অমগুম্না য়েংগদবনি অমসুং ঐখোয়না হৌজিক্কী মিৎকুপসিদগী হৌদুনা পান্দম অমা থমগদবনি। হন্দক্কী চহিগী হরাওবা ফোংদোক্লিবা অসিদি অহোংবা অমা পুরক্কদবা থৌওং ওইহনগদবনি”। জিলা খুদিংনা ইথিল অসিগা লোয়ননা তুংলমচত্তা খোঙদাগদবনি। হোৎনরিবা কয়াগী মরক্তা অহাঙবা অমত্তা লৈবা য়াদে অমসুং হৌজিক্কী মতমসিদি ঙসিগী নুমিৎ অসিমক্তদা ইং ১৯৪৭তা সরদার পতেলনা পীবিরম্বা মাইকৈ অমসুং ৱাশকপু অমুক্কা হেন্না চেৎশিলহনবগী মতম্নি হায়না প্রধান মন্ত্রীনা হায়খি।
ঐখোয়গী গনতন্ত্রগী পথাপ অসিদা ঐখোয়না পান্দম অহুমদা খোঙফম চেৎকদবনি হায়না প্রধান মন্ত্রীনা হায়খি। অহানবা পান্দম অসিদি, লৈবাক্কী মীচম মীয়ামগী পুন্সিদা অহোংবা লাকফম থোকই, মখোয়গী পুন্সি অসি লায়গদবনি অমসুং মখোয়না অসুম্না নুংঙাইনা লৈবসু ঙমগদবনি হায়বসিনি। মীচম মীয়াম্না সরকারগা করিগুম্বা অমা পাংথোক্নবা মতমদা অৱাবা মাইয়োক্নবগী মথৌ তাহল্লোইদবনি অমসুং কান্নবা অমদি সেবা কয়াবু মখোয়দা অয়েৎপা লৈতনা ফংহনগদবনি। “মীচম মীয়ামগী অপাম্ববু পীদবা য়াদে হায়বা ৱাশক্কী থাক্তা লৈহনবা হায়বসি পথাপ অসিগী থৌদাংনি। মসিগী সঙ্কল্প (ৱাশক) অসিবু সিধী (মপুং ফাবা/মঙফাওনবা)দা পুখৎকদবনি অমসুং মসিনা ঐখোয় খুদিংগী পান্দম ওইগদবনি। মীচম মীয়াম অমগী সপ্নাবু (মঙলান) সংকল্পতা (ৱারেপ) ওন্দুনা সিধী (মপুং ফাবা) ওইহনবগী খোঙচৎকী থাক খুদিংদা ঐখোয়না তেংবাংনবা লৈগদবনি”, হায়না মহাক্না মখা তাখি। অনিশুবদা, ভারতকী হেনগৎলক্লিবা থাক অমসুং অহোংবা নাইরক্লিবা শক্তাক অসিবু য়েংলুরবা মতুংদা, ঐখোয়না পাংথোকপা খুদিংমক অসি মালেমগা মরী লৈনবা ওইগদবনি। ঐখোয়না মালেমগী থাক্তা থোক্লিবা থৌওংশিংবু খঙনবা হোৎনদ্রবদি, ঐখোয়গী পাংথোকফম থোকপা অমসুং মিৎয়েং চঙফম থোকপশিং খঙবদা ৱানা থোক্কনি। ৱাফমশিং অসিবু খন্নদুনা ঐখোয়না ঐখোয়গী স্কিম অমসুং লৈঙাকপগী মওং-মতৌ শেমগদবনি হায়না প্রধান মন্ত্রীনা হায়খি। ঐখোয়গী পথাপ অমসুং মওং-মতৌশিংবু চাং নাইবা খোঙজেলগা লোয়ননা অপদেত তৌদুনা চৎকদবনি অমসুং মমাংগী চহি-চাগী পথাপ শিজিন্নদুনা ঙসিগী শিংনবশিংগা ঐখোয়না মাইয়োক্নবা ঙম্লোই। অহুমশুবদা, মহাক্না অসুম্না হায়খি, “ঐখোয়না পথাপ অমগী থাক অমা হেক্তদা লৈবা ওইসনু, ঐখোয়গী মরু ওইবা থৌদাংদি লৈবাক্কী অপুনবা অমসুং অমত্তা ওইবা মতৌ ঙাকপনি অমসুং মসিদা ঐখোয়না লাইথোকপা য়াদে। লোকেলগী ৱারেপ ফাওবদা হায়রিবা হীরম অসিগী মনুং চনগদবনি। ঐখোয়গী ৱারেপ খুদিংমক মদুনা লৈবাক্কী অপুনবা অমসুং অমত্তা ওইবা মতৌদা পাঙ্গল হাপ্পা ঙম্বগী মতিক্কী মতুং ইন্না য়েংশিনগদবনি। লৈবাক্না অহানবদা’ হায়বসিনা ঐখোয়গী ৱারেপশিংবু মতম পুম্বদা লমজিংগদবনি”।
ভারতকী থোইদোক হেন্দোকপা চৎনবী, ঐখোয়গী লৈবাক অসি নিংথৌগী চৎনবী অমসুং নিংথৌগী সিংহাসন্না শেম্বা নত্তে। ঐখোয়না চহি-চা কয়াদগী লৈদুনা লাক্লবা চৎনবী অসিদি মীচম মীয়ামগী পাঙ্গলবু মখা তানা য়োকখৎপগী চৎনবীনি। মসিনা লৈবাক অসিনা মশাগী লিরবা লৌশিংবু য়োক্তুনা থম্বগা লোয়ননা মতমগী অহোংবা অমসুং মতমগা চুনবা মতৌ য়াবগী ইথিলবুসু তাক্লি হায়না প্রধান মন্ত্রীনা হায়খি। খুন্নাই অমগী তৌবা ঙম্বগী মতিকপু য়েংশিনবা, পাংথোকহনবা অমসুং শৌগৎপা হায়বসি সরকারগী পথাপকী থৌদাংনি হায়না মহাক্না মরু ওইনা পনখি। মহাক্না স্তার্ত-অপ ইকোসীস্তেম অমসুং লৌউ-শিংউদা পাংথোক্লিবা অনৌবা থৌওংগী খুদম পীরদুনা লৈঙাক্লোইশিংনা মসিদা লমজিংবা অমসুং শৌগৎপগী থৌদাং লৌনবা হায়খি।
প্রধান মন্ত্রীনা তাইপিস্ত অমসুং সিতার খোংবা অনিগী খেন্নবা তাক্লদুনা, মঙলান, নুংঙাইবা অমসুং পান্দম্না থনবা পুন্সি অমা ওইরিবা ইশাগী ফিভম নীংথিনা খঙজবা পুন্সি হিংবগী তঙাই ফদবদা মহাক্না মিৎয়েং চঙখি। “অতোপ্পনা নীংথিনা হিংবা ঙমহন্নবগীদমক্তা তেংবাংবা ঙম্নবগীদমক্তা ঐহাক্না মিৎকুপ খুদিং হিংবা পাম্মি”, হায়না মহাক্না হায়খি। শ্রী মোদীনা হান্নদগী চত্থদুনা লাক্লবা লম্বীদা চত্তনা, তোঙানবা মওংদা ৱাখল খন্নবা ওফিসরশিংনা হায়খি। লৈঙাক্তা অহোংবা পুরকপা হায়বসি ঐখোয়গী মহৌশাগী ৱারেপ ওইগদবনি হায়না মহাক্না মখা তারদুনা লৈঙাকপগী থৌওং শেমদোকপা হায়বসি মতম অমসুং লৈবাক্কী অপাম্বগী মতুং ইন্না চাংয়েং তৌদুনা পাংথোক্কদবনি হায়না মখা তাখি। চৎনদ্রবা আইন অমসুং কান্নদবা কাঙলোন কয়া হন্থহনবনা মহাক্কী মিৎয়েং ওইরি হায়বা ৱাফমসু মহাক্না ফোংদোকখি। ঐখোয়না প্রেসর লৈবা মতমদতা হোংগদবা নত্তে, ইশাবু হেন্না ফনবা ওইনা হোৎনগদবনি হায়না প্রধান মন্ত্রীনা হায়খি। অৱাৎ-অপাগী মতমদা থোকখিবা কাঙলোন অমসুং ৱাখল্লোন্না ঐখোয়বু লৈঙাক্কদবা নত্তে, ঐখোয়না ৱাত্ত-পাদবগী ৱাখল্লোন চেনগদবনি। মান্নবা ওইনা, ঐখোয়না শিংনবা অমগীদমক্তা থবক হেক্তা পায়খত্ত্রিঙৈদা করি ওইরকপা য়াবগে হায়না হান্না খনগদবনি। প্রধান মন্ত্রীনা “মমাংগী চহি ৮গী মনুংদা, লৈবাক অসিদা চাউর-চাউরবা থৌদোক কয়া থোকখ্রে। কেম্পেন কয়া অসিগী মরক্তগী, খরা অমদি হৌরকফমদগী হৌনা লিচৎ-শাজত্তা অহোংবা লৈবা ফাওবা য়াওখি” হায়না মিৎয়েং চঙখি। ঐহাক রাজনিতীদা খোইদাজবা মীওই নত্তে অদু মহৌশানা জননিতীদা পুক্নীং লুপ্পি হায়না মহাক্না হায়খি।
মহাক্না ওফিসরশিংদা মখোয় মশাগী পুন্সিদা মরু ওইবা শেমদোকপগী থৌওং পাংথোক্নবা হায়রদুনা মহাক্কী ৱারোল লোইশিনখি। খুদম ওইনা হায়রবদা, লু-নানবা, জি.ই.এম. নত্ত্রগা য়ু.পি.আই. শিজিন্নবগী থৌওং অসি মখোয় মশাগী পুন্সিগী মনুং চল্লবরা হায়না হংখি।
মীয়ামগী লৈঙাকপদা থোইদোক হেন্দোকপা থৌওং পাংথোকপগী প্রধান মন্ত্রীগী মনা অসি মীচম মীয়ামগী য়াইফ-য়ুম্বালগীদমক্তা কেন্দ্র/রাজ্যগী লুপ অমসুং জিলা/থবক পায়খৎপা য়ুনিৎশিংনা পাংথোকখিবা তোপ-তোপ্পা অমসুং অনৌবা থৌওং চেনবা থবক-থৌরম কয়া শকখঙনবগীদমক্তা শেমখিবনি। মশক খঙদোক্লবা অমসুং অহানবা মিৎয়েং চঙলিবা প্রোগ্রাম অমসুং ইন্নোবেসনবু নীংথিনা পাংথোকপগীদমক্তা হায়রিবা মনা অসি পীবনি।
মখাদা পীরিবা মশক খঙদোক্লবা অমসুং অহানবা মিৎয়েং চঙলিবা প্রোগ্রাম মঙাদা খুদম ওইবা থবক পাংথোকপদা মনা অসি পীগনি অমসুং সিভিল সর্ভিস নুমিৎ ২০২২দা মনা অসি খুৎশিন্নগনিঃ ১) পোশন অভিয়ান্দা “জন ভাগিদারী” নত্ত্রগা মীয়াম্না শরুক য়াববু পুক্নিং থৌগৎপা, ২) খেলো ইন্দিয়া স্কিমগী খুত্থাংদা শান্ন-খোৎনবা অমসুং হকশেল ফনা লৈববু খুমাং চাউশিলহনবা, ৩) পি.এম. স্বনিধী য়োজনাদা দিজিতেল পেমেন্ত অমসুং গুদ গবর্নেন্স, ৪) জিলা অমা, প্রদক্ত অমগী স্কিমগী খুত্থাংদা হীরম খুদিং মনুং চন্নবা চাউখৎপা পুরকপা অমসুং ৫) মীওইবগী থৌওং য়াওদনা এন্দ-তু-এন্দ দেলিবরী ওফ সর্ভিস পরিং নাইনা চত্থহনবা।
মশক খঙদোক্লবা অমসুং অহানবা মিৎয়েং চঙবা প্রোগ্রাম ৫ অমসুং মীয়াম লৈঙাকপা/সেবা ফংহনবনচিংবা হীরমদা ইন্নোবেসন পাংথোকপগীদমক্তা হন্দকী চহিগী ওইনা মনা ১৬ পীগনি।
मैं तीसरे लक्ष्य की बात करूं तो ये एक प्रकार से मैं दोहरा रहा हूँ... व्यवस्था में हम कहीं पर भी हों, लेकिन जिस व्यवस्था से हम निकले हैं, उसमें हमारी prime responsibility है देश की एकता और अखंडता: PM @narendramodi— PMO India (@PMOIndia) April 21, 2022
मैं तीसरे लक्ष्य की बात करूं तो ये एक प्रकार से मैं दोहरा रहा हूँ... व्यवस्था में हम कहीं पर भी हों, लेकिन जिस व्यवस्था से हम निकले हैं, उसमें हमारी prime responsibility है देश की एकता और अखंडता: PM @narendramodi— PMO India (@PMOIndia) April 21, 2022
हम एक लोकतांत्रिक व्यवस्था में है और हमारे सामने तीन लक्ष्य साफ-साफ होने चाहिए।— PMO India (@PMOIndia) April 21, 2022
पहला लक्ष्य है कि देश में सामान्य से सामान्य मानवी के जीवन में बदलाव आए, उसके जीवन में सुगमता आए और उसे इसका एहसास भी हो: PM @narendramodi
भारत की महान संस्कृति की ये विशेषता है कि हमारा देश राज व्यवस्थाओं से नहीं बना है, हमारा देश राज सिंहासनों से नहीं बना है।— PMO India (@PMOIndia) April 21, 2022
हमारी हजारों साल की जो परंपरा है वो जन सामान्य के सामर्थ्य को लेकर चलने की परंपरा रही है: PM @narendramodi
बीते 8 साल के दौरान देश में अनेक बड़े काम हुए हैं।— PMO India (@PMOIndia) April 21, 2022
इनमें से अनेक अभियान ऐसे हैं जिनके मूल में behavioral change है: PM @narendramodi


c: text/html

text:
ৱাহং
কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?
পাওখুম
পাখোন 13:38 না হায়, “মরম অসিনা, ঐগী ইচিন-ইনাওশিং, যীশু খৃষ্টগী মপান্না অয়োল-অরানগী কোকপিবা ফংই হায়বা ঐখোয়না নখোয়দা ফোংদোকলি’’
কোকপিবা হায়বসি করিনো অদুগা করিগী দমক ঐহাক্না মসি মথৌ তারিবনো?
‘‘কোকপিবা’’ হায়বদি অমোৎপা শেংদোকপা, ঙাকপিবা, লন তোনবা কোকপিবা হায়বনি। ঐখোয়না কনাগুম্বা অমগী মফমদা লাল্লুরবদি, হান্না লৈনরম্বা মরীদু নৌহৌনা অমুক থমবা পাম্বদগী মখোয়দা ঙাকপিনবা হায়জৈ। কনাগুম্বা অমবু ঙাকপিবা মরম চারে হায়দুনা ঙাকপিবা নত্তে। কোকপিনবা মরম চাবা মী অমতা লৈতে। কোকপিবা হায়বসি নুংশিবা উৎপা, মীনুংশি উৎপা, অমসুং থৌজাল উৎপগী থবকনি। কনাগুম্বা অমনা কনাগুম্বা অমগী মাইওক্তা তৌখিবা অদু নুংঙাইতবা অমতা লৈররোই হায়না লৌবা ৱারেপ অদুবু কোকপিবা কৌই।
বাইবলনা ঐখোয়দা অসুম্না হায় মদুদি ঐখোয় পুম্নমক শেম্বিবা মপুদগী কোকপিবা ফংবা মথৌ তাই। ঐখোয় পুম্নমক অয়োল-অরানগী থবক তৌই। পাও শন্দোকপা 7:20 না খঙহল্লি, ‘‘মালেমসিদা অচুম্বা তৌবা অমসুং অয়োল-অরান তৌদবা লাইনিং চেৎপা কনা অমতা লৈতে।’’ 1 যোহান 1:8 না হায়, ‘‘ঐখোয় অয়োল-অরান য়াওদে হায়না হায়রবদি, ঐখোয় মীনম্বনি অমসুং অচুম্বা ঐখোয়দা য়াওদে।’’ অয়োল-অরাল পুম্নমক্না শেম্বিবা মপুগী হায়বা ইন্দে (ঈশৈ লাইরিক 51:4)। মসিগী মরম্না, ঐখোয়না শেম্বিবা মপুদগী কোকপিবা মথৌ তাই। ঐখোয়গী অয়োল-অরানশিং কোকপিদ্রবদি, ঐখোয়না তৌখিবা অয়োল-অরানশিংগী মহৈ ওইনা লোম্বা নাইদনা অৱা নঙগনি। (মত্থি 25:46; যোহান 3:36)।
কোকপিবা—মতৌ করম্না ঐহাক্না ফংবা ঙমগনি?
নুংঙাইবা ৱাফমদি, নুংশি হৈবা অমসুং মীনুংশি হৈবা শেম্বিবা মপুনা – ঐখোয়গী অয়োল-অরানশিং কোকপিবা পাম্মি! 2 পিতর 3:9 না ঐখোয়দা হায়, ‘‘...নখোয়গী দমক ইবুংঙো মহাক খাঙদুনা ঙাইরি, কনা অমতা মাঙবা পামদে, তৌইগুম্বসুং মী খুদিংনা পুক্নিং হোংবা পাম্মি।” শেম্বিবা মপুনা ঐখোয়বু কোকপিবা পাম্মি, মরম অদুনা ইবুংঙো মহাক্না ঐখোয়গী দমক কোকপিনবা থৌরাং তৌদুনা থল্লে।’’
ঐখোয়গী অয়োল-অরানগী অমত্তা ঙাইরবা ফংফম থোকপা চৈরাক্তি অশিবনি। রোমীয় 6:23 গী অহানবা শরুক তংখাইদা হায়, ‘‘অয়োল-অরান তৌরুবগী মহৈদি শিবনি...।’’ ঐখোয়গী অয়োল-অরানগী ফংফম থোকপা মহৈ অদু লোম্বা নাইদবা অশিবা হায়বনি। শেম্বিবা মপুনা, মহাক্কী মপুং ফারবা থৌরাংদা, তাইবং মী অমা ওইনা শায়োনবিরকখি – যীশু খৃষ্ট (যোহান 1:1,14)। ঐখোয়না ফংফম থোকপা শিবগী চৈরাক যীশুনা লৌদুনা পাং মথক্তা শিখি। 2 কোরিন্থীয় 5:21 না ঐখোয়দা হায়, ‘‘অদুগা মঙোন্দা ঐখোয় শিদবা মপুগী লাইনিং চেৎপা ওইরকপা ঙম্নবা, অয়োল-অরান খঙজদবা মহাক্না ঐখোয়গী দমক অয়োল-অরান ওইহল্লে।” ঐখোয়না ফংফম থোকপা শিবগী চৈরাক যীশুনা লৌদুনা পাং তীংদুনা শিখি! শেম্বিবা মপু অমা ওইনা, যীশুগী শিবনা তাইবংপান অপুম্বগী অয়োল-অরানগী দমক কোকপিবা পিবিরে। 1 যোহান 2:2 না লাউথোকই, ‘‘ঐখোয়গী অয়োল-অরালগী দমক মহাক কৎথোকলবা উশিন অদুনি, অমসুং ঐখোয় খক্তগী নত্তে তৌইগুম্বসুং মালেম পুম্বগী অয়োল-অরালগী দমকসু য়াওই।’’ যীশু শিবদগী হিংগৎখি, অয়োল-অরান অমসুং শিবা মহাক্না মাইথীবা পিরবনি লাউথোকখি (1 কোরিন্থীয়: 15: 1-28)। শেম্বিবা মপু থাগৎলু, যীশু খৃষ্টনা শিবদগী হিংগৎপগী মপান্না, রোমীয় 6:23 গী অনিশুবা তংখাই শরুক্তা হায়বা চুম্মি, ‘‘. . .অদুবু ঐখোয়গী ইপুরোই যীশু খৃষ্টগী মপান্দগী ফংবা শেম্বিবা মপুগী খুদোলদি লোম্বা নাইদবা পুন্সি অসিনি।’’
অদোমগী অয়োল-অরানশিং কোকপিবা পাম্বিব্রা? করিগুম্বা ইশাগী পুক্নিং ৱাখলদা ফাওরকপা য়াম্না নীংঙমদবা অশোইবা, কাউথোকপা ঙমদবা লৈব্রা? করিগুম্বা নহাক্না যীশু খৃষ্টদা নহাক্কী কনবিবা মপু ওইনা থাজবা থম্বা ঙম্লবা, নহাক্না তৌখিবা অয়োল-অরালশিংগী কোকপিবা ফংবা ঙমগনি। এফিসা 1:7 না হায়, “শিদবা মপুগী মপুং ফারবা থৌজালগী মতুং ইন্না, মঙোন্দা ঐখোয় মহাক্কী ঈগী মপান্না হন্দোকপিনবা, অয়োল-অরান কোকপিবা ফংজরে।” ঐখোয় কোকপিবা য়ানবা, যীশুনা ঐখোয়গী তোল্লম্বা লমন পিবিরে। নহাক্না তৌগদবা থৌদাংদি যীশুনা ঐখোয়বু কোকপিনবগী মমল পিনবা শিবিখিবা অদুদা যীশুগী মপান্না শেম্বিবা মপুদা কোকপিয়ু হায়না নীজৌ অদুগা ইবুংঙো মহাক্না নহাকপু কোকপিগনি! যোহান 3:16-17 দা য়াম্না ফজবা ৱাপাও য়াওই, “মরমদি শিদবা মপুনা তাইবংপানববু অসুক্কী মতিক নুংশিবিরে, হায়বদি, ইবুংঙো মহাক্কী অমতা ঙাইরবা মচা নিপা পিবিরে; অদুনা মচা নিপা অদুবু থাজবা মী পুম্নমক্না মাঙদদুনা লোম্বা নাইদবা হিংবা ফংনবনি। মরমদি শিদবা মপুনা ইবুংঙো মহাক্কী মচা নিপা তাইবংপানবু মরাল শীননবা থারকপা নত্তে, অদুবু ইবুংঙোগী মপান্না তাইবংপানবু কনবিনবনি।”
কোকপিবা – মসি ইরাই-লাইনা ওইবা য়াব্রা?
হোই, মসি য়াম্না লাই! শেম্বিবা মপুদগী নহাক্না কোকপিবা শেল তানবগুম তানবা ঙম্লোই। শেম্বিবা মপুদগী ফংবা নহাক্কী কোকপিবা অদুগী মমল নহাক্না পিবা ঙম্লোই। মহাক্না মদু ফংবা ঙমগনি, থাজবগী মপান্না, শেম্বিবা মপুগী থৌজাল অমসুং মীনুংশিগী মপান্না। করিগুম্বা নহাক্না যীশু খৃষ্টবু নহাক্কী কনবিবা মপু ওইনা লৌশিনবা পামলবা অমসুং শেম্বিবা মপুদগী কোকপিবা ফংবা পামলবা, নহাক্না হায়জবা অসি হায়জবিয়ু। হায়জবা অসি নৎত্রগা অতোপ্পা হায়জবা অমনা নহাকপু কনবিবা ঙম্লোই। যীশুদা থাজবা থম্বা খক্তদা নহাক্না লংজখিবা অয়োল-অরানশিংদগী কোকপিবা ঙম্মি। হায়জবা অসিদি ইচম চম্না শেম্বিবা মপুদা নহাক্কী থাজবা ইবুংঙো মঙোন্দা ফোংদোকপনি অমসুং নহাকপু কোকপিবগী দমক ইবুংঙো মহাকপু থাগৎপনি। “শেম্বিবা মপু, ইবুংঙো নহাক্কী মাইওক্তা ঐনা অয়োল-অরান লংজরে অমসুং ঐহাক চৈরাক ফংফম থোকলে হায়বা ঐহাক খঙজরে। তৌইগুম্বসুং ঐনা যীশু খৃষ্টবু থাজবগী মপান্না কোকপিবা ফংবা য়ানবা ঐনা ফংগদবা চৈরাক অদু ইবুংঙো মহাক্না লৌখি। অরান-খুভম ফংনবা ঐনা ইবুংঙো নঙোন্দা ঐগী থাজবা থমজরি। ইবুংঙো নহাক্কী অঙকপা থৌজাল অমসুং কোকপিবা অদুগী দমক থাগৎচরি! অমেন!”
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
কোকপিবা ফংলব্রা? মতৌ করম্না শেম্বিবা মপুদগী ঐহাক কোকপিবা ফংবা ঙমগনি?

robotstxt: allowed

filter: keep


text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী খুত্থাংদা ওল ইন্দিয়া মেয়র্স কনফরেন্স হৌদোকখ্রে। উত্তর প্রদেশকী মুখ্য মন্ত্রী, শ্রী য়োগী অদিত্যনাথ অমসুং কেন্দ্রগী মন্ত্রী, শ্রী হর্দীপ সিংহ পুরিসু অতোপ্পা মীথুংলেনগা লোয়ননা থৌরম অসিদা শরুক য়াখি।
প্রধান মন্ত্রীনা মীতিন অসিদা ৱা ঙাংবদা ভরানসীগী অরিবা শহরদা হন্দক্তা পায়খৎখিবা চাউখৎ-থৌরাংগী থবকশিং পনখি। কাশিনা চাউখৎপসি লৈবাক পুম্বা চাউখৎপগী লম্বী য়াৎপা ওইবা য়াই হায়না মহাক্না ফোংদোকখিবা ৱাফম্বু মহাক্না অমুক্কা হন্না নীংশিংখি। ঐখোয়গী লৈবাক্কী শহর অয়াম্বসি চৎনবী মখা পোন্না শেমগৎখিবা নাৎকী ওইবা শহরনি হায়না ফোংদোকখি। হৌজিক্কী মতমগা চুনহন্নবা য়ুগ অসিদা, ঐখোয়গী শহরশিংগী হান্নগী নীংথিবা মগুনশিং ঙাক-শেন্দুনা থম্বসু চপ মান্ননা মরু ওই। মসিগী শহরশিং অসিনা ঐখোয়দা লোকেল স্কিল অমসুং হেরিতেজপু মতৌ করম্না ঙাক শেন্দুনা থমগদগে হায়বা তাকপা ঙমগনি হায়না মহাক্না হায়খি। হান্নগী মওং-মতৌশিং থুগাইবসি তৌগদবা নত্তে, মসিগী মহুত্তা মখোয়শিংবু নৌহৌননা শেমগত্তুনা ঙাক শেনবদা অহেনবা মিৎয়েং চঙগদবনি হায়না মহাক্না কন্না তকশিনখি। থৌওংশিং অসি হৌজিক্কী মতমগী তঙাই ফদবশিংগী মতুং ইন্না পাংথোক্কদবনি।
প্রধান মন্ত্রীনা শহরশিংগী মরক্তা অফবা মওংদা লু-নানবা তান্ননবা অমসুং হীরম কয়াদা নীংথিজবা থবক পাংথোকপগা লোয়ননা শহরশিংবু লু-নান্না থম্নবা খ্বাইদগী হেন্না ফজনা হোৎনবা শহরশিংবু শকখঙনবা অনৌবা কাংলুপ শেম্বা য়াগদরা হায়বা ৱাফমসু ফোংদোকখি। মহাক্না শহরশিংবু লু-নান্না থম্বতা নত্তনা মশক ফজহন্নবগী থৌওং পাংথোকসি হায়বা ৱাফমসু থমখি। হীরম অসিগা মরী লৈননা, মহাক্না মেয়রশিংদা মখোয়গী শহরগী মীয়ামগী মরক্তা অফবা ৱাখল্লোন চেনবা চাংয়েংনবগী থৌওং পাংথোক্নবা ৱাফমসি খঙহনখি।
প্রধান মন্ত্রীনা মহাক্কী মন কী বাত অমসুং অতোপ্পা ৱারোলশিংদা হান্নদগী হায়দুনা লাক্লবা নিংতম্বগা মরী লৈনবা হীরমগী “রঙ্গোলি”, নিংতম্বগী ঈশৈ অমসুং নাউশুম ঈশৈ চাংয়েংনবগুম্বা ‘ অজাদী কা অমৃত মহোৎসব’কা মরী লৈনবা থৌরম কয়া মহাক্না মেয়রশিংদা শিন লাঙনবা খঙহনখি। মেয়রশিংনা মখোয়গী শহরশিংগী হৌদোকখিবা নুমিৎ খঙদোক্তুনা মদুগী কুমওন পাংথোকপগী ৱাফমসু প্রধান মন্ত্রীনা হৌদোকখি। তুরেল চেনবা শহরশিংনা তুরেল কুমহৈ (নদি উৎসব) পাংথোকফম থোকই। তুরেলগী মতিক মগুনগী মতাংদা মীয়ামদা খঙহন্দুনা তুরেলগীদমক্তা চাউথোকচবা ফাওহন্দুনা মসিবু লু-নান্না থম্বগী তঙাই ফদবগী মতাংদা মহাক্না অহেনবা মিৎয়েং চঙখি। “শহরগী পুন্সি-মহিংগী ময়োলদা তুরেলশিংবু অমুক্কা হন্না পুরক্কদবনি। মসিনা অদোমগী শহরশিংদা অনৌবা পুন্সি হাপকনি”, হায়না প্রধান মন্ত্রীনা ফোংদোকখি। মহাক্না মেয়রশিংদা সিঙ্গল য়ুস প্লাস্তিক শিজিন্নবা লেপ্পগী কেম্পেনবু নৌহৌননা অমুক পায়খৎনবা খঙহনখি। মহাক্না মেয়রশিংদা ফত্ত হাউদীদগী লন-থুমদা ওনথোক্নবা পাম্বৈ থীনবসু খঙহনখি। “ঐখোয়গী শহর খুদিংমক লু-নান্না অমসুং হকশেল ফনা লৈহনগদবনি, ঐখোয়না মসিগীদমক্তা হোৎনগদবনি”, হায়না মহাক্না মখা তাখি।
মেয়রশিংনা মখোয়গী শহরশিংগী লম্বী অমসুং য়ুমশিংদা এল.ই.দি. শোইদনা অমসুং পাক শন্না শিজিন্নহন্নবা হোৎনগদবনি হায়না প্রধান মন্ত্রীনা খঙহনখি। থৌওং অসিবু মিসন মোদতা পাংথোক্নবা ৱাফমসু মহাক্না ফোংদোকখি। হৌজিক লৈরিবা স্কিমশিংবু অনৌবা থৌওংদা শিজিন্ননবা অমসুং মখোয়শিংবু মখা তানা চত্থহন্নবা ঐখোয়না মতম পুম্বদা খনগদবনি হায়না মহাক্না হায়খি। মহাক্না মেয়রশিংদা শহরগী এন.সি.সি. য়ুনিৎশিংগা খুৎশম্নদুনা অমসুং কাংলুপ শেমদুনা শহরশিংগী মীতম শেংদোকপা অমসুং নিংতম্বগী অমৃত মহোৎসবকী ৱাখল্লোনগী মনুং চন্না শক্নাইরবা মীওইশিংগী মতাংদা ৱাফম ফোংদোকপগী থৌরম শীনবগী থবক পাংথোক্নবা খঙহনখি। মান্নবা থৌওং অমা ওইনা, মেয়রশিংনা মখোয়গী শহরশিংদা চুনবা মফম অমা খঙদোক্তুনা মদুদা পি.পি.পি. মোদকী খুত্থাংদা নিংতম্বগী অমৃত মহোৎসবকী ৱাখল্লোনগী মনুং চন্না ফুরা শাবা য়াই। “ৱান দিস্ত্রিক্ত, ৱান প্রদক্ত” প্রোগ্রামগী মতাংদা পল্লদুনা, প্রধান মন্ত্রীনা মেয়রশিংদা মখোয়গী শহরগী তোপ-তোপ্পা পোত্থোক নত্ত্রগা মফম্না মমিং চৎহন্দুনা মখোয়গী শহরগী তোপ-তোপ্পা শক্তাক অমা শেম্নবা হোৎননবা খঙহনখি। প্রধান মন্ত্রীনা মেয়রশিংনা অর্বানগী পুন্সি মহিংগী তোঙানবা হীরমগী মখা পোন্দুনা মীয়াম্না শহরগী মতাংদা নুংঙাইবা ৱাখল খলহন্নবা পাম্বৈ পুথোক্নবা হায়খি। ঐখোয়না পব্লিক ত্রান্সপোর্ত শিজিন্নবদা পুক্নিং থৌগৎপগী মথৌ তাই হায়না মহাক্না ফোংদোকখি। শহরদা লৈবা খুদোংচাবা খুদিংমক সুগময়া ভারত অভিয়ান – এসেসিবল ইনিদয়া কেম্পেনগী মতুং ইন্না নাম্ম-শোইবা মীওইশিংনা শিজিন্নবা নুংঙাইহন্নবা শিন্নবগীদমক্তা মহাক্না মেয়রশিংদা পাউতাক পীখি।
“ঐখোয়গী শহরশিং অসি ঐখোয়গী শেন্মিৎলোন চলায়বগী শাফুনি। ঐখোয়না শহরশিংবু মতিক লৈবা শেন্মিৎলোনগী হব অমা ওইহনগদবনি”, হায়না মহাক্না হায়খি। শেন্মিৎলোনগী থবক থৌরমগী পুক্নিং চিংশিনবা অমসুং খুমাং চাউশিলহনবা ইকোসীস্তেম অমা শেম্নবগীদমক্তা খুদোংচাবা খুদিংমকপু মতম অমতদা শেমগৎপা অপুনবা পথাপ অমা শেমগৎনবা ৱাফমসু মহাক্না মেয়রশিংগী মফমদা থমখি।
প্রধান মন্ত্রীনা ঐখোয়গী চাউখৎ-থৌরাংগী মোদেলদা এম.এস.এম.ই.বু মতৌ মপাঙ্গল হেনগৎহনবগী মথৌ তারিবা অসিদা মিৎয়েং চঙখি। “লম্বীদা পোৎ য়োনবশিং অসি ঐখোয়গী খোঙচৎকী শরুক অমনি। ঐখোয়না মখোয়গী অৱাবশিং মতম খুদিংদা উগনি। মখোয়গীদমক্তা পি.এম. স্বনিধী য়োজনা পুরক্লি। মসিনা য়াম্না কান্নবা স্কিম্নি। অদোমগী মফমদা লৈবা মখোয় ময়ামগী পরিং শেমসি অমসুং মখোয়দা মোবাইল ফোন্দা ত্রাঞ্জেক্সন তৌবা তম্বীসি। মসিনা বেঙ্কশিংনা ফজবা তর্মশিংগী মখাদা শেল থাদবদা য়াম্না তেংবাংগনি”, হায়না প্রধান মন্ত্রীনা ফোংদোকখি। মখোয়গী মরু ওইবশিং অসি লাইচৎ মনুংদা য়াম্না ময়েক শেংনা উখ্রে হায়না মহাক্না মখা তাখি।
প্রধান মন্ত্রীনা মেয়রশিংনা কাশিগী চাউখৎ-থৌরাংগী মতাংদা মখোয়না থেংনরকপশিংগী ৱাফম ফোংদোরক্নবা হায়জবগা লোয়ননা মহাক্কী ৱারোল লোইশিনখি। “অদোম্না কাশিগীদমক্তা হৌদোরক্লিবা ৱাফমগীদমক্তা ঐহাক্না মতম পুম্বদা তৌবীমল খঙগনি অমসুং ঐহাক্না অদোমগী অহানবা মহৈরোই ওইগনি”। সর্দার পতেল অসি অহমেদবাদকী মেয়র ওইরম্মি অমসুং লৈবাক্না মহাকপু ঙসি ফাওবা নীংশিংলি হায়না প্রধান মন্ত্রীনা পাউদমখি। মেয়রগী ফম অসি লৈবাক মীয়ামগী সেবা তৌবা ফংগদবা রাজনিতীগী পুন্সিদা মশক থোকপা কেরিয়র অমা শেম্নবা কান্নবা পাম্বৈ অমা ওইবা য়াই হায়না প্রধান মন্ত্রীনা মখা তাখি।
हमारे देश में ज़्यादातर शहर पारंपरिक शहर ही हैं, पारंपरिक तरीके से ही विकसित हुए हैं।— PMO India (@PMOIndia) December 17, 2021
आधुनिकीकरण के इस दौर में हमारे इन शहरों की प्राचीनता भी उतनी ही अहमियत है: PM @narendramodi
हमारा शहर स्वच्छ रहे और स्वस्थ भी रहे, ये हमारा प्रयास होना चाहिए: PM @narendramodi— PMO India (@PMOIndia) December 17, 2021
हमें शहर को vibrant economy का hub बनाना चाहिए: PM @narendramodi— PMO India (@PMOIndia) December 17, 2021
हमारे विकास के मॉडल में MSME को कैसे बल मिले, इस पर विचार करने की जरूरत है: PM @narendramodi— PMO India (@PMOIndia) December 17, 2021
रेहड़ी-पटरी वाले हमारी अपनी ही यात्रा के अंग है, इनकी मुसीबतों को हम हर पल देखेंगे।— PMO India (@PMOIndia) December 17, 2021
उनके लिए हम पीएम स्वनिधि योजना लाए हैं। यह योजना बहुत ही उत्तम है।
आप अपने नगर में उनकी लिस्ट बनाइए और उनको मोबाइल फोन से लेन-देन सिखा दीजिए: PM @narendramodi


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
প্রধান মন্ত্রী গ্রাম সরক য়োজনা(পি.এম.জি.এস.ৱাই.)-I, পি.এম.জি.এস.ৱাই-II অমসুং রোদ কন্নেক্তিবিতী প্রোজেক্ত ফোর লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.) মখা চত্থনবা মন্ত্রী-মন্দলনা অয়াবা পীখ্রে
পি.এম.জি.এস.ৱাই গী হৌজিক চত্থরিবা ইন্তরবেন্সন পুম্নমক মপুং ফাহন্নবগীদমক ২০২১-২২দগী ২০২৪-২৫ ফাওবদা রাজ্যগী সেয়র য়াওনা পুন্না লুপা কোতি ১,১২,৪১৯গী শেনফম খোমজিল্লবা য়ানা লৈরি
রাজ্য ৯গী জিলা ৪৪দা ২০১৬তগী হৌদুনা আর.সি.পি.এল.দবল্যু.ই.এ.গী মখাদা কি.মি. ৪,৪৯০ শাংবা লম্বী অমদি থোং ১০৫ মাংজৌননা শাবা লোইশিনখ্রে
অৱাং-নোংপোক অমদি চিংগী রাজ্যশিংদা হৌজিক হৌজিক লোইশিন্দনা লৈরিবা থবকশিং অসি লোইশিনবদা মতেং পাংনবা ২০২২ সেপ্তেম্বর ফাওবগী ওইনা মতম শাংদোক্নবা অয়াবা পীরি
Posted On:
17 NOV 2021 3:33PM by PIB Imphal
প্রধান মন্ত্রী গ্রাম সরক য়োজনা-I অমসুং II মখা চত্থনবা অমদি হৌজিক হৌজিক লোইশিন্দনা লৈরিবা লম্বীশিং অমদি থাংগী থবকশিং অসি মপুং ফানা লোইশিন্নবগীদমক রুরেল দিবেলপমেন্ত মন্ত্রালয়গী রুরেল দিবেলপমেন্ত দিপার্তমেন্তগী প্রপোজেলশিং অদুদা ঙসি প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফংখিবা মন্ত্রী-মন্দল মীফমনা মহাক্কী অয়াবা পীখ্রে৷ ২০২৩গী মার্চ ফাওবগী মনুংদা রোদ কন্নেক্তিবিতী প্রোজেক্ত ফোর লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.)মখা চত্থনবসু সি.সি.ই.এ.না অয়াবা পীখি৷
পোলুলেসন সাইজ ৫০০+ লৈবা প্লেন এরিয়াশিং অমদি ২৫০+ লৈবা অৱাং-নোংপোক অমসুং হিমালয়ন রাজ্যশিংগী শম্নদনা লৈরিবা হেবিতেন্তশিং অসি শম্নহন্নবা ভারত সরকারনা পি.এম.জি.এস.ৱাই.-I হৌদোকখি৷ সেলেক্তেদ লেফত ৱিং এক্সত্রিমিজম ব্লোকশিংদা, মীওই ১০০+ লৈরিবা হেবিতেন্তশিংসু কন্নেক্তিবিতী ফংহনখি৷ অপুনবা হেবিতেন্ত ১,৮৪,৪৪৪গী মনুংদা হেবিতেন্ত ২,৪৩২ খক্তমক লেমহৌরি৷ সেঙ্কসন তৌখ্রবা কি.মি. ৬,৪৫,৬২৭ শাংবা লম্বী অমদি থোং ৭,৫২৩গী মনুংদা হৌজিক হৌজিক শোইশিন্নবা ঙাইরিবা কি.মি. ২০,৯৫০ শাংবা লম্বী অমদি থোং ১,৯৭৪ লৈরি৷ মতৌ অসিগুম্না, হায়রিবা থবকশিং অসি হৌজিক্তি লোইশিল্লগনি৷
পি.এম.জি.এস.ৱাই-IIগী মখাদা, কি.মি. ৫০,০০০ শাংবা রুরেল রোদ নেতৱার্ক অপগ্রেদ তৌনবা ফিরেপ লৌখি৷ কি.মি. ৪৯,৮৮৫ শাংবা লম্বী অমদি এল.এস.বি. ৭৬৫ সেঙ্কসন তৌখ্রে, মসিগী মনুংদা হৌজিক হৌজিক লৌহৌরিবা অসি কি.মি. ৪,২৪০ খক্তমক শাংবা লম্বী অমদি থোং ২৫৪ খক্ত ঙাইরে৷ মতৌ অসিগুম্না, হায়রিবা থবকশিং অসি হৌজিক্তি মপুং ফানা লোইশিল্লগনি৷
কোবিদ লোকদাউন, নোং কুইনা চুখিবা, নিংথমথাশিং অমদি উমংগী ইসুশিংনা মরম ওইদুনা অৱাং-নোংপোক অমদি চিংগী রাজ্যশিংদা পি.এম.জি.এস.ৱাই-I অমসুং IIগী মখাদা শুরিবা থবক অয়াম্বা পন্দুনা লৈরিবনি৷ রুরেল ইকোনোমীগা মরী লৈনবা অরুবা মথবকশিং অসি লোইশিনবদা অহেনবা মতম খরগা পীবিনবা রাজ্যশিংনা কেন্দ্র সরকারনা হায়জদুনা লাক্লি৷ অৱাং-নোংপোক অমদি চিংগী রাজ্যশিংদা হৌজিক হৌজিক লোইশিন্দনা লৈরিবা থবকশিং অসি লোইশিনবদা মতেং পাংনবা ২০২২ সেপ্তেম্বর ফাওবগী ওইনা মতম শাংদোক্নবা অয়াবা পীরি৷
রাজ্য ৯গী এল.দবল্যু.ই.না শোকহল্লবা জিলাশিংদা কন্নেক্তিবিতী ফগৎহন্নবা রোদ কন্নেক্তিবিতী প্রোজেক্ত ওফ লেফত ৱিং এক্সত্রিমিজম এফেক্তেদ এরিয়াস(আর.সি.পি.এল.দবল্যু.ই.এ.) ২০১৬তা হৌদোকখি৷ কি.মি. ৫,৭১৪ শাংবা লম্বী অমদি থোং ৩৫৮ শাবগী থবক হৌজিক হৌজিক লোইশিন্নবা ঙাইদুনা লৈরি অমদি অতোপ্পা কি.মি. ১,৮৮৭ শাংবা লম্বী অমদি থোং ৪০না সেঙ্কসন তৌরি৷ হায়রিবা প্রোজেক্তশিং অসি মপুং ফানা লোইশিন্নবগীদমক স্কিম অসি ২০২৩গী মার্চ ফাওবা শাংদোক্লি৷
পি.এম.জি.এস.ৱাই.না খুঙ্গংগী লম্বীশিং শেম-শাবদা অনৌবা অমসুং গ্রীন তেক্নোলোজী শিজিন্নবদা প্রমোত তৌরি৷ কোস্ত-ইফেক্তিব ওইনবা অমদি শেম-শাবগী খোঙজেল য়াংখৎহন্নবগীদমক মফম অসিদা ফংজবা পোৎলমশিং লম্বী শেম-শাবদা শিজিন্নরি৷ হৌজিক ফাওবগী ওইনা, অনৌবা অমসুং গ্রীন তোক্নোলোজী শিজিন্নদুনা কি.মি. লাখ ১ শাংবা লম্বী শেম-শাবগী থবক পাইখৎখ্রে, মসিগী মনুংদা কি.মি. ৬১,০০০ হেন্না শেম-শাবা লোইশিনখ্রে৷ উত্তর প্রদেশ রাজ্যনা হন্দক্তা ইকুই কুইদ্রিঙৈদা ফুল দেপথ রিক্লেমেসন তেক্নোলোজী শিজিন্নদুনা কি.মি. ১,২৫৫ শাংলিবা লম্বী শেম-শানবা সেঙ্কসন তৌখ্রে, মসিনা শেল অমসুং মতম কনবতা নত্তনা মহৌশাগী রিসোর্সশিং কল্লগনি অমদি কার্বন ফুতপ্রিন্ত হন্থহল্লগনি৷
কন্সত্রক্সন অমসুং পোস্ত-কন্সত্রক্সনগী মতমদা লম্বীগী থবকশিং অসি ক্বালিতী লৈহন্নবা পি.এম.জি.এস.ৱাই.না তাইয়র অহুম লৈবা ক্বালিতী এসুরেন্স মেকানিজম অমা খনখি৷ ২০১৫গী মার্চ থা ফাওবগী মনুংদা কি.মি. ১,২৫,০০০ শাংবা লম্বী শেমগৎনবগীদমক সরকার পি.এম.জি.এস.ৱাই-III ২০১৯তা হৌদোকখি৷ হৌজিক ফাওবদা পি.এম.জি.এস.ৱাই-IIIগী মখাদা কি.মি. ৭২,০০০রোম শাংবা লম্বী সেঙ্কসন তৌখ্রে, মসিগী মনুংদা কি.মি. ১৭,৭৫০ মপুং ফানা লোইশিনখ্রে৷
পি.এম.জি.এস.ৱাই গী হৌজিক চত্থরিবা ইন্তরবেন্সন পুম্নমক মপুং ফাহন্নবগীদমক ২০২১-২২দগী ২০২৪-২৫ ফাওবদা রাজ্যগী সেয়র য়াওনা পুন্না লুপা কোতি ১,১২,৪১৯গী শেনফম খোমজিল্লবা য়ানা লৈরি৷
পোইন্তদা পীরিবা অকুপ্পা মরোলশিং
পি.এম.জি.এস.ৱাই.- I
- ২০০১ সেন্সসকী মতুং ইন্না পোলুলেসন সাইজ ৫০০+ লৈবা প্লেন এরিয়াশিং অমদি ২৫০+ লৈবা অৱাং-নোংপোক অমসুং হিমালয়ন রাজ্যশিংগী শম্নদনা লৈরিবা হেবিতেন্তশিং অসি শম্নহন্নবা ভারত সরকারনা ২০০০ চহিদা পি.এম.জি.এস.ৱাই.-I হৌদোকখি৷ ইলিজিবল হেবিতেন্ত পুম্নমক্না খুন্দারিবা জিলাশিংদা লৈরিবা খুঙ্গংগী লম্বীশিং অসি অপগ্রেদ তৌনবগী কম্পোনেন্ত অদুসু স্কিম অসিদা য়াওরি৷
- ২০১৩ চহিদা, ২০০১ সেন্সসকী মতুং ইন্না পোপুলেসন সাইজ ১০০-২৪৯ লৈরিবা হেবিতেন্তশিং হোম এফিয়র্স মন্ত্রালয়না খন্দোক্লবা লেফত ৱিং এক্সত্রিমিজম এফেক্তেদ ব্লোকশিংদা মনুং চলহন্নবা ৱারেপখি৷
- ২০২১গী নবেম্বর ১৫ ফাওবদা স্কিম অসিগী মখাদা মনুং চলহন্নবগীদমক খন্দোকখিবা পোপুলেসন সাইজ ২৫০+ অমসুং ৫০০+কী হেবিতেন্ত ১,৭৮,১৮৪গী মনু্ংদা, হেবিতেন্ত ১,৭১,৪৯৪দি মাংজৌননা কন্নেক্ত তৌখ্রে অমদি হেবিতেন্ত ১,৯৬৮না হৌজিক হৌজিক তৌনবা ঙাইদুনা লৈরি৷ লেমহৌরিবা হেবিতেন্ত ৪,৭২২ অসিনা দ্রোপ তৌখিবা নত্রগা থবক ওইনা ওন্থোক্লরোই৷ ২০২১গী নবেম্বর ১৫ ফাওবদা, ১০০-২৪৯গী কাংলুপ্তা, সেঙ্কসন তৌখ্রবা হেবিতেন্ত ৬,২৬০গী মনুংদা, হেবিতেন্ত ৪৬৪ খক্তমক লৈহৌরি৷
- পি.এম.জি.এস.ৱাই.-Iগী মখাদা কি.মি. ৬,৪৫,৬২৭ শাংবা লম্বী অমদি থোং ৭,৫২৩ সেঙ্কসন তৌখ্রে, মসিগী মনুংদা ২০২১গী নবেম্বর ১৫ ফাওবদা, কি.মি. ২০,৯৫০ শাংবা লম্বী অমদি থোং ১,৯৭৪ খক্তমক লৈহৌরি৷
- পন্দুনা লৈরিবা প্রোজেক্ত অয়াম্বনা অৱাং-নোংপোক অমসুং হিমালয়ন রাজ্যশিং/য়ু.তি.শিংদনি৷
- ২০১৮গী ওগস্ত ৯দা সি.সি.ই.এ.না মতম অসি ২০১৯গী মার্চ ফাওবা শাংদোক্নবা অয়াবা পীখি৷
- কি.মি. ২০,৯৫০ শাংবা লম্বী শেমদুনা অমদি থোং ১,৯৭৪ শাদুনা শাংদোকখিবা মতম ২০২২গী সেপ্তেম্বর ফাওগী মনুংদা হৌজিক লৈহৌরিবা হেবিতেন্ত পুম্নমক শম্নহন্নবা পান্দম থম্লি৷
পি.এম.জি.এসৱাই-II
- হৌজিক লৈরিবা খুঙ্গংগী রোদ নেতৱার্ক কি.মি. ৫০,০০০ পি.এম.জি.এস.ৱাই.- IIগী মখাদা শম্নহন্নবা মন্ত্রী-মন্দলনা ২০১৩দা অয়াবা পীখি৷
- রাজ্যশিং/য়ু.তি. পুম্নমক্কী প্রপোজেলশিং সেঙ্কসন তৌখ্রে৷
- স্কিম অসিগী মখাদা সেঙ্কসন তৌখিবা কি.মি. ৪৯,৮৮৫ শাংলিবা লম্বী অমদি থোং ৭৬৫গী মনুংদা, কি.মি. ৪,২৪০ শাংলিবা লম্বী অমদি থোং ২৫৪ খক্তমক লেমহৌরি৷
- পন্দুনা লৈরিবা প্রোজেক্ত অয়াম্বা অৱাং-নোংপোক অমসুং হিমালয়ন রাজ্যশিং/য়ু.তি.শিং অমদি বিহারগী শরুক্তা ওইরি৷
- ২০১৮গী ওগস্ত ৯দা সি.সি.ই.এ.না ২০২০গী মার্চ থা ফাওবদা মতম শাংদোক্নবা অয়াবা পীখ্রে৷
- শাংদোক্লিবা মতম অসিগী মনুংদা ২০২২গী সেপ্তেম্বর ফাওবদা পন্দুনা লৈরিবা প্রোজেক্ত পুম্নমক মপুং ফানা লোইশিন্নবা পান্দম থম্লি৷
রোদ কন্নেক্তিবিতী প্রোজেক্ত ফোর লেফচ ৱিং এক্সত্রিমিজম এফেক্তেদ এরিয়াস
- লুপা কোতি ১১,৭২৫গী আউতলেগা অমগা লোইননা রাজ্য ৯, মমিং ওইনা হায়রবদা আন্ধ্র প্রদেশ, বিহার, ছত্তিশগর, ঝর্খন্দ, মধ্য প্রদেশ, মহারাস্ত্র, ওরিশা, তেলঙ্গনা অমসুং উত্তর প্রদেশকী জিলা ৪৪দা তঙাই ফদবা কি.মি. ৫,৪১২ শাংবা লম্বী অমদি থোং ১২৬ শেমগৎ-শাগৎনবা অমদি অপগ্রেদ তৌনবগীদমক ২০১৬তা হৌদোকখিবনি৷
চৎনবগী মতম: ২০১৬-১৭দগী ২০১৯-২০ ফাওবা
- স্কিম অসিগী মখাদা পাইখৎকদৌরিবা লম্বী অমসুং থোং শেম্বগী থবকশিং অসি হোম এফিয়র্স মন্ত্রালয়ননা রাজ্যশিং অমদি সেক্যুরিতী ফোর্সশিংগা তান্নরবা মতুংদা খন্দোকখ্রে৷
- এম.ঐচ.এ.না রিকম্মেন্দ তৌখ্রবা অহেনবা প্রপোজেলশিং য়াওনা লুপা কোতি ৯,৮২২গী আউতলে অমগা লোইননা হৌজিক ফাওবদা স্কিম অসিগী মখাদা কি.মি. ১০,২৩১ শাংবা লম্বী অমদি থোংশিং সেঙ্কসন তৌখি৷
- কি.মি. ৪,৪৯০ শাংবা লম্বী অমদি থোং ১০৫ মাংজৌননা মপুং ফানা লোইশিনখ্রে৷
- হৌজিক ফাওবগী ওইনা সেঙ্কসন তৌদ্রিবা কি.মি. ১,৯৯৭রোমগী ওইগদবা হৌজিক হৌজিক লৈরিবা প্রোজেক্তশিং অমদি অহেনবা প্রোজেক্তশিং শাংদোক্লিবা মতম, ২০২৩গী মার্চ থা ফাওবগী মনুংদা মপুং ফানা লোইশিন্নবা পান্দম থম্লি৷
এমপ্লোইমেন্ত জেনেরেসন পোতেন্সিয়েল য়াওনা অচৌবা ইম্পেক্ত
- স্কিম অসিনা লৌউ-শিংউবা, হকশেল, মহৈ-মশিং, আর্বানাইজেসন অমসুং এমপ্লোইমেন্ত জেনেরেসননচিংবদা পোজিতিব ইম্পেক্ত পী হায়না পি.এম.জি.এস.ৱাই.দা পাংথোকখিবা তোঙান তোঙানবা ইন্দিপেন্দেন্ত ইম্পেক্ত ইভালুয়েসননা ৱারোইশিন তাখ্রে৷
- রুরেল কন্নেক্তিবিতী অসি দিবেলপমেন্ত ইম্পরেতিব অমনি৷ হৌজিক লৈরিবা হেবিতেন্তশিংদা ৱেদর রোদ কন্নেক্তিবিতী পুম্নমক লৈহল্লকপা অসিনা শম্নহল্লিবা হেবিতেন্তশিংগী ইকোনোমিক পোতেন্সিয়েল অদু অনলোক তৌরগনি৷ হৌজিক লৈরিবা খুঙ্গংগী লম্বীশিং অপগ্রেদ তৌরকপা অসিনা রোদ নেতৱার্ক্কী ইফিসিয়েন্সী পুম্বা ফগৎহল্লগনি৷ লম্বীশিং শেমগৎ-শাগৎলকপা অমদি অপগ্রেদ তৌরকপা অসিনা মফম অদুদা লৈরিবা মীওইশিংদা দাইরেক্লী অমসুং ইন্দাইরেক্লী থবক্কী খুদোংচাবা ফংহল্লগনি৷
ইমপ্লিমেন্তেসন স্ত্রাতিজী অমসুং তার্গেৎশিং
- মতম শাংদোকখ্রবা ইন্তরবেন্সনশিং/বর্তিকেলশিং মাংজৌননা পি.এম.জি.এস.ৱাই.গী মখাদা চৎনবা হৌখ্রে৷ পি.এম.জি.এস.ৱাই -I অমসুং IIগী মখাদা পাইখৎলিবা প্রোজেক্ত পুম্নমক মাংজৌননা সেঙ্কসন তৌখ্রে৷ মন্ত্রালয় অসিনা ২০২১গী দিসেম্বর থা ফাওগী মনুংদা আর.সি.পি.এল.দবল্যু.ই.এ.গী মখাদা হৌজিক লৈরিবা অহেনবা প্রপোজেলশিং অসি সেঙ্কসন তৌনবা হোৎনরি৷
- শাংদোক্লিবা মতমগী মনুংদা হৌজিক লৈরিবা প্রোজেক্তশিং অসি মপুং ফানা লোইশিন্নবগীদমক মন্ত্রালয় অসিনা রাজ্যশিংগা খুৎশম্নরগা লাক্লিবা প্রোগ্রেস অদু লেপ্প-লৈতনা য়েংশিল্লগনি৷
বেকগ্রাউন্দ
- ২০০১ সেন্সসকী মতুং ইন্না মীওই ৫০০+ লৈরিবা প্লেন এরিয়াশিং অমসুং ২৫০+ লৈরিবা অৱাং-নোংপোক, চিং, ত্রাইবেল অমসুং মর্ভুমিগী মফমশিংদা সোসিও ইকোনোমিক দিবেলপমেন্ত পুরক্নবগীদমক মফমশিং অসিদা লৈরিবা ইলিজিবল ওইরগা শম্নদনা লৈরিবা মী তারিবা লমশিং অসি অমতা ওই ইশিং-নুংশিৎ পুম্নমক্কা চুনরবা লম্বী শেমগৎনবগী পান্দম অমদা পি.এম.জি.এস.ৱাই.-I হৌদোকখিবনি৷ সরকারনা মতুং তারকপদা অনৌবা ইন্তরবেন্সনশিং/বর্তিকেলশিং মমিং ওইনা হায়রবদা পি.এম.জি.এস.ৱাই-II, আর.সি.পি.এল.দবল্যু.ই.এ. অমসুং পি.এম.জি.এস.ৱাই.-III হৌদোকখি৷
- হৌজিক লৈরিবা প্রপোজেল অসি পি.এম.জি.এস.ৱাই.-I, II অমসুং আর.সি.পি.এল.দবল্যু.ই.এ.গী মতম শাংদোক্নবনি৷
- রুতশিংগী খুৎথাংদা হৌজিক লৈরিবা কি.মি. ১,২৫,০০০ শাংলিবা লম্বীশিং অমদিং গ্রীমিন এগ্রীকল্চরেল মার্কেৎশিং, হাইয়র সেকেন্দরী স্কুলশিং অমসুং হোস্পিতালশিং য়াওনা হেবিতেন্তশিং শম্নহল্লিবা মরু ওইবা রুরেল লিঙ্কশিং শম্নহন্নবগীদমক পি.এম.জি.এস.ৱাই-III ২০১৯দা হৌদোকখিবনি অমদি স্কিম অসি চৎনবগী মতম অসি ২০২৫গী মার্চ ফাওবনি৷
******
(Release ID: 1773025)
Visitor Counter : 78
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
লখিপুরওনলাইন দিজিতেল দেস্ক
: নেসনেল মেথমেতিক্স দে গা মরী লৈননা পাঙথোকখিবা কুইজ্ কী রিজাল্ট লাউথোকখ্রে। ওনলাইনগী খুৎথাংদা পাঙথোকখিবা কুইজ্ কী থৌরম অসিদা পু্ন্না মনিপুরী লোন ঙাংবা মহৈরোই ১৭০ না শরুক য়াখি। মনা ফংখ্রবা মহৈরোয়শিং অদুদি -
ক্লাস ঐইট কী কাংলুপতা
পি রনজিতা সিংহ, হোলি লাইট ইংলিস স্কুল সোনাই - অহানবা মনা
এল রোনিবালা দেবী, সিঙ্গেরবন্দ হায়স্কুল - অনিসুবা মনা
এম সুজাতা সিংহ, চাউতোল সিংহ মনিপুরী এম ই স্কুল - অহুমসুবা মনা ফংখি।
ক্লাস নাইন গী কাংলুপতা
রেসমি দেবী, মোদোন কুলবতী হায়স্কুল লামারগ্রাম - অহানবা মনা
কে চন্দ্রবতি সিংহ, পারামাউন্ত ইংলিস স্কুল সিলচর - অনিসুবা মনা
ব্রোনি মোইরাংথেম, সেন্ট ভিনসেন্ট স্কুল পোইলাপুল - অহুমশুবা মনা
টিঐইচ ইন্দ্রলক্ষ্মী দেবী, সিরোইলিলি রাসমনি ইংলিস স্কুল, সিঙ্গেরবন্দ - মরিসুবা মনা ফংখি।
অদুগা ক্লাস টেনগী কাংলুপতা
সামিম আখতার চৌধুরী, কোরোইকান্দি পাব্লিক হায়স্কুল - অহানবা মনা
সিঐইচ মালেমঙানবা সিংহ, সিরোইলিলি রাসমনি ইংলিস স্কুল - অনিসুবা মনা।
সরিতা সিংহ, সিরোইলিলি রাসমনি ইংলিস স্কুল, সিঙ্গেরবন্দ - অহুমশুবা মনা
অদুগা কেঐইচ বিরজিত সিংহ, বনতারাপুর হায়স্কুল না মরীসুবা মনা ফংখি।
অথুবা মতমদা লাইক মাইন্দেদ পিপল ফোরাম কাছারগী মীহুৎশিংনা মনা ফংলবশিংগী মহৈশঙদা চৎতুনা মনাশিং অদু সিন্নরগনি হায়না কুইজ মাস্তার কে করুণামুর্ত্তি মীশ্রা না ফোঙদোরকলি। Video Link> https://youtu.be/qoK19sEqcow


text:
লৈঙাক্কী খোংগুন লিক্লম (গোবর্নেন্স ত্রেক রেকোর্দ)
ঐখোয়গী লাইশোন অসি মসি ওইগদবনিঃ 'ইচানুপা ইচানুপী, অমত্তনি'’
“ইচানুপী পোকপদা ঐখোয় নুংঙাইবা ফোংদোকসি। ঐখোয় ইচা নুপীগীদমক্তসু চাওথোকচগদবনি। ঐনা ৱাফম অসি থমজরি মদুদি অদোমগী ইচা নুপী পোকপা মতমদা নুংঙাইবা ফোংদোকপা ওইনা উপাল মঙা থাবীয়ু।” – প্রধান মন্ত্রী নরেন্দ্র মোদীনা মহাক্কী খুঙ্গং জয়পুরগী মীয়ামদা ফোংদোকখিবা ৷
বেতি বচাও বেতি পঢ়াও (বি বি বি পি) অসি জু্ন্যুৱারী ২২, ২০১৫দা হরিয়ানাগী পানিপৎতা প্রধান মন্ত্রীনা হৌদোকখি। বি বি বি পিনা হন্থরক্লিবা চাইল্দ সেক্স রেসিও (সি এস আর) অমসুং পুন্সি চুপ্পগী নুপীদা শক্তি পীবগা মরি লৈনবা হিরমশিংগী মতাংদা ফোংদোক্লি। মসি নুপী অমসুং অঙাংশিংগী চাওখৎ-থৌরাং, হকশেল অমসুং য়াইফ-য়ুম্বাল অমসুং হ্যুমেন রিসোর্স মন্ত্রালয় অহুম্না পাইখৎপা থৌরাং অমনি।
স্কিম অসিগী অহানবা তাঙ্কক্তা ...
হেন্না য়েংবীয়ু


text:
প্রোটেক্সন ওফ চিলদ্রেন ফ্রোম সেক্সুএল ওফেন্সেস এক্ট (এজুকেসন)
ৱাহৌদোক
অঙাংশীংদা চত্থবা সেক্সুএল এব্যুজ অমসুং সেক্সুএল এক্সপ্লোইটেসনগী শাথীরবা ক্রাইমশীংবু মমায় অনি লোংদবা অমসুং হেন্না অকনবা আইনগী ওইবা প্রোভিজনশীংগী খুত্থাংদা মায়পাক্না ঙাকথোক্নবগীদমক, মিনিষ্ট্রি ওফ ৱুমেন এন্দ চাইল্ড দিভেলপমেন্টনা প্রোটেক্সন ওফ চিলদ্রেন ফ্রোম সেক্সুএল ওফেন্সেস (POCSO) এক্ট, 2012 অসি পুথোকখিবনি।
মরুওইবা মশকশীং
- এক্ট অসিনা অঙাং অমা হায়বসি চহি তরানিপালগী মখাদা লৈবা মীওই অমহেক্তবুনি হায়না তাক্লি, অমসুং অঙাং অদুদা অফবা ফিজিকেল, ইমোসনেল, ইন্টেলেকচুএল অমসুং সোসিএল দিভেলপমেন্ট শোয়দনা লৈহন্নবগীদমক তাংকক খুদিংদা অঙাং অমগী খ্বাইদগী ফবা স্বার্থ অমসুং য়াইফবা লৈহনবা হায়বসি খ্বাইদগী মরুওইবনি হায়না লৌরি।
- মসিনা পেনিত্রেতিভ অমসুং নন-পেনিত্রেতিভ এসোল্টশীং য়াউনা সেক্সুএল এসোল্টকী তোঙান-তোঙানবা মওংশীং, অমসুং সেক্সুএল হরাসমেন্ট অমসুং পোর্নোগ্রাফিবু শন্দোক্না তাক্লি, অমসুং এব্যুজ তৌবীরবা অঙাং অদু কোক্কী ওইবা অনাবা লৈবা নত্ত্রগা এব্যুজ অদু অঙাং অদুনা থাজবা য়াবা মীওই অমা, হায়বদি ইমুং মনুংগী মীওই, পুলিস ওফিসর, ওজা নত্ত্রগা দোক্টর অমনা চত্থবা ওইরবদি সেক্সুএল এসোল্ট অদুবু “হেন্না তমথীবা” ওইনা লৌগনি।
- সেক্সুএলগী ওইবা হিরমগীদমক অঙাংশীংবু লল্লোনবা মীওইশীংসু এক্ট অসিদা পল্লিবা প্রোভিজনশীংগা মরি লৈননা চৈরাক পীবা য়াই। এক্ট অসিনা ওফেন্স অদুগী শাথীবা চাং অদুগী মতুংইন্না পীগদবা অকনবা চৈরাক অদু, মেক্সিমম ওইনা মপুন্সি চুপ্পগী ওইনা কৈশুমশংদা থবক শুহল্লগা থম্বা অমসুং ফাইন লৌবা ওইবা য়াই।
এক্ট অসিনা কোনশিল্লিবা ওফেন্সশীংগী চৈরাকশীং
- অঙাং অমদা পেনিত্রেতিভ ওইবা সেক্সুএল এসোল্ট (সেক্সন 3) চত্থবা — চহি তরেত্তগী তাদবা অদুবু মপুন্সিগী ওইনা শাংদোকপা য়াবা কৈশুমশংদা থম্বা অমসুং ফাইন লৌবা (সেক্সন 4)
- তমথীবা পেনিত্রেতিভ ওইবা সেক্সুএল এসোল্ট (সেক্সন 5) — চহি তরাদগী তাদবা অদুবু মপুন্সিগী ওইনা শাংদোকপা য়াবা কৈশুমশংদা লৈবা অমসুং ফাইন লৌবা (সেক্সন 6)
- সেক্সুএল এসোল্ট (সেক্সন 7) হায়বদি পেনিত্রেসন তৌদনা সেক্সুএল কন্টেক্ট তৌবা — চহি অহুমদগী তাদবা অদুবু চহি মঙাফাউবা শাংদোকপা য়াবা অমসুং ফাইন লৌবা (সেক্সন 8)
- ওথোরিটিদা লৈবা মীওই অমনা চত্থবা তমথীবা সেক্সুএল এসোল্ট (সেক্সন 9) — চহি মঙাদগী তাদবা অদুবু চহি তরেৎফাউবা শাংদোকপা য়াবা অমসুং ফাইন লৌবা (সেক্সন 10)
- অঙাং অদুগী সেক্সুএল হারাসমেন্ট (সেক্সন 11) — চহি অহুম অমসুং ফাইন লৌবা (সেক্সন 12)
- পোর্নোগ্রাফিগী থবক্কীদমক অঙাং শিজিন্নবা (সেক্সন 13) — চহি মঙা অমসুং ফাইন লৌবা অমসুং মতুং তাবদা কনভিক্সন ফংলবদি চহি তরেৎ অমসুং ফাইন লৌগনি সেক্সন 14 (1)
রিপোর্ত তৌরবা ওফেন্সশীং ত্রাইএল তৌবগা মরি লৈনবা প্রোভিজনশীং
- এক্ট অসিগী মখাদা ওফেন্সশীংগী ত্রাইএল তৌনবগীদমক, জুদিসিএল প্রোসেসকী তাংকক খুদিংদা অঙাং অদুগী ইন্তরেষ্ট অদুবু খ্বাইদগী মরুওইনা লৌদুনা অখন্নবা কোর্টশীং লিংখৎনবা এক্ট অসিনা খংহল্লি।
- এক্ট অসিনা রিপোর্তিং, ইভিদেন্সকী রেকোর্দিং, ইনভেষ্টিগেসন অমসুং ওফেন্সশীং ত্রাইএলগী অঙাংশীংগা চুনগদবা প্রোসিদ্যুওরশীং লৈহন্নবা খংহল্লি। মসিগী মনুংদা মখাগীশীংসি চল্লি:
- অঙাং অদুগী ষ্টেটমেন্ট অদু অঙাং অদুগী ময়ুমদা নত্ত্রগা মহাক্না পাম্বা মফমদা, সব-ইন্সপেক্টর অমগী থাক্তগী তাদবা নুপী পুলিস ওফিসর অমনা রেকোর্দ তৌবা।
- মরম অমা হেক্তগীদমক অঙাং অমত্তা পুলিস ষ্টেসনদা ফাজিন্দুনা থমদবা।
- অঙাং অদুগী ষ্টেটমেন্ট রেকোর্দ তৌরিঙৈদা পুলিস ওফিসর অদু য়ুনিফোর্ম শেত্তবা।
- অঙাং অদুগী ষ্টেটমেন্ট অদু অঙাং অদুনা ঙাংবদুগুম্না রেকোর্দ তৌবা।
- অঙাং অদুনা মথৌ তাবা মতুংইন্না ইন্টরপ্রিটর নত্ত্রগা ত্রান্সলেটর নত্ত্রগা এক্সপর্ট অমগী মতেং লৌবা।
- করিগুম্বা অঙাং অদু মীমান্নদবা ওইরবদি অখন্নবা এজুকেটর নত্ত্রগা অঙাং অদুগী পাউ ফাউনবগী মওং-মতৌ খংবা মীওই অমহেক্তগী মতেং লৌবা।
- অঙাং অদুগী মেদিকেল একজামিনেসন অদু অঙাং অদুগী মমা-মপা নত্ত্রগা অঙাং অদুনা থাজবা থম্বা মীওইগী মমাংদা লৌবা।
- করিগুম্বা ভিক্টিম অদু অঙাং নুপীমচা ওইরবদি, মেদিকেল একজামিনেসন অদু নুপী দোক্টর অমনা চত্থবা। 13 ত্রাইএল মনুংদা অঙাংদুবু তোইনা ব্রেক পীবা। অঙাংদুবু জবান পীনবা হঞ্জিন হঞ্জিন কৌদবা।
- কেসশীংগী ইন-কেমেরা ত্রাইএলদা কা-হেনবা মওংদা ৱাহং হংদবা নত্ত্রগা কেরেক্টর হাত্তবা।
- এক্ট অসিনা মরম অমহেক্তনা ওইদুনা মায়পাকখিদবা এটেম্প ওইরবসু পাংথোক্নবগী অনিংবা অদুবু ওফেন্স অমা ওইনা মশক খংই অমসুং চৈরাক পীবা মথৌ তাই।
- ওফেন্স অমা পাংথোক্নবগী এটেম্প অদু এক্ট অসিগী মখাদা ওফেন্স অদু পাংথোকপগীদমক পীগদবা চৈরাক অদুগী তংখায় ফাউবা পীবা য়াই।
- ওফেন্স অদু পাংথোক্নবা ইনশীনবগীদমক চৈরাক লৈগনি, অমসুং মদু ওফেন্স পাংথোকপগী চৈরাক্তুগা চপ মান্নগনি।
- এক্ট অসিনা ওফেন্স অমা পাংথোকপদা রিপোর্ত শোয়দনা তৌনবা খংহল্লি অমসুং করিগুম্বা তৌদ্রবদি মীওই অমবু থা তরুক্কী ওইনা কৈশুমশংদা থম্বা নত্ত্রগা/ অমসুং ফাইনসু লৌবা য়াই। 18. করিগুম্বা পুলিস / স্পেসিএল জুবেনাইল পুলিস য়ুনিটনা ওফেন্স পাংথোকপা অমা রিপোর্ট তৌরক্ত্রবদি এক্ট অসিগী মখাদা চৈরাক ফংগনি [সেক্সন- 2141)]
- পেনিত্রেতিভ সেক্সুএল এসোল্ট, হেন্না তমথীবা পেনিত্রেতিভ সেক্সুএল এসোল্ট, সেক্সুএল এসোল্ট অমসুং হেন্না তমথীবা সেক্সুএল এসোল্টকী শাথীবা ওফেন্সশীংগী ওইনদি প্রমান পীবগী পোৎলুম অসি এক্যুজ অদুদা ওইনা থাংগৎলি। প্রোভিজন অসি অঙাংশীংগী চমজবা অমসুং খুদোংথীহনবা য়াবদু য়েংদুনা শেম্বনি।
- আইনবু লান্না শিজিন্নবা থীংনবা, অরানবা কমপ্লেন্ট তৌবা নত্ত্রগা ফত্তবা অনিংবগা লোয়ননা অরানবা ইনফোর্মেসন পীরবদি চৈরাক ফংনিঙাই ওই। অসিগুম্বা চৈরাক অসি রিপোর্ট তৌরক্নবা পুক্নিং থৌগৎপা ওইনা খরা য়াংবা মওংদা (থা তরুক) পী। করিগুম্বা অরানবা কমপ্লেন্ট অমা অঙাং অমগী মায়োক্তা তৌরবদি, চৈরাক অদু ৱাংগনি (চহি অমা) (সেক্সন 22)।
- মিদিয়ানা অঙাং অদুগী আইদেন্টিতি অদু স্পেসিএল কোর্ট অদুগী অয়াবা য়াউদনা খংহনবা য়াদে। মিদিয়ানা প্রোভিজন অসি থুগায়বগী চৈরাক অসি থা তরুক্তগী চহি অমফাউবা ওইবা য়াই (সেক্সন 23)।
- খোংজেল য়াংবা ত্রাইএল লৈহন্নবগীদমক, এক্ট অসিনা অঙাং অদুগী ইভিদেন্স অদু নুমিৎ 30নিগী মনুংদা রেকোর্দ তৌনবা খংহল্লি। অমুকসু, স্পেসিএল কোর্ট অদুনা ত্রাইএল অদু য়ারিবমখৈ চহি অমগী মনুংদা লোইশিন্নবা তৌগদবনি (সেক্সন 35)।
- অঙাং অদুগী রিলিফ অমসুং রিহেবিলিতেসন পীনবা, কমপ্লেন্ট অদু স্পেসিএল জুবেনাইল পুলিস য়ুনিট (SJPU) নত্ত্রগা লোকেল পুলিসতা হেক পীরকপগা, মখোয়না অঙাং অদুদা কেয়র অমসুং প্রোটেক্সন হায়বদি, অঙাং অদুবু সেলতর হোম নত্ত্রগা খ্বাইদগী নকপা হোস্পিতাল অমদা রিপোর্ট তৌবা মতুং পুং কুনমরিগী মনুংদা এদমিট তৌনবগী খুদক্কী ওইবা থৌরাং তৌগদবনি। SJPU নত্ত্রগা লোকেল পুলিসনসু চাইল্ড ৱেলফেয়র কমিটিদা কমপ্লেন্ট অদু রেকোর্দিং তৌবা পুং 24গী মনুংদা, অঙাং অদুগী অশাংবা মতমগী ওইবা রিহেবিলিতেসনগীদমক থৌদোক অদু রিপোর্ত তৌবা মথৌ তাই।
- এক্ট অসিনা সেন্ত্রেল অমসুং ষ্টেট গবর্নমেন্টশীংদা তেলিভিজন, রেদিও অমসুং প্রিন্ট মিদিয়া য়াউনা মিদিয়াগী খুত্থাংদা, মীয়াম, অঙাং অমসুং মখোয়গী মমা-মপা অমসুং গার্জিয়ানশীংদা এক্ট অসিগী প্রোভিজনশীং খংহন্নবা শন্দোক্নবগী থৌরাং তৌনবা খংহল্লি।
- থৌওং অমনা এক্ট অসিগী মখাদা অমসুং সেক্সন 166A, 354A, 354B, 354C, 354D, 370,370A, 375, 376, 376A, 376C, 376D, 376E নত্ত্রগা ইন্দিয়ান পেনাল কোদ 509গী (1860গী 45) মখাদা চৈরাক ফংনিঙাই ওইরবদি মতম অদুদা চৎনরিবা আইন অমহেক্তদা পীরিবা অদুগী মতুং ইন্দনা, অসিগুম্বা ওফেন্স অসিগী মরাল লৈরবা মীওই অদুবু এক্ট অসিগী মখাদা নত্ত্রগা ইন্দিয়ান পেনাল কোদকী মখাদা, অনিসিগী মনুংদা অহেনবা চৈরাক অদু লৌদুনা পীগনি।
- এক্ট অসিগী প্রোভিজনশীং অসি অতৈ আইনশীংগী প্রোভিজনশীংগী মথক্তা হাপচিনবনি অমসুং ককথদুনা শেম্বা নত্তে। করিগুম্বা চয়েৎনবা লৈরক্লবদি এক্ট অসিগি প্রোভিজনশীংনা অতৈ প্রোভিজন অমহেক্তগী মথক্তা লৈগনি।
- POCSO এক্ট অসি হিংহৌরবা অঙাংশীং অমসুং এদল্ট ওইবা ওফেন্দরশীংদা চৎনগনি। করিগুম্বা অঙাং অনিনা অমগা অমগা সেক্সুএলগী মরি লৈনরবদি, নত্ত্রগা অঙাং অমনা এদল্ট অমদা সেক্সুএল ওফেন্স অদু চত্থরবদি, জুবেনাইল জষ্টিস (কেয়র এন্ড প্রোতেক্সন ওফ চিলদ্রেন) এক্ট, 2000 অসি চৎনগনি।
POSCO রুলস 2012তা তাক্লিবা পুলিসকী মথৌশীং
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4(1)গী মতুংইন্না পুলিসনা ওফেন্স অমা পাংথোকপগী নত্ত্রগা এতেম্প তৌবা নত্ত্রগা পাংথোক্লম্বা য়াবগী ইনফোর্মেসন ফংলবদি কমপ্লেন্ট তৌরক্লিবা মীওই অদুদা (i) মমীং অমসুং ফম (ii) লৈফম অমসুং তেলেফোন নম্বর (iii) মহাকপু সুপরভাইজ তৌরিবা ওফিসর অদুগি মমীং, ফম অমসুং কন্টেক্ট তৌনবগী অকুপ্পা মরোলশীং পীবা হায়বসি পুলিস ওফিসিএল অদুগী মথৌনি।
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4 (2)গী মতুংইন্না ওফেন্স অমা পাংথোকপগী নত্ত্রগা এটেম্প তৌবগী নত্ত্রগা পাংথোক্লম্বা য়াবগী ইনফোর্মেসন ফংলবদি পুলিস ওফিসিএল অদুনা মখাদা পীরিবশীংসি পাংথোকপা হায়বসি মহাক্কী মথৌনি :
- FIR রেজিষ্টর তৌবা।
- FIR অদুগী কোপি অমা কমপ্লেন্ট তৌরক্লিবা মীওইদুদা ফংহনবা।
- করিগুম্বা অঙাং অদু মেদিকেল এমর্জেন্সিদা লৈরবদি থেংথবা তৌদনা মদুগী খুদোংচাবা ফংহনবা।
- অঙাং অদুবু মমা-মপা নত্ত্রগা অঙাং অদুনা থাজজবা মীওই অমহেক্তগা লোয়নদুনা হোস্পিটালদা পুবা।
- ফোরেন্সিক একজামিনেসনগীদমক্তা সেম্পল শোয়দনা লৌবা।
- সপোর্ট তৌনবা মীওই অমা, আইনগী পাউতাক অমসুং উকিল অমনা মহুৎশিনবগী অধিকার লৈ হায়বদু অঙাং অমসুং মহাক্কী মমা-মপাদা খংহনগদবনি।
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4 (3)গী মতুংইন্না অঙাং অমবু ইমুং, লৈমিন্নরিবা ইমুং নত্ত্রগা চংজফম ইমুং অদুগী মীওই অমনা নমজা-নমথেক্লবা অমসুং অঙাং অদু মমা-মপাগী সপোর্ট য়াউদনা নত্ত্রগা ময়ুম লৈতবা ওইরবদি SJPU নত্ত্রগা পুলিসনা অঙাং অদুবু চাইল্ড ৱেলফেয়র কমিটিগী মমাংদা পুং 24গী মনুংদা অঙাং অদু কেয়র অমসুং প্রোতেক্সন মথৌ তারে হায়বগী মরমশীং অমসুং চাইল্ড ৱেলফেয়র কমিটি অদুনা অকুপ্পা এসেসমেন্ট অমা পীবীনবগী রিক্বেষ্ট অমা, অইবা ওইনা পীগদবনি। রুল 4(7)কী মতুংইন্না অকুপ্পা এসেসমেন্ট অমা শেম্লবা মতুংদা চাইল্ড ৱেলফেয়র কমিটি অদুনা অঙাং অদুদা সপোর্ট তৌনবা মীওই অমা পীগনি।
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4(9)গী মতুংইন্না পুলিসনা পুং 24গী মনুংদা স্পেসিএল কোর্ট অদুদা অঙাং অদুদা পীরিবা সপোর্ত তৌনবা মীওই অদু অইবা ওইনা পীদুনা খংহনগনি।
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4(11)গী মতুংইন্না পুলিসনা মমা-মপা, সপোর্ট তৌরিবা মীওই, গার্জিয়ান অমহেক্তদা কেস অদুগী মতাংদা অমসুং মরাল লৈরবা মীওই অদু ফারে হায়বগী অমসুং তোঙান-তোঙানবা এপ্লিকেসনশীং ফাইল তৌবগী অকুপ্পা মরোলশীং খংহনগনি।
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 4(12)গী মতুংইন্না পুলিসনা মখাদা পীরবশীংসি মমা-মপা নত্ত্রগা সপোর্ট তৌরিবা মীওই নত্ত্রগা গার্জিয়ান অদুনা খংহনগনি :
- মেদিকেল সর্ভিসশীং ফংহনবগী মতাংদা
- ক্রিমিনেল প্রোসিক্যুসনগী চংলিবা প্রোসিদ্যুওরগী ষ্টেপশীংগী মতাংদা
- ভিক্টিমগী কম্পেসেসন ফংহনবগী মতাংদা
- ওফেন্দর অদু ফাবগী মতাংদা
- ওফেন্দর অদুগী মায়োক্তা চার্জ ফাইল তৌবগী মতাংদা
- কোর্টকী প্রোসিদিংসকী তাংগী মতাংদা
- ওফেন্দর অদুগী বেল নত্ত্রগা থাদোকপগী মতাংদা
- ৱায়েন পীবগী মতাংদা
- ওফেন্দর অমদা চৈরাক পীবগী মতাংদা
- প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস 2012কী রুল 5(3)গী মখাদা মেদিকেল প্রাক্টিসনর অমত্তনা আইনগী নত্ত্রগা মেজিষ্টরিএল রিক্যুইজিসন নত্ত্রগা অতোপ্পা দোকুমেন্টেসন অমত্তবু মেদিকেল কেয়র পীনবগী মাংজৌননা মথৌ তাই হায়রোইদবনি।
- করিগুম্বা পুলিস / স্পেসিএল জুবেনাইল পুলিস য়ুনিটনা এক্ট অসিগী মখাদা ওফেন্স অমা পাংথোকপগী রিপোর্ট পীদ্রবদি চৈরাক ফংনিঙাই ওই [সেক্সন - 21 - (1) প্রোতেক্সন ওফ চিলদ্রেন ফ্রোম সেক্সুএল ওফেন্সেস এক্ট 2012 ]
- করিগুম্বা পুলিস ওফিসর অমনা ইন্দিয়ান পেনাল কোদকী সেক্সন 326-A, সেক্সন 326-B , সেক্সন 354, সেক্সন 354—B, সেক্সন 370, সেক্সন 370-A, সেক্সন 376,সেক্সন 376- A, সেক্সন 376-B, সেক্সন 376-C, সেক্সন 376-D, সেক্সন 376-Eগী মখাদা কেস অমা রেজিষ্টর তৌদ্রবা নত্ত্রগা ওফেন্স অদু মশক খংদে হায়রবদি মদু চৈরাক ফংনিঙাই ওইবা মরালনি। [সেক্সন 166 – ইন্দিয়ান পেনাল কোদ অমা]
মরি লৈনবা রিসোর্সশীং
- দি প্রোতেক্সন ওফ চিলদ্রেন ফ্রোম সেক্সুএল ওফেন্সেস এক্ট, 2012
- দি প্রোতেক্সন ওফ চিলদ্রেন ফ্রোম সেক্সুএল ওফেন্সেস রুলস, 2012
- মোদেল গাইদলাইন্স অন্দর প্রোতেক্সন ওফ চিলদ্রেন ফ্রোম সেক্সুএল ওফেন্সেস POCSO এক্ট, 2012
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
সিবিল এবিয়েসন মন্ত্রালয়
মে ৭, ২০২০দগী হৌদুনা বন্দে ভারত মিশনগী মখাদা ফ্লাইৎ ৩১দা মপান লমদগী ভারত মচা ৬০৩৭ হল্লকখ্রে
Posted On:
12 MAY 2020 2:15PM by PIB Imphal
মে ৭, ২০২০দগী হৌদুনা নুমিৎ ৫নিদা বন্দে ভারত মিশনগী মখাদা এয়র ইন্দিয়া অমসুং এয়র ইন্দিয়া এক্সপ্রেসনা চলাইবা হল্লক্লিবা ফ্লাইৎ ৩১দা ভারত মচা ৬০৩৭ পুরকখ্রে।
মে ৭, ২০২০দা, লৈবাক অসিগী মীওইশিং অদুবু ভারত্তা অমুক হন্না পুরক্নবা লৌখৎলকপা চাউরবা খোংথাংশিং অদুগী মনুংদা অমনি। মিশন অসিগী মখাদা সিবিল এভিয়েসন মন্ত্রালয়না ভারত মচাশিং অদুবু মশাগী মরমদা পুরক্নবগীদমক্তা এক্সতর্নেল এফিয়র্স মন্ত্রালয় অমসুং রাজ্য সরকারশিংগা পুন্না থবক তৌমিন্নরি।
এয়র ইন্দিয়ানা মাগী মখাদা লৈরিবা এয়র ইন্দিয়া এক্সপ্রেসকা লোইননা অহানবা তাংকক্তা ভারত মচা ১৪,৮০০ পুরক্নবা লৈবাক ১২দা খুদম ওইনা য়ু.এস.এ., য়ু.কে., বঙ্গলাদেশ, সিঙ্গাপুর, সাউদী অরাবিয়া, কুৱেৎ, ফিলিপিন্স, য়ু.এ.ই. অমসুং মলেসিয়াদা পুন্না ফ্লাইৎ ৬৪ (এয়র ইন্দিয়ানা ৪২ অমসুং এ.আই. এক্সপ্রেসনা ২৪) মথৌ তৌহল্লি।
নোংথক্কী লম্বীদা মী থাংদোকপগী য়াম্না চাউরবা মিশন অসিগী থবক থৌরম খুদিংমক সরকার অমসুং দি.জি.সি.এ.না পীবা অশোই অঙাম য়াওদনবা অমসুং লু-নানবগী প্রোতোকোলশিং অদু চেকশিন্না ঙাক্তুনা চৎলি। এম.ও.সি.এ., এ.এ.আই. অমসুং এয়র ইন্দিয়ানা মসিগী য়াম্না লুরবা মেদিকেল ইভাক্যুএসন মিশন অসিদা পেসেঞ্জরশিং, ক্রু অমসুং মখাদা শেন্নরিবা স্তাফশিংগী অশোই অঙাম য়াওদবনা মরু ওইনা লৌদুনা তৌবা য়াবা খুদিংমক অমত্তা খাক্তনা পাংথোকখি।
সরকারগী গাইদলাইনশিং অদুগী মতুং ইন্না অচৌবা অমসুং কুপথনা অশোই অঙামশিং য়াওদনবা চেকশিন-থৌরাংশিং লৌখৎখ্রে।
****
(Release ID: 1623267)
Visitor Counter : 100
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
য়ুমলৈ-কৈরৈ মন্ত্রালয়
লম অমগী আইন ইন্দবগী মরম অসি মীওইবগী হকনি হায়না পীরোইদবনি
Posted On:
29 SEP 2020 6:37PM by PIB Imphal
এম্নেস্তী ইন্তর্নেস্নেলনা লৌরিবা ফিরেপ অমসুং থাদোরক্লিবা ৱারোল অসি লাইবক থিবনি অমসুং মসি য়াম্না হেঞ্জিনবতা নত্তনা অচুম্বদগী নাথৌবনি।
থৌদোক অসিগী ৱারোলশিং মখাদা পীরিঃ
এম্নেস্তী ইন্তর্নেস্নেলদা ফোরেন কন্ত্রিব্যুসন (রীগুলেসন) এক্ত (এফ.সি.আর.এ.)কী মখাদা অয়াবা অমা অমুকলক্তং ফংখি অমসুং মসিসু চহি ২০গী (১৯/১২/২০০০) মমাংদনি। মসিদগী হৌনা এম্নেস্তী ইন্তর্নেস্নেলদা, মখোয়না কয়ারক হন্না হায়জরবসু, পানখিবা সরকারশিংনা আইনগী মতুংনা অয়াবা পীবদা মতিক চাদবা ওইবনা এফ.সি.আর.এ.গী অয়াবা পীখিদে।
তৌবতবু এফ.সি.আর.এ.গী কাঙলোনবু তোঙানবা মওং অমদা য়েংলদুনা এম্নেস্তী য়ু.কে.না ফোরেন দাইরেক্ত ইনবেস্তমেন্তনি (এফ.দি.আই.) হায়রদুনা ভারত্তা রেজিস্তর তৌবা এন্তিতী ৫দা চাউরবা শেনফম কয়া থারকখি। এফ.সি.আর.এ.গী মখাদা এম.ঐচ.এ.গী অয়াবা য়াওদনা এম্নেস্তী (ইন্দিয়া)দা চাউরবা মীরমগী শেলসু থারকখি। মসিগী অরানবা ৱাখল চেনবা শেল থারকপগী থৌওং অসি হৌজিক চৎনরিবা লীগেলগী ৱারোলশিংগী ৱাংমদনি।
মসিগী এম্নেস্তীগী আইন্না য়াদবা থৌওংশিং অসিনা মরম ওইদুনা এম্নেস্তীনা মপান লমদগী শেল ফংবগী অয়াবা পীনবা হঞ্জিন হঞ্জিন্না হায়রক্লবফাওবা সরকারনা অয়াবা পীখিদে। মসিনা মরম ওইদুনা মতম অসিগী মনুংদা এম্নেস্তীনা মখোয়গী ভারত্তা পাঙথোকপা থবক খুদিংমক অমুক্লক থিংজিল্লুরে। তোঙান তোঙানবা সরকারশিংনা মসিগী নাকল অনিগী মরক্তা য়ানবা পুরকপা অমসুং আইন্না য়াবা থবক কয়া এম্নেস্তীগী মাইকৈদা পাঙথোকখিবশিং অসিনা হীরম অসিদা লাল্লিবা অসি এম্নেস্তীনা মখোয়গী থবকশিংগীদমক্তা শেল ফংনবা হোৎনখিবা তোঙান তোঙানবা থাজবা য়াদবা থৌওংশিং অসিননি হায়না ময়েক শেংনা উবা ফংলি।
মীওইবা খুন্নাইগী তেংবাংনবগীদমক্তা থবক পাঙথোকপা অমসুং অচুম্বগী শক্তিগী ৱারোল কয়া অমা মখোয়না হায়রিবা অসি ভারতকী আইনগী ৱাংমদা লৈবা মখোয়গী থবক-থৌরম কয়াদগী নাথৈনবা হায়বা ঙাক্তনি। মসিগী ৱারোলশিং অসিনা মখোয়না হৌখিবা চহি খরগী মনুংদা পাঙথোকখিবা অশোইবা অমসুং আইন্না য়াদবা থৌওংশিংগী মতাংদা এজেন্সী কয়া অমনা মখোয়গী মায়োক্তা থিজিন হুমজিনবগী থৌওং পাঙথোকপদা অরানবা ইথিল পীননবনি।
অতোপ্পা তোঙান তোঙানবা লুপশিংনা তৌবগুম্না এম্নেস্তীসু ভারত্তা মীওইবা খুন্নাইগী তেংবাংবগী থবক তৌবদা অথিংবা লৈতে। অদুবু আইন্না পুন্দুনা চৎপা ভারত্তদি মীরমগী শেলনা তেংবাংবা এন্তাইতী অমনা লৈবাক্কী ওইবা নুংগী রাজনিতীগী হীরমশিংদা খুৎ-থিংজিনবগী অয়াবা পীদে। মসিগী আইন অসি পুম্নমক্কিনি অমসুং মসিনা এম্নেস্তী ইন্তর্নেস্নেলদসু পাল্লি।
ভারত অসিদা ফ্রী প্রেস, নিং-খা তম্বা জুদিসিএরী অমসুং লৈবাক্কী মরমদা ৱারোল কয়া খন্নবগী ফজরবা নাৎ অমগা লোয়ননা মওং য়াম্বা অমসুং নীংথিরবা গনতন্ত্রগী চৎনবী লৈ। ভারতকী মীয়াম্না হৌজিক পাল্লিবা সরকারদা থাজবা য়াম্না থম্মি। এম্নেস্তীনা লমদমসিগী কাঙলোন ইনবা ঙমদবা অসিনা মখোয়না ভারতকী গনতন্ত্রা অমসুং তোঙান তোঙানবা চৎনবী লৈবা অসিগী মতাংদা ৱা ঙাংবগী অয়াবা পীদে।
*****
(Release ID: 1660131)
Visitor Counter : 125


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
মন্ত্রীমন্দলনা মার্কেতিং সিজন ২০২২-২৩গী রবি মহৈ-মরোংগী মিনিমম সপোর্ত প্রাইস (এম.এস.পি.) হেনগৎখ্রে
এম.এস.পি. হেনগৎপা অসিনা মহৈ-মরোংশিংদা শেন্দোং লৈনবা পান্দম থম্লি
গেহু, রেপসীদ অমসুং হঙ্গাম থাওগী মতুংদা লেন্তিল, চনা, বার্লি অমসুং সাফফ্লাৱরশিং লৌমীশিংদা মখোয়গী কোস্ত ওফ প্রদক্সন্দা হঞ্জিন্নবা ৱাংনা পারি
এম.এস.পি.না থাওমরু, হৱায়শিং অমসুং কোর্স সেরিয়েলগী ওইনা শিন্দোক্লি
রবি মহৈ-মরোংদা এম.এস.পি. হেনগৎপা অসিনা লৌমীশিংগীদমক খুৎশুমন শোইদনা ফংলগনি
Posted On:
08 SEP 2021 2:33PM by PIB Imphal
ইকাই খুম্নজরবা প্রধান মন্ত্রী শ্রী নরেন্দ্র মোদীনা চেয়র লৌখিবা কেবিনেৎ কম্মিতী ওন ইকোনোমিক এফিয়র্স (সি.সি.ই.এ.)না রবি মার্কেতিং সিজন (আর.এম.এস.) ২০২২-২৩গী রবি মহৈ-মরোংগী মিনিমম সপোর্ত প্রাইস (এম.এস.পি.) হেনগৎপদা অয়াবা পীখ্রে।
সরকারনা আর.এম.এস. ২০২২-২৩গী রবি মহৈ-মরোংগী এম.এস.পি. অসি লৌ উরিবশিংদা মখোয়গী ফংফম থোকপা মমল অদু ফংনবা হেনগৎখিবনি। খ্বায়দগী ৱাংনা মপুং ফানা মমাং চহিদগী হেনগৎখিবা এম.এস.পি. অসি লেন্তিল (মশুর) অমসুং রেপশীদ অমসুং হঙ্গাম (অমম্দা ক্বিন্তলদা লুপা ৪০০) অমদি চনাদা (ক্বিন্তলদা লুপা ৪০০) ওইদুনা মতুং ইল্লি। সাফফ্লাৱরগী ওইনা, মমাং চহিগা য়েংনবদা ক্বিন্তলদা লুপা ১১৪ হেনগৎলি। মমলদা খেন্নবা থম্লকপা অসি মহৈ-মরোংদা হেন্না পোত্থোক লৈনবা পুক্নিং থৌগৎনবা পান্দম্নি।
মার্কেতিং সিজন ২০২২-২৩গী রবি মহৈ-মরোংগী এম.এস.পি. (ক্বিন্তলদা/লুপা)
* থবক শুবা মী নেকপা, শন লেবর/মেচিন লেবর, লমগী ওইবা লিজকী ভারাগী একাউন্দা শিজিন্নখিবা, মরুশিং, হার, মেন্যুর, ঈশিং ইথৈদা চংখিবা, ফার্ম বিল্দিং শেমজিনবা, শেল্লেপকী শেন্দোই, পম্প শিজিন্নবগী দিজল/ইলেক্ত্রীসিতী অসিনচিংবা, অতৈ চাদিং অমসুং ইমুংগী থবকশিংদা শিজিন্নখিবা য়াওনা পিথোকখিবা কমপ্রেহেন্সিব কোস্ততা।
আর.এম.এস. ২০২২-২৩গী রবি মহৈ-মরোংগী এম.এস.পি.হেনগৎলকপা অসি লৌমীশিংদা চপ চাবা খুৎশুমন ফংনবা পান্দমদা ভারত পুম্বগী কোস্ত ওফ প্রদক্সন্দা য়ামদ্রবদা শরুক ১.৫ থাক্তা থম্নবা য়ুনিয়ন বজেৎ ২০১৮-১৯দা লাওথোকখিবনি। গেহু, রেপসীদ অমসুং হঙ্গাম থাও (১০০%)গী মতুংদা লেন্তিল (৭৯%), চনা (৭৪%), বার্লি (৬০%) অমসুং সাফফ্লাৱরশিং (৫০%) লৌমীশিংদা মখোয়গী কোস্ত ওফ প্রদক্সন হন্দোক্নবা ৱাংনা পারি
থাওমরু, হৱাই অমসুং কোর্স সেরিয়েলগীদমক হৌখিবা চহি খর অসিদা এম.এস.পি. অসি শেমদোক্তুনা লৌমীশিংদা মহৈ-মরোং অসি হেন্না চাউবা মফম অমদা হোংদোক্নবা পুক্নিং থৌগৎলি অমসুং য়েন্থোকপা কোন্নদবা লৈরিবা অসি তেক্নোলোজী অমসুং ফার্ম প্রাক্তিস্তশিং শিজিন্নদুনা দিমান্দশিং ফংহন্নবা হোৎনরি।
মখা তানা, সরকারনা হন্দক্তা লাওথোকখিবা কেন্দ্রনা পুথোকপা নেস্নেল মিসন ওন ইদিবল ওইল -ওইল পাম (এন.এম.ই.ও.-ও.পি.),না চাননবা থাওগী অৱাৎপা মেনখৎকনি অমসুং মীপাল তাংবা হন্থহনগনি। অপুনবা পুথোকখিবা শেনফম লুপা কোতি ১১,০৪০গী স্কীম অসিনা সেক্তর অসিদা মফম চাউথোকবনবা অমসুং পোত্থোক হেনগৎহনবতা নত্তনা, লৌমীশিংদা ইনকম হেনগৎহনবা অমসুং অহেনবা থবক ফংহনবদা মতেং ওইগনি।
২০১৮দা সরকারনা লাওথোকখিবা স্কীম “প্রধান মন্ত্রী অন্নদাতা আই সংরক্ষন অভিয়ান’ (পি.এম.-এ.এ.এস.ঐচ.এ.)না লৌমীশিংদা মখোয়গী পোত্থোক্কী খুৎশুমন হঞ্জিনবদা মতেং ওইগনি। স্কীং অসিদা সব-স্কীম অহুম য়াওরি মদুদি পাইলোৎ বেসিস্তা প্রাইস সপ্পোর্ত স্কীম (পি.এস.এস.), প্রাইস দিফিসিএন্সি পেমেন্ত স্কীম (পি.দি.পি.এস.) অমসুং প্রাইবেৎ প্রোক্যুরমেন্ত এন্দ স্তোকিস্ত স্কীম (পি.পি.এস.এস.)নি
*******
(Release ID: 1753267)
Visitor Counter : 174
Read this release in:
Telugu
,
Kannada
,
Malayalam
,
Odia
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Tamil


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ৬৬ লানখ্রে
হৌখিবা পুং ২৪দা দোজ লাখ ৮১ হেন্না কাপখি
হৌজিক হৌজিক ওইরিবা রিকোভরী রেত অসি ৯৭.৪৮%নি
হৌখিবা পুং ২৪দা অনৌবা কেস ৪৭,০৯২ লাকখি
ভারতকী এক্তিব কেসলোদ(৩,৮৯,৫৮৩) অসি অপুনবা কেসকী ১.১৯%নি
চয়োলগী ওইনা পোজিতিব ওইখিবগী চাং (২.৬২%) ৩%দগী হেন্না তানা লৈখিবা নুমিৎ ৬৯নি শুরে
Posted On:
02 SEP 2021 9:56AM by PIB Imphal
ভারতকী অপুনবা ভেক্সিনেসন কভরেজ ঙরাং কোতি ৬৬কী লেন্দমার্ক ফংবা ঙমখ্রে৷ ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা ভেক্সিন দোজ ৮১,০৯,২৪৪ কাপতুনা ভারতকী কোবিদ-১৯ ভেক্সিনেসন কোভরেজ অসি পুন্না কোতি ৬৬.৩০(৬৬,৩০,৩৭,৩৩৪)লানখ্রে৷ হায়রিবা অসি সেসন ৬৯,৬০,৯৮৩দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
লৈবাক অসিদা কোবিদ-১৯ ভেক্সিন কাপ্পগী স্কোপ অসি চাওথোকহন্নবা অমসুং খোঙজেল য়াংখৎহন্নবা কেন্দ্র সরকারনা য়াম্না কন্না হোৎনৈ৷
হৌখিবা পুং ২৪দা পেসেন্ত ৩৫,১৮১ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,২০,২৮,৮২৫দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৭.৪৮% ওইখ্রে৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ৬৭নি শুরে৷
হৌখিবা পুং ২৪দা অনৌবা কেস ৪৭,০৯২ লাকখি৷
হৌজিক হৌজিক লৈরিবা এক্তিব কেস মশিং অসি ৩,৮৯,৫৮৩নি৷ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ১.১৯% ওই৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ১৬,৮৪,৪৪১ তৌখি৷ হৌজিক ফাওবদা ভারতনা তেস্ত পুন্না কোতি ৫২.৪৮ হেন্না (৫২,৪৮,৬৮,৭৩৪) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ২.৬২% ওইদুনা ৩%গী মখাদা লৈখিবা নুমিৎ ৬৯নি শুরে৷ নোংমদা পোজিতিব ওইবগী চাং ২.৮০% ওই৷ হৌজিক্তি নোংমদা পোজিতিব ওইখিবগী চাং ৫%গী মখাদা লৈখিবা নুমিৎ ৮৭নি শুরে৷
*****
(Release ID: 1751330)
Visitor Counter : 135


text:
প্রধানমন্ত্রীগী লোইশঙ
মোরিসসতা অনৌবা সুপ্রিম কোর্তকী বিল্দিং শঙ্গাবদা পি.এম.না পীখিবা ৱারোল
Posted On:
30 JUL 2020 1:16PM by PIB Imphal
রিপব্লিক ওফ মোরিসসকী প্রধান মন্ত্রী ওইরিবা ইকাই খুম্নরবা প্রবিন্দ কুমার জুগনাথ, মোরিসসকী মন্ত্রীশিং অমসুং দিগনিতরীশিং, অথোইবা মীথুংলেনশিং পুম্নমকপু খুরুমজরি।
মায়ামদা ঐহাক্না ইকাই খুম্নবা উৎচরি। অহানবদা ঐহাক্না মোরিসসকী সরকার অমদি মীয়ামনা মালেমদা থোক্লি কোবিদ-১৯গী লায়চৎ অসি মপুং ফানা লাকশিনবগীদমক থাগৎপা ফোঙদোকচরি। ভারতনা মসিদা মতম তানা হীদাক সপ্লাই তৌদুনা অমসুং খঙজ-হৈজবা তাক্তুনা তেংবাংবা ঙমখিবা অসিদা ঐহাক্না নুংঙাইবা পোকই।
মরূপশিং, ঙসি ঐখোয়না ভারত অমদি মোরিসস অনিগী মরক্তা লৈরিবা মরূপ ওইবগী মরী অসি হেন্না ফগৎহনবা ঙমখ্রে। পোর্ত লুৱিসতা লৈরিবা অনৌবা সুপ্রিম কোর্তকী বিল্দিং অসি ঐখোয়না মতেং পাংনবা অমদি পুন্না হোৎনবগী খুদম অমনি। ঐখোয়গী দেমোক্রেতিক সিস্তেমশিংগী মরু ওইবা য়ুম্বীশিং ওইনা ঐখোয়গী তোঙান তোঙানবা জুদিসিয়রীশিং অসিবু ভারত অমসুং মোরিসসনা ইকাই খুম্নৈ। ফজরবা অনৌবা দলান লোয়ননা অনৌবা মওং অমসুং শারিবশিং অসি ইকাই খুম্নবগী খুদম অমনি। প্রোজেক্ত অসি পীরিবা মতমগী মনুংদা লোইশিনবা ঙম্বা অমসুং অহানবা থাদখিবা শেন্থংনা কোন্নখিবা অসিদা ঐহাক্না নুংঙাইবা পোকই।
থা খরগী মমাংদা প্রধান মন্ত্রী জুগনাথকা লোয়ননা ঐখোয়না পুন্না মরু ওইরিবা মেত্রো প্রোজেক্ত অমসুং খ্বাইদগী নৌবা হোস্পিতাল অমা শঙ্গাখি। প্রোজেক্তশিং অসিনা মোরিসস মীয়ামদা কান্নবা ফংহল্লিবা অসিদা ঐহাক্না নুংঙাইবা পোকই।
মরূপশিং, ভারতকী সাগর -–সেক্যুরিতী এন্দ গ্রোথ ফোর ওল ইন দি রিজনগী ৱাখল্লোনগী মরমদা অহানবা ফোঙদোকখিবা অদু মোরিসসতনি। মসিগী মরমদি ইন্দিয়ন ওসিন রিজনগী ওইবা ভারতকী খোঙথাং অসি লৌখৎনবা হোৎনবদা মোরিসসকীদমক খনখি। অমসুং ঙসিসু ভারতকী দিবেলপমেন্ত পার্তনর্শিপকী খোঙথাংদা মোরিসস য়াওহননিংখি।
মরূপশিং, মহাত্মা গান্ধীনা য়াম্না চুম্না হায়বীরম্মি মদুদি; ঐহাক্না মালেম পুম্বগীদমক খনবা পাম্মি। ঐহাক্না লৈবাকনিংলিবা অসিদা মীওইবু খুন্নাই অসি পুন্না ফাহনবা হায়বা অসি য়াওরি। মরম অসিনা ঐহাক্না ভারতবু শেবা তৌবা অসিদা মীওইবা খুন্নাইগী শেবা তৌবা য়াওরি। মসি ভারতকী ৱাখল্লোন অদুনি। ভারতনা চাউখৎপা পুরকপা পাম্মি অমদি অতোপ্পানা মখোয়গী চাউখৎনবা হোৎনবদা মথৌ তাবশিং অদুদা তেংবাং পীনিংঙি।
মরূপশিং, ভারতনা চাউখৎপা পুরক্নবা হোৎনবা অসিদা মরু ওইনা মীওইবগী খল্লি। ঐখোয়না মীওইবা খুন্নাইগী য়াইফনবা থবক তৌবা পাম্মি। ঐখোয়দা ইতিহাসনা তাকই মদুদি দিবেলপমেন্ত পার্তনর্শিপ ওইবগী মিংদা লৈবাক কয়া নমদুনা পার্তনর্শিপ ওইরিবা অদুগী মখাদা লৈহনখি। মসিনা কোলোনিএল অমসুং ইম্পেরিএল রুল থোক্লকহল্লি। মসিনা মালেমদা লান থোকহল্লি অমসুং মীওইবা খুন্নাইদা অৱাবা পীরি।
মরূপশিং, ইকাইখুম্নবা, জাতি কয়া পুন্না খুন্দামিনবা, তুংলমচৎকীদমক খনবা অমসুং সস্তেনেবল দিবেলপমেন্তগী ওইবা দিবেলপমেন্ত পার্তনর্শিপ খক ভারতনা থম্লি।
মরূপশিং, ভারতকী ওইনা চাউখৎপা পুরক্নবা মতেং পাংনবদা খ্বাইদগী মরু ওইবা ৱাখল্লোন অসি ঐখোয়গী পার্তনরশিংবু ইকাই খুম্নবা অসিনি। চাউখৎ থৌরাংগী ৱাখল্লোনশিং সিয়র তৌনবা অসিনা ঐখোয়গী অমত্তা ঙাইরবা পান্দমনি। মরম অসিননি ঐখোয়গী চাউখৎপা পুরক্নবা মতেং পীনবদা কন্দিসন অমত্তা হেক থমদ্রিবা। মসি রাজনিতীগী নত্রগা ললোন ইতিক্কী কান্নবা য়েংলা তৌবা নত্তে।
মরূপশিং, ভারতকী দিবেলপমেন্ত পার্তনর্শিপ অসি মখল য়াম্মি। কম্মর্সতগী হৌরগা কলচর, ইনর্জীদগী ইঞ্জিনীয়রিং, হেল্থতগী হাউশিং, আই.তি.দগী ইনফ্রাস্ত্রকচর, স্পোর্তসতগী সাইন্স, ভারতনা মালেম অসিদা লৈরিবা লৈবাকশিংগা পুন্না থবক পায়খৎমিনরি। ভারতনা অফঘানিস্তানগী পার্লিয়ামেন্তকী বল্দিং শাবদা মতেং পাংবা ঙম্বদা চাওথোকচৈ, নিগরদা মহাত্মা গান্ধী কনবেন্সন সেন্তর শাবদা য়াওবা অসিদা চাওথোকচৈ। ইমর্জেন্সী অমসুং ত্রোমা হোস্পিতাল অমা শাবগী খুত্থাংদা ঐখোয়না নেপালগী হেল্থ সর্ভিস ফগৎহনবা ঙম্বদা মতেং পাংবা অসিদা নুংঙাইবা পোকই। স্রী লঙ্কাগী প্রোবিন্স মাপলদা ইমর্জেন্সী এমবুলেন্স সর্ভিস ফংহন্নবা হোৎনবদা মতেং পাংখিবা অসিদসু নুংঙাইবা পোকই।
ঐখোয়না নেপালগী পায়খৎমিনরিবা থাওগী পাইপ পুবগী প্রোজেক্ত অসিনা পেত্রোলিয়ম প্রদক্তশিং ফংহনবদা মতেং পাংবা ঙম্লগনি খনবদা নুংঙাই। অমসুং মসিগা মান্ননা মালদিবসকী ইথৎ কুনথ্রা-মরিদা থক্নবা ঈশিং অমসুং সেনিতেসন ফংহন্নবা হোৎনবদা মতেং পাংবা ফংবা অসিসু নুংঙাই। ঐখোয়না স্তেদিয়মশিং অমসুং অতোপ্পা খুদোংচাবশিং ফংহন্দুনা অফঘানিস্তান অমসুং গুয়ানাগুম্বা লৈবাকশিংদা ক্রিকেৎ অসি ফাওহন্ননবা মতেং পাংলি।
নহা ওইরিবা অফঘান ক্রিকেৎ তিম ভারত্তা ত্রেন তৌখিবা অসি মায় পাক্লকপা অসি উবদা হরাওবা পোকই। অসিগুম্না ঐখোয়না মালদিবসকী ক্রিকেৎ শানরোয়শীংগী তেলেন্ত য়ৌখৎপদা মতেং পাংলি।ভারতনা স্রী লঙ্কাগী অচৌবা হাউসিং প্রোজেক্ত অমদা চাউনা মতেং পাংবা অসি ঐখোয়গী চাওথোকচনিংঙাই ওইরি। ঐখোয়গী দিবেলপমেন্ত পার্তনর্শিপ অসিনা ঐখোয়গী পার্তনর ওইরবা লৈবাকশিংগী চাওখৎ থৌরাংদা মীৎয়েং চংলি হায়বা উৎলি।
মরূপশিং, ভারতনা অদোমগী হৌজিক ওইরিবা অসিদা খক মতেং পাংবগী চাওথোকচাবা নত্তে। ঐখোয়না অদোমগী নহাশিংগী অফবা তুংলমচৎ অমা পুরকপদা মতেং পাংবা ঙম্বা ওইজগে। মরম অসিনা চাওখৎ থৌরাংগী পুন্না হোৎনমিন্নবদা ত্রেনিং অমসুং স্কিল হেনগৎহনবা অসি মরু ওইবা শরুক অমা ওইরিবনি। মখোয়না ঐখোয়গী পার্তনর ওইরিবা লৈবাকশিংগী নহাশিংবু মরোমদোম লেপচবা ঙম্বা অমসুং তুংলমচৎ অসিবু অনৌবা মায়োলদা পুনবা হেন্না থৌনা লৈহনবা ঙম্লগনি।
মরূপশিং, সস্তেনেবল দিবেলপমেন্ত হায়বা অসি তুংলমচৎকীদমকনি। মীওইবগী অপাম্বশিং অমসুং থৌনা লিংজেলগা মহৌশাগা য়েংথিনবা য়ারোই। মরম অসিনা ঐখোয়না মীওইববু থৌনা হাপ্পীবা অমসুং মহৌশাবু য়োকখৎপা হায়বা অসিদা থাজবা থম্লিবনি। মসিগী ৱাখল্লোন অসিদা য়ুম্ফম ওইরগা, ভারতনা ইন্তর্নেস্নেল সোলর এলাইয়েন্সগুম্বা অনৌবা লোয়শঙশিং য়োকখৎপীরি। মীওইবনা পায়খৎলিবা থবক্কী খোঙজেল য়াংখৎনবা নুমিৎকী মঙালনা থৌজানবীবা ওইরসনু। ঐখোয়না দিজাস্তর রেজিলেন্ত ইনফ্রাস্ত্রকচর অমা শানবা কন্না চুংশিন্নরি। অনি অসিগী কান্নবশিং অসিনা ঈথৎকী লৈবাকশিংদা অখন্নবা কান্নবা ফংহনগনি। মালেমদা লৈরিবা মীয়াম্না হোৎনরিবশিং অসিদা পীরিবা মতেং অসি উবাদা নুংঙাইবা পোকই।
মরূপশিং, ঐহাক্না হায়রিবা কান্নরবশিং অসি মোরিসসকা অখন্নবা পার্তনরশিপ থম্বা অসিদা য়াওরি। মোরিসসকা ঐখোয়গা ইন্দিয়ন ওসিনগী ঈপাক অসি খক নত্তনা ঈগী মরী, নাৎ অমসুং লোল অমত্তা ওইরি। ঐখোয়গী মরূপ ওইবগী মরী অসি য়েংহৌঙৈদগী হৌরক্তুনা তুংলমচৎ ফাওবা ঙাক্কনি। মোরিসসকী মীয়ামনা মায় পাকপদা ভারতনা চাওথোকচৈ। আপ্রাবাসি ঘাৎকী অশেং খুবমগী অখুবা লেম্বীদগী অনৌবা মোরিসসকী দলানশিং শাবা ঙমলকখিবা পুম্নমক অসি কন্না হোৎনবা অমসুং ইন্নোবেসন্না মায় পাকহনবনি। মোরিসসকী থৌনা লিংজেল অসি শীংথানিংঙাই ওই। ঐখোয়গী পার্তনর্শিপ অসি মতুংদা লাক্কদৌরিবা চহিশিংদা হেন্না অফবা পুরকপা ওইরসনু।
ভিভ লামিতে এন্ত্র লান্থ এ মোরিস
ভারত অমসুং মোরিসসকী মরী অমর ওইরসনু।
ভারত-মোরিসসকী মরূপ ওইবগী মরী অসি মতম কুইনা শাংনা চৎপা ওইরসনু।
থাগৎচরি।
*****
(Release ID: 1642319)
Visitor Counter : 53
Read this release in:
Punjabi
,
English
,
Urdu
,
Marathi
,
Hindi
,
Bengali
,
Assamese
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
ভারতনা শীংথানিংঙাই ওইবা পন্দুপ অমা য়ৌখ্রে – অহানবা ওইনা এক্তিব কেসশিংনা অপুনবা কেসশিংদগী ২%গী মখাদা হায়থখ্রে
হৌখিবা নুমিৎ ২৩দগী নুংতিগী শীখিবশিং ৩০০গী মখাদা লৈখ্রে
হৌখিবা নুমিৎ ১০ অসিদা নুংতিগী থেংনবা অনৌবা কেসশিং ২০,০০০দগী তানা রিপোর্ত তৌখ্রে
Posted On:
17 JAN 2021 12:19PM by PIB Imphal
ভারতনা নুংতিগী থেংনবা অনৌবা কেসশিংদা চাউনা হন্থবা অমসুং মসিনা মরম ওইরগা এক্তিব কেসশিংদা হন্থরকপগী রিপোর্ত তৌবগী লেপ্পা নাইদবা ত্রেজেক্তরীদা মখা তানা চংশিনখ্রে।
অহানবা ওইনা ভারতকী অপুনবা পোজিতিব কেসশিংগী মনুংদা লৈরিবা এক্তিব কেসশিংগী শরুক অসি ২%গী মখা (১.৯৮%)দা হন্থখ্রে।
হৌখিবা পুং ২৪দা নুংতিগী থেংনবা কেস ১৫,১৪৪ রেকোর্দ তৌখ্রে। লৈবাক অসিগী এক্তিব কেসলোদ অসি ২,০৮,৮২৬তা হন্থখ্রে। হৌখিবা নুমিৎ ১০নিদগী নুংতিগী থেংনবা অনৌবা কেসশিং ২০,০০০গী মখাদা লৈখ্রে।
ফিগর অসিনা হৌখিবা পুং ২৪দা এক্তিব কেসশিংদা হোংলকপা অদু উৎলি। কেরেলানা অনৌবা কেস ৯২২ হাপচিনবগা লোইননা পোজিতিব চেঞ্জ খ্বাইদগী য়াম্না রেকোর্দ তৌখ্রে। মধ্য প্রদেশনা কেস ৪৩৩ হায়থখিবগা লোইননা নেগেতিব চেঞ্জ খ্বাইদগী তাবা ওইখ্রে।
হৌখিবা পুং ২৪দা নৌনা ফগৎখিবা ১৭,১৭০ রেজিস্তর তৌখ্রে। ফগৎখিবা কেসশিংগী শরুক অসি ৯৬.৫৮% ওইখ্রে। পুন্না ফগৎখিবা কেসনা ১০,১৯৬,৮৮৫ শুখ্রে। মখোয়না এক্তিব কেসশিংদগী ৯৯,৮৮,০৫৯ হেনগৎখ্রে (শরুক ৪৮.৮৩ হেন্না)।
নৌনা ফগৎখিবা কেসশিংগী ৮০.৫৩%দি রাজ্য/য়ু.তি. ১০দগী ওইখ্রে।
কেরেলানা নোংমা খক্তদা নৌনা কেস ৫,০১১ ফগৎখিবগা লোইননা মশিং খ্বাইদগী য়াম্না ফগৎখিবগী রিপোর্ত তৌরকখ্রে। হৌখিবা পুং ২৩দা মহারাস্ত্রদা মীওই ৩,০৩৯ ফগৎখ্রে মতুংদা উত্তর প্রদেশতা ৯৩০ ফগৎখ্রে।
অনৌবা কেসশিংগী ৮১%দি রাজ্য অমসুং য়ু.তি. ৮দগী ওইখ্রে।
কেরেলানা কেস ৫,৯৬০ রিপোর্ত তৌদুনা নুংতিগী থেংনবা অনৌবা কেস খ্বাইদগী ৱাংবা ওইখ্রে। মহারাস্ত্র অমসুং তামিল নাদুনা মথং শিৎনা অনৌবা কেস ২,৯১০ অমসুং ৬১০গা লোইননা মতুং ইন্নখ্রে।
ভারত্তা নুংতিগী শীবগী মশিংসু লেপ্তনা হন্থরকপগী রেজিস্তর তৌরি। হৌখিবা নুমিৎ ২৩দা ভারতনা নুংতিগী শীবা অসি ৩০০তগী তানা রেকোর্দ তৌখ্রে।
হৌখিবা পুং ২৪দা শীখিবগী কেস ১৮১গী ৬৬.৩০%দি রাজ্য অমসুং য়ু.তি. তরুক্তগী ওইখ্রে।
মহারাস্ত্রনা শীখিবা ৫২ রিপোর্ত তৌখ্রে। কেরেলাদা শীখিবগী মশিং ২৭ ওইখ্রে অমরোমদা ৱেস্ত বেঙ্গলদা নৌনা শীখিবা ১৫ রিপোর্ত তৌখ্রে।
****
(Release ID: 1689317)
Visitor Counter : 105


text:
হকশেল অমসুং য়াইফ-য়ুম্বাল মন্ত্রালয়
লান্না থাজবা অমসুং অচুম্বশিং
কো-ৱিন পোর্তেলদগী দেতা অমত্তা লীক ওইখিদে
কো-ৱিনদা থম্বা দেতা পুম্নমক মসিগী দিজিতেল প্লেতফোর্ম অসিদা চেকশিন্না অসোই-অঙাম য়াওদনা থম্লি
Posted On:
21 JAN 2022 8:28PM by PIB Imphal
কো-ৱিন পোর্তেলদা থম্বা দেতা লীক ওইখ্রে হায়না ক্লেম তৌরদুনা মীদিয়া রিপোর্ত কয়া অমা লাকখি।
কো-ৱিন পোর্তেলদগী দেতা অমত্তা লীক ওইদে হায়না ময়েক শেংনা ফোংদোকখ্রে অমসুং রেসিদেন্তশিংগী দেতা পুম্নমক মসিগী দিজিতেল প্লেতফোর্ম অসিদা চেকশিন্না অসোই-অঙাম য়াওদনা থম্লি।
কেন্দ্রগী হকশেল অমসুং য়াইফ-য়ুম্বাল মন্ত্রালয়না পাউ অদুদা ইরিবা ৱাফম অদু থিজিল্লগনি, পল্লিবা হায়রিবা ৱাফম পুম্নমক অরানবনি, মরমদি কো-ৱিননা কোবিদ-১৯ ভেক্সিনেসনগীদমক্তা কনাগুম্বা মীওই অমত্তগী লৈফম নত্রগা আর.তি.-পি.সি.আর. তেস্ত রিজল্তশিং খোমগত্তে।
*****
(Release ID: 1791720)
Visitor Counter : 66


text:
প্রধানমন্ত্রীগী লোইশঙ
সি.বি.এস.ই.গী ক্লাস তুয়েল্বকী বোর্দ একজাম পাংথোক্লরোই
ক্লাস তুয়েল্বকী ফল অসি মতম চানা নিংথিনা শেমদোক্লবা ক্রাইতেরিয়াদা পীগনি
ক্লাস ১২কী সি.বি.এস.ই.গী একজাম অসি মহৈরোয়শিংগী ইন্তরেস্তা য়েংলগা ফিরেপ লৌবনি: পি.এম.
মহৈরোয়শিংনা মশা-মউ ফনা লৈবা অমসুং শোই-ঙামদবা অসিনা খ্বায়দগী হেন্না মরুওইবনি অমদি মসিদা করিগুম্বা অমত্তদা য়াশিন্নবা লৈরোই: পি.এম.
মহৈরোয়শিং, মমা-মপা ওইবশিং অমসুং ওজাশিংগী পুক্নিং লাংতনক্নবা অসি শোইদনা কোকহনগদবনি: পি.এম.
অসুক লুরবা তানফম অসিদা মহৈরোয়শিংদা একজাম থাননবা নম্ফু-শাফু তৌরোইদবনি: পি.এম.
থৌবুশিংনা মহৈরোয়শিংগীদমক ইথিল উৎপা মথৌ তাই: পি.এম.
Posted On:
01 JUN 2021 7:27PM by PIB Imphal
প্রধান মন্ত্রীনা সি.বি.এস.ই.গী ক্লাস তুয়েল্ব বোর্দ একজামগী মতাংদা পাংথোকখিবা রিভিউ মীতিং অমদা সভাপতি ওইখ্রে। ওফিসিএলশিংনা য়াম্না কুপ্না খন্ন-নৈনবা পাংথোকখিবা অমসুং রাজ্য সরকারগী য়াওনা স্তেকহোল্দর পুম্বগী অপাম্বশিংগী মরীক চুম্বা প্রজেন্তেসন পীখি।
কোবিদনা ওইহল্লিবা তং তাদবা ফিভম অমদি স্তেকহোল্দর কয়ানা পীরকপা ৱারোলগী মতুং ইন্না হন্দক্কী চহি অসি ক্লাস তুয়েল্বকী বোর্দ একজাম পাংথোক্তবদা লেপ্লে। লোয়ননা সি.বি.এস.ই.না ক্লাস তুয়েল্বকী ফল অসি মতম চানা নিংথিনা শেমদোক্লবা ক্রাইতেরিয়াদা পীরগনি হায়না লেপ্লে।
প্রধান মন্ত্রীনা হায়খি মদুদি ক্লাস ১২কী সি.বি.এস.ই.গী একজাম অসি মহৈরোয়শিংগী য়েংলগা ফিরেপ লৌবনি। মহাক্না হায়খি মদুদি কোবিদ-১৯না একাদেমীক কেলেন্দরদা য়াম্না শোকহল্লি অমদি বোর্দ একজামগী থেংনরিবা অৱাবা অসিদা মহৈরোয়, মমা-মপা অমসুং ওজাশিংদা নুংনাংবা ফাওরিবা অসি অথুবা মতমদা কোকহনগদবনি।
প্রধান মন্ত্রীনা হায়খি মদুদি হৌজিক ওইরিবা কোবিদকী ফিভম অসি লৈবাক অসিগী ওইনা য়াম্না চাওবা অৱাবা অমনি। লৈবাক অসিদা কোবিদকী মশীং অসি খর হন্থরকলবসু রাজ্য খরদা মাইক্রো কন্তেনমেন্তগী খুত্থাংদা মায় পাক্না লাকশিল্লি, রাজ্য খরদনা হৌজিকসু লোকদাউন্দ তৌবা তারি। ফিভম অসিদা মহৈরোয়, মমা-মপা অমসুং ওজাশিংনা মহৈরোয়শিংগী হকশেলগীদমক থৱায় ৱারি। প্রধান মন্ত্রীনা হায় মদুদি অসুক লুরবা তানফম অসিদা মহৈরোয়শিংদা একজাম থাননবা নম্ফু-শাফু তৌরোইদবনি।
প্রধান মন্ত্রীনা মরুওইবা পীদুনা হায়খি মদুদি মহৈরোয়শিংনা মশা-মউ ফনা লৈবা অমসুং তেক্ত-কাইদনা লৈহনবা অসিনা খ্বায়দগী হেন্না মরুওইবনি অমদি হিরম অসিদা করিগুম্বা অমত্তদা য়াশিন্নবা লৈরোই। মহাক্না হায়খি মদুদি অসিগুম্বা ঙসি ওইরিবা তাঞ্জা অসিদা ঐখোয়গী নহারোলশিং অসিবু একজাম অসিনা মরম ওইদুনা অৱাফমদা তাহল্লোইদবনি।
প্রধান মন্ত্রীনা হায়খি মদুদি থৌবুশিংনা মহৈরোয়শিংগীদমক ইথিল উৎপা মথৌ তাই। প্রধান মন্ত্রীনা ওফিসিএলশিংদা ফলশিং অসি মতম চানা নিংথিনা শেমদোক্লবা ক্রাইতেরিয়াদা শোইদনা পীনবা খঙহনখি।
য়াম্না কুপ্না খন্ন-নৈনরবা মতুংদা প্রধান মন্ত্রীনা থাগৎপা ফোংদোকখি মদুদি ভারতকী কাচিন কোয়া কয়া অমগী থৌবুশিংগা খন্নরবা মতুংদা মহৈরোয়শিংগীদমক য়াইফনবা ফিরেপ অমা লৌরে। হিরম অসিগী মতাংদা ৱারোলশিং পীবিরকপগীদমক মহাক্না রাজ্যশিংদা থাগৎপা ফোংদোকখি।
হায়রিবা অসিদা ফিরেপ অমসু লৌখি মদুদি মমাংগী চহিগুম্না, একজাম পীবা পাম্বা মহৈরোয় খরগীদমক, মতাং চাবা অমা য়েংদুনা অসিগুম্বা খুদোংচাবা অসি মখোয়দা সি.বি.এস.ই.না পীগনি।
ইকাই খুম্নজরিবা প্রধান মন্ত্রীনা ২১/০৫/২১দা মন্ত্রীশিং অমসুং ওফিসিএলশিংনা শরুক য়াবা অৱাংবা থাক্কী মীফম অমা হান্ননা পাংথোকখ্রে। মসিগী মতুংদা ২৩.০৫.২০২১দা য়ুনিয়ন দিফেন্স মিনিস্তরগী চেয়রমেনশীপ মখাদা রাজ্যশিংগী এজুকেসন মন্ত্রীশিংনা শরুক য়াবা মীফম অমা পাংথোকখ্রে। সি.বি.এস.ই. একজামিনেসন পাংথোক্নবা পাম্বৈ কয়া অমা মীফম অসিদা খন্নখি অমসুং রাজ্য অমসুং য়ু.তি.শিংদগী ৱারোল কয়া অমা ফংখি।
ঙসিগী মীফম অসিদা হোম, দিফেন্স, ফাইনান্স, কম্মর্স, ইনফোর্মেসন অমসুং ব্রোদকাস্তিং, পেত্রোলিয়মগী কেন্দ্রগী মন্ত্রীশিং অমসুং ৱুমেন অমসুং চাইল দিবলপমেন্ত মিনিস্ত্রীশিং অমসুং পি.এম.গী প্রিন্সিপাল সেক্রেতরী, কেবিনেৎ সেক্রেতরী অমসুং স্কুল এজুকেসন অমসুং হায়র এজুকেসন দিপার্তমেন্ত অমসুং অতৈ ওফিসিএলশিংনা মীফম অসিদা শরুক য়াখি।
*****
(Release ID: 1723647)
Visitor Counter : 115
Read this release in:
English
,
Gujarati
,
Urdu
,
Hindi
,
Marathi
,
Assamese
,
Bengali
,
Punjabi
,
Odia
,
Tamil
,
Telugu
,
Kannada
,
Malayalam


text:
ৱাহং
শিরবা মতুংদা পুন্সি লৈরিবরা?
পাওখুম
শিরবা মতুংদা পুন্সি লৈরিবরা? বাইবলনা ঐখোয়দা হায়, “ মীওইনা পোকপদি পুন্সি তেল্লি অদুগা খুদোংথিবনা পিক থল্লি। লৈরাংগী মতৌগুমনা য়াম্না থুনা শাতলমলগা পতথখি; উরুমগুমনা য়াম্না থুনা লোইশিনখি .......শিবু শিরবদি, মহাক অমুক হন্না তাইবং চীঞ্জাক চারখিগদ্রা”(যোব 14:1-2, 14)?
যোবকুমনা, ৱাহং অসিনা ঐখোয় পুমনমকপু শিংনবা থোকহল্লি। ঐখোয়না শিরবা তুংদা তশেংনমক্কী ঐখোয়দা করি থোকপগে? ইচম চমনা ঐখোয় হিংবা ঙমদ্রবরা? পুন্সি অসি ইশাগী মশক নাইবা ঙমনবা মালেম অসিদা হন্দোক হনজিন শানবা য়াব থোঙ অমগুম্বরা? চপ মান্নবা মফমদা ঐখোয় খুদিংমক থুংলুব্রা নত্রগা তোঙান তোঙানবা মফমদা থুংলুব্রা? লাইরৈপাক অমসুং নোরোক তশেংনমক্কী লৈব্রা? নত্রগা পুকনিংনা শেম্বা মফমশিংলা?”
বাইবলনা ঐখোয়দা হায় মদুদি শিরবা তুংদা হিংলগা লৈরুবতা নততনা, অসুক্কী মতিক মশেক মঙাল নাইবা লোমনাইদবা পুন্সি অমদা অমুক লৈরুগনি মদুদি “তাইবং মীগী মিতসিনা উবা, ইনাকোংনা তাবা ঙমলোই, অমদি ইপুরোয়বু নুংশিবা মখোয়গীদমক মহাকনা শেম্বিরিবা অদু করিনো হায়বা পুকনিংনা লাকশিনবা ঙমলোই”(1 কোরিন্থীয় 2:9)। ঈপুরোয়দগী তাইবং তোংশা ঐরকখিবা, যীশু খৃস্টনা ঐখোয়দা লোমনাইদবা পুন্সিগী খুদোল পিবিগে হায়দুনা মালেমসিদা ফাওরকখি। “ঐখোয়না তৌবা পাপশিংগী মরমদগী মহাকপু থিনা শোকহনখি, ঐখোয়না তৌবা অয়োন অরানশিং মরমদগী মহাক অৱাবা খাঙখি; মহাকনা খাঙখিবা অৱাবদু ঐখোয়গীদমক য়াইফবনি, মঙোন্দা তাখিবা অশোকপা মফমশিংদুনা ঐখোয়গী অনাবা ফহনবিরে”(ইসাইয়া 53:5)।
যীশুনা ঐখোয় খুদিংমক্না ফংগদবা চৈরাক অদু মশামক্কী পুন্সি কতথোক্তুনা ফংখি। নুমিত হুমনিগী তুংদা, থৱায় অমসুং হকচাং য়াওনা, মোংফমদগী থোরক্তুনা শিদ্রে হায়বা উতখি। লাইরৈপাক্তা লৈবা মহাক্কী লোমনাইদবা ময়ুমদা কাদ্রিঙৈ মমাঙদা মীওই লিশিং কয়া খঙনা মালেমসিদা মহাক নুমিত নিফুনি লৈরমই। রোমীয় 4:25 না হায়, “ঐখোয়গী পাপকী মরমগীদমক অঙাং ওন্ননবা মহাকপু খুতশিন্নখি, অমসুং ঈপুরোয়না ঐখোয়বু চুমথোকপা ঙমননবা মহাকপু শিরুবদগী হিংগতহনখি।”
খৃষ্টনা হিংগতলকপা নিংথিনা খঙনখিবা থৌদোক অমা ঐখি। পাখোন চতপা পোলনা মসিগী মতাংদা মিতনা উহৌই উহৌদে খঙনিংলবদি ৱা হংলকপা য়াগনি হায়না মীয়ামদা খঙহনখি, অদুবু মসি অচুম্বা ঐবনিনা কনামত্তা হংলকখিদে। হিংগতলকপা হায়বসি খৃষ্ট্যান লাইনিংগী হৌরকফম মরূনি; মরমদি খৃষ্ট শিরুবদগী হিংগতহনখি, মদুদা ঐখোয়সু থাজবা পোকপা ঙমলবা শিরুবদগী হিংগতহনবিগনি।
পোলনা মসিদা থাজখিদবা অঙনবা মতমগী খৃষ্ট্যান খরবু চৈখি: “ঐনা হায়বদি খৃষ্টবু অশিবশিং মরক্তগী হিংগতহনবিখি হায়বা পাও অসি শন্দোকপদি শন্দোক্লগা, করিগীদমক ঐখোয়গী মরক্তগী মীওই খরনা শিরুবদগী হিংগতহনবা তৌররোই হায়না শন্দোকলিবনো? মরমদি শিরুবদগী হিংগতহনবা লৈত্রবদি, খৃষ্টবু হিংগতহনখি হায়রিবসি ঐফম থোক্তে”(1 কোরিন্থীয় 15:12-13)।
খৃষ্ট মথন্তা শিরুবদগী অমুক হন্না হিংগতপিগদবশিং মরক্তগী ইহান হানবা ঐখি। হকচাংগী অশিবা হায়বসি ঐখোয় খুদিংমক্কা মরী লৈনবা, আদম, কৌবা মীশক্তগী থংথরকখি। তৌইগুম্বসুং যীশু খৃষ্টবু থাজবা মরমদগী ঈপুরোয়গী শীংলুপতা তিল্লদুনা লৌখতপীরবশিং অনৌবা পুন্সি পীবীরগনি। (1 কোরিন্থীয় 15:20- 22)। ঈপুরোয়না যীশুগী হকচাং নোংমদোলদা পুখতখিবগুম্না, ঐখোয়গী হকচাং অসিসু যীশুনা হল্লকখিবগী মথক্তা হিংগতলক্কনি (1 কোরিন্থীয় 6:14)।
ঐখোয় পুম্নমক অরোয়বদা হিংগতলক্কদবা ঐরবসু, খুদিংমক লাইরৈপাক্তা পূন্না চতমিন্নরোই। লোমনাইদবগীদমক নিপা নত্রগা নুপীনা চতকদবা মফম লেপথোক্নবা পূন্সিসিদা মী খুদিংমক্কী অপাম্বা অমমমদি লৈফম থোকই (1 ইব্রিয় 9:27)। বাইবলনা হায় মদুদি ঐখোয়গীদমক্তদি অমুক্তমক শিফম থোকই, অদুনা মসিগী তুংদা ৱায়েল লাক্কনি (ম্যাথু 25:46)। চুমথোকমিন্নখ্রবশিং লাইরৈপাক্তা লোমনাইদবা পূন্সিদা হিংলুগনি, অদুবু থাজদবশিং লোমনাইদবা চৈরাক, নত্রগা নোরোক্তা থাগনি (ম্যাথু 25:46)।
লাইরৈপাক্কুম্না, নোরোক, হিংনফম ঐবতা নত্তনা, তশেংনা, অওইবমক্কী, লৈবা মফম অমনি। মসি চুমথোকমিন্নবা ঙমদদুনতা লৈবা, ঈপুরোয়গী মতম চুপ্পদা অশাওবা পোকফম ঐবা মফম অমনি। মখোয়না শাওরংনবা, পুক্নিং অমসুং হকচাংগী চৈথেং, ৱাখল তান ঈকায়বা, ৱাবা, অমসুং উশিত্তবা নংদুনতা লৈগনি।
নোরোক হায়বমসি মখা হোদ্রোং হোবা কোম অমাগুম্বনি (লুক 8:31, ফোঙদোকপিবা 9:1), অমসুং কনতুক চাক্তুনা লৈবা, মৈগী পাত অমনি, মফমসিদা লৈবা মীওইশিং অহিং অমসুং নুংথিল নাইদনা মতমচুপ্পগী ঐনা ওত নৈদুনা লৈগনি (ফোংদোকপিবা 20:10)। নোরোক্তদি, য়াম্না ৱাবা অমসুং অশাওবা লৈ তাকপা ঐনা, মিকপ মিরাওগনি অমদি ময়া ক্রক ক্রক্না চিক্নগনি। (ম্যাথু 13:42)। মসি “তিল কাঙ শুকসি শিদবা অদুগা মৈ শুকমুত মুত্তবা” মফম অমনি (মার্ক 9:48)। ফত্তবশিংনা শিবদা ঈপুরোয়না হরাওবা তৌদে, মখোয় হিংজবা ঙম্নবা ফত্তবা লম্বেলদগী নাথৈহন্নিংই (ইজেকিয়েল 33:11)। অদুম ঐনমক মহাক্না ঐখোয়বু নমদুনদি তৌহল্লোই; ঐখোয়না মহাকপু থাজদবা, মহাক্না পামফাত্রবসু ঐখোয়না পামলিবা- মঙোন্দগী তোঙালনা লৈবা হায়বসি ঐখোয়দা পীবী।
পুন্সি হায়বসি মালেমথকসিদা চাংয়েং অমনি- অরাকপা থেংননবা শেম শাবনি। থাজরবশিংগীদি, মসি ঈপুরোয়গা হকথেংননা লৈমিন্নবা লোমনাইদবা পুন্সিনি। অদুনা ঐখোয়বু মতৌ করম্না চুমথোকমিন্নরগা লোমনাইদবা পুন্সি অসি ফংবা ঙমগদৌরিবা? লম্বেল অমখক্তং লৈ- মদুদি ঈপুরোয়গী মচানিপা, যীশু খৃষ্টবু নিংজবা অমদি থাজবা হায়বসিনি। যীশুনা হায়খি, “হিংগতলকপা অদুসু ঐনি অদুগা পুন্সি অদুসু ঐনি। ঐবু থাজবা মখোয়, মখোয়না মীচম অমগুম্না শিরবসু, অমুক হন্না হিংগনি। ঐঙোন্দা থাজবা থম্বগী মখোয়দা লোমনাইদবা পুন্সি পীবীরবনি অদুনা মাঙবা লৈররোই (যোহন 11:25-26)।
লেমনা পীবা লোমনাইদবা পুন্সিগী খুদোল ঐখোয় পুম্নমক্কীনি, অদুবু ঐখোয় ইশা ইশানা তাইবংপানগী নুঙাইবা খর থাদোক্লগা ঈপুরোয়গী মফমদা কতথোকপা মথৌ তাই। “অসুম্না ইপুরোয়গী মচানিপাবু থাজরবা পুম্নমক লোমনাইদবা পুন্সিদা হিংগনি। মচানিপানা হায়বা ইন্দবা মখোয় লোমনাইদবা পুন্সি কৈদৌনুংদা থেংনরোই, হায়বদি ঈপুরোয়গী অশাওবনা মখোয়গী মথক্তা কুপশিন্দুনা লৈগনি” (যোহন 3:36)। শিরবা মতুংদা ঐখোয়গী পাপকীদমক ঐখোয়বু তেংথাহল্লরোই মরমদি ঐখোয়না ঈপুরোয়গা মাইয়োকনদুনা অমুক্তং ঊবা ফংলবা, মহাকপু নিংজবা নত্তনা অতৈ অপাম্বা অমমুক লৈররোই। মহাক্না হৌজিকমক ঐখোয়বু মঙোন্দা থাজবা অমদি নুংশিবগা লোয়ননা লাকহন্নিংই। ঈপুরোয়গী মাইয়োক্তা অয়োল অরানগা লোয়ননা ঐখোয়না য়ানিংলুদবগীদমক যীশু খৃষ্টনা শিবনি হায়বসিবু য়াবীরবা, মালেমসিদা মশক থোকপা পুন্সি অমা ঐখোয়দা লেপনমক পীবীবতা নত্তনা, খৃষ্টগী মাঙদা হিংদুনতা লৈরগদবা পুন্সি অমসু পীবীগনি।
অদোমনা যীশু খৃষ্টবু অদোমগী লানবীহৈবা মপুনি হায়না লৌশিনবা পামলবদি, অশেম্বা লাইশোন অমা লৈ। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
শিরবা মতুংদা পুন্সি লৈরিবরা?


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
নিমচ-রতলম রেলৱে লাইন দবলিং চৎনবা মন্ত্রী মন্দলনা অয়াবা পীখ্রে
প্রোজেক্ত অসিগী অপুনবা ইস্তিমেতেদ কোস্ত অসি লুপা কোতি ১,০৯৫.৮৮ ওইরগনি অমদি মহাক্কী এস্কেলেতেদ / কমপ্লিসন কোস্ত অসিনা লুপা কোতি ১,১৮৪.৬৭নি
অহানবা চহিদগী হৌদুনা চহি অমদা মিলিয়ন তন ৫.৬৭গী অহেনবা ফ্রৈইত ত্রাফিক লৈরগনি হায়না পানরি, মসি ১১শুবা চহিদা চহি অমদা মিলিয়ন তন ৯.৪৫দা হেনগৎলগনি
Posted On:
29 SEP 2021 3:57PM by PIB Imphal
নিমচ-রতলম রেলৱে লাইন দবলিং চৎনবা ইকাই খুম্নরবা প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফমখিবা মন্ত্রী-মন্দল মীফমনা অয়াবা পীখ্রে৷ প্রোজেক্ত অসিগী অপুনবা ইস্তিমেতেদ কোস্ত অসি লুপা কোতি ১,০৯৫.৮৮ ওইরগনি অমদি মহাক্কী এস্কেলেতেদ/কমপ্লিসন কোস্তনা লুপা কোতি ১,১৮৪.৬৭নি৷ লাইন দবলিং চৎপগী অশাংবা অসি পুন্না কি.মি. ১৩২.৯২নি৷ প্রোজেক্ত অসি চহি মরিদা মপুং ফানা লোইশিনগনি৷
নিমচ-রতলম সেক্সনগী লাইন কেপাসিতী য়ুতিলাইজেসন অসি মেন্তিনেন্স ব্লোকশিং য়াওরবা ১৪৫.৬% ফাওবা য়ৌরগনি৷ মেন্তিনেন্স ব্লোক য়াওদ্রবা ফাওবদা প্রোজেক্ত রুত অসি ওপ্তিমম কেপাসিতীগী মখক্তা লৈদুনা কা-হেন্না চিনখ্রে৷ চংলক্লিবা পোৎ-চৈ পুবা ত্রেননা মরু ওইনা পুরক্লিবা অসি সিমেন্ত কম্পেনীশিংগী পৱার প্লান্তশিংদা শিজিন্ননবা কোইলানি৷ নিমচ-চিতুরগর এরিয়াদা সিমেন্ত গ্রেদ লাইম স্তোন মরাং কাইনা ফংবনা মরম ওইদুনা অনৌবা সিমেন্ত ইন্দস্ত্রীশিং থোক্লকপনা সেক্সন অসিদা ত্রেন চেনবগী চাং মখাতানা হেনগৎলগনি৷
নিমচ-রতলম সেক্সন দবলিং চৎলকপা অসিনা সেক্সন অসিগী কেপাসিতী হেনগৎহল্লগনি৷ মতৌ অসুম্না, সিস্তেম অসিদা পোৎ-চৈ পুবা অমদি পেসেঞ্জর পুবা ত্রেনশিং হেন্না চেলহনবা য়াগনি৷ সিমেন্ত ইন্দস্ত্রীশিং অসি নক্ননা লৈবনা মরম ওইদুনা, অহানবা চহিদগী হৌদুনা চহি অমদা মিলিয়ন তন ৫.৬৭গী অহেনবা ফ্রৈইত ত্রাফিক লৈরগনি হায়না পানরি, মসি ১১শুবা চহিদা চহি অমদা মিলিয়ন তন ৯.৪৫দা হেনগৎলগনি৷ মসিনা অমগা অমগা য়াম্না লাইনা শম্নহল্লগনি অমসুং লমদম অদুগী সোসিও-ইকোনোমিক দিবেলপমেন্তদা ফজরবা রিজল্ত পুরক্লগনি৷ প্রোজেক্ত এরিয়া অসিদা উনচাগর ফোর্ত য়াওনা হিস্তোরিকেল মফম কয়া অমা লৈবনা প্রোজেক্ত অসিনা মফম অদুদা তুরিজম হেন্না চাওখৎহনগনি৷
*****
(Release ID: 1759809)
Visitor Counter : 74
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
রাস্ত্রপতিগী লোইশঙ
রাস্ত্রপতি কোবিন্দনা ওজাশিংদা নেস্নেল এৱার্দশিং পীখ্রে, কোবিদ মনুংদা দিজিতেলগী খুৎথাংদা লাইরিক তাকপীখিবা ওজাশিংগী থৌদাং থাগৎখি, নেস্নেল এজুকেসন পোলিসিনা অঙাংশিংগী তুংদা দরকার ওইরক্কদবশিং থৌরাং তৌগনি
Posted On:
05 SEP 2020 1:19PM by PIB Imphal
ঙসি ভর্চুএল ওইনা পাংথোকপা অহানবা মনা য়েন্থোকপগী থৌরমদা লৈবাক অসিগী ওজা ৪৭দা ভারতকী রাস্ত্রপতি শ্রী রাম নাথ কোবিন্দনা নেস্নেল এৱার্দশিং পীখ্রে। রাস্ত্রপতিনা মহাক্কী ৱারোলদা মনা ফংলবা ওজাশিং থাগৎখি অমসুং স্কুলগী এজুকেসন ফগৎহন্নবা ওজাশিংনা পায়খৎলিবা থবকশিং থাগৎখি। নেস্নেল এৱার্দ ফংলবশিংগী চাদা ৪০ রোম নুপীশিংনি অমসুং লাইরিক তাকপী-তম্বীবগী লমদা নুপীশিংনা লৌরিবা থৌদাং রাস্ত্রপতিনা থাগৎখি।
দোক্তর এস.রাধাকৃষ্ণন ইকায়খুম্না উৎলদুনা, রাস্ত্রপতি কোবিন্দনা হায়খি মহাক মিৎয়েং শানবা, রাজনিতিৱালা অমসুং শিংথানিংঙাই ওইরবা ওজা অমনি। মহাক্না লৈবাক অসি চাউখৎনবা হোৎনরম্বশিং ইকায়খুম্বা উৎপা ওইনা অমসুং ওজাশিং ইকায়খুম্নবা উৎপা ওইনা মহাক্কী মপোক নুমিৎতা ওজাগী নুমিৎ থৌরম পাংথোকপনি। থৌরম অসিনা ঐখোয়গী ওজাশিং ইকায়খুম্নবা উৎনবগী খুদোংচাবা অমা পীরে। অঙাংশিংগী লমচৎ-শাজৎ অমসুং লৌশিং শেমগৎতুনা ওজাশিং অসি তশেংনা লৈবাক শেমগৎপা মীওইশিংনি।
কোবিদ-১৯ লাইচৎ মনুংদা দিজিতেল তেক্নোলোজিগী মরুওইবা পল্লদুনা মহাক্না হায়খি অঙাংশিং লাইরিক তাক্নবা ঐখোয়গী ওজাশিংনা মসিগী তেক্নোলোজি অসি শীজিন্নরি। এজুকেসন অসি হেন্না কান্ননবা অমসুং মহৈরোইশিং অনৌবা তেক্নিকশিং খুৎলোইনবা ওজাশিং দিজিতেল তেক্নোলোজিশিংগী অনৌবা লৌশিং তানশিনবা অসি য়াম্না মরুওই। ওনলাইন এজুকেসনগী থবক অসিনা তঙাইফদনা মমা-মপাশিংগা ওজাশিংগা খুৎশম্নদুনা চৎমিন্নরে অমসুং অঙাংশিং লাইরিক তম্বগী অনৌবা লম্বীদা থৱায় য়াওহল্লে। ত্রাইবেল অমসুং মনুং-হুঞ্জিনবা মফমশিংগী অঙাংশিংসু কান্নবা ফংনবা থবক পায়খৎকদবনি।
নেস্নেল এজুকেসন পোলিসিগী মতাংদা রাস্ত্রপতি কোবিন্দনা হায়খি নৌনা হৌদোক্লিবা পোলিসি অসিনা ঐখোয়গী অঙাংশিংনা তুংদা দরকার ওইরক্কবশিং থৌরাং তৌগনি অমসুং তোঙান-তোঙানবা মরী লৈনবশিং তান্নরবা মতুংদা শেম্বনি। পোলিসি অসি মাইপাকহনবা অমসুং কান্নবা ওইহনবদা হৌজিক ওজাশিংনা মরুওইবা থৌদাং লৌগদবনি। অনৌবা এজুকেসন পোলিসি অসি থবক ওইনা পাংথোক্নবা ওজাশিং মতিক চাহন্নবা থবকশিং পায়খৎলে অমসুং খ্বাইদগী মতিক চাবশিং খক এজুকেসনগী লমদা থবক তৌনবা খনগনি।
য়ুনিয়ন এজুকেসন মিনিস্তর রামেস পোখ্রিয়াল ‘নিসানক’না তরাম্না ওকপগী ৱারোল পীখি অমসুং এজুকেসনগী রাজ্য মন্ত্রী সঞ্জয় ধোত্রেনা থাগৎৱাহৈ পীখি।
*****
(Release ID: 1651587)
Visitor Counter : 89
Read this release in:
English
,
Urdu
,
Hindi
,
Marathi
,
Bengali
,
Punjabi
,
Odia
,
Tamil
,
Telugu
,
Kannada
,
Malayalam


text:
মন্ত্রীমন্দল
মন্ত্রী-মন্দলনা নেস্নেল কম্মিসন ফোর সফাই কর্মচারিসকী তেনর চহি অহুম অমগা শাংদোকপদা অয়াবা পীখ্রে
Posted On:
19 JAN 2022 3:38PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রী মন্ত্রী-মন্দলনা ঙসি নেস্নেল কম্মিসন ফোর সফাই কর্মচারিস (এন.সি.এস.কে.)গী তেনর অসি ৩১.৩.২০২২দগী মখা তানা চহি অহুম অমগা শাংদোকপদা অয়াবা পীখ্রে।
চহি অহুম শাংদোকখিবা অসিদা পুন্না চংগদবা অসি চাউরাক্না লুপা করোর ৪৩.৬৮ ওইগনি।
কান্নবা:
এন.সি.এস.কে. অসি ৩১.৩.২০২২দগী মখা তানা অহেনবা চহি ৩ অমগা শাংদোকপনা খ্বাইদগী চাউনা কান্নবা ফংহনগদৌরিবা বেনিফিসরীশিং অসি সফাই কর্মচারীশিং অমসুং লৈবাক অসিগী মশক খঙদোক্লবা মেন্যুএল স্কাভেঞ্জরশিংনা ওইরগনি। ৩১.১২.২০২১ ফাওবদা এম.এস. এক্ত সর্ভেগী মখাদা মশক খঙদোকখ্রবা মেন্যুএল স্কাভেঞ্জরশিংগী মশিং অসি ৫৮০৯৮ ওইরি।
অকুপ্পা মরোল:
এন.সি.এস.কে. অসি অহানবদা এন.সি.এস.কে. এক্ত ১৯৯৩গী প্রোভিজনশিংগী মতুং ইন্না অহানবদা ৩১.৩.১৯৯৭ ফাওবগী মতমগী ওইনা ইং কুমজা ১৯৯৩দা এন.সি.এস.কে. লিংখৎখি। মতুংদা এক্ত অসি চৎনবগী মতম অহানবগী ওইনা ৩১.৩.২০০২ ফাওবা শাংদোকখি অমসুং মতুংদা ২৯.২.২০০৪ ফাওবা অমুক শাংদোকখি। এন.সি.এস.কে. এক্ত অসি ২৯.২.২০০৪দগী চৎনবা লেপখি। মসিগী মতুংদা এন.সি.এস.কে.গী তেনর অসি রিজোল্যুসনশিংগী খুত্থাংদা মতম মতমগী ওইনা নন-স্তেচ্যুতরী বোদী অমা ওইনা শাংদোকখি। হৌজিক লৈরিবা কম্মিসন অসিগী তেনর ৩১.২.২০২২ ফাওবা লৈখি।
বেকগ্রাউন্দ:
এন.সি.এস.কে.না সরকারদা সফাই কর্মচারিশিংগী য়াইফনবা অখন্নবা প্রোগ্রামশিং, সফাই কর্মচারিশিংগী হৌজিক লৈরিবা য়াইফনবা প্রোগ্রামশিং অসি য়েংশিনবা অমসুং ইভাল্যুএৎ তৌনবা, অখন্নবা গ্রিভান্সশিংগী কেস থীজিনবা অসিনচিংবগী মতাংদা রিকম্মেন্দেসনশিং পীরি। লোয়ননা প্রোহিবিসন ওফ ইমপ্লোইমেন্ত এস মেন্যুএল স্কাভেঞ্জর্স এন্দ দিয়র রিহেবিলিতেসন এক্ত, ২০১৩গী প্রোভিজনশিংগী মতুং ইন্না, এক্ত অসি ইমপ্লিমেন্ত তৌবগী মোনিতর তৌনবা, কেন্দ্র অমসুং রাজ্য সরকারশিংদা মসি নীংথিনা ইমপ্লিমেন্ত তৌনবগী তেন্দর এদভাইস অমসুং এক্ত অসিগী প্রোভিজনশিং থুংগাইবা/ইমপ্লিমেন্ত তৌদবগী মতাংদা থিজিন্নবগী থবক এন.সি.এস.কে.দা শিন্নখি। সরকারনা সফাই কর্মচারিশিংগী য়াইফনবা খোঙথাং কয়া লৌখৎচরবসু মখোয়না সোসিও-ইকনোমিক অমসুং এজুকেসনগী লমশিংদা শোত্থনা লৈরিবা অসিদি হৌজিক ফাওবা কোকহন্দনা লৈরি। মেন্যুএল স্কাভেঞ্জিং অসি অয়াম্বনা মুত্থৎখ্রবসু মফম খরদা অদুমক থেংনরি। সিৱর/সেপ্তিক তেঙ্কশিংগী হকচাং শোক্নীংঙাই ওইবা শেংদোক চামথোকপা অসি সরকারনা খ্বাইদগী মীৎয়েং হেন্না চংবা লম অমা মখা তানা ওইরি। মরম অসিনা সরকারনা সফাই কর্মচারিশিংগী য়াইফনবা অমসুং লৈবাক অসিদা সিৱর/সেপ্তিক তেঙ্কশিং শেংদোকপগী মপুং ফাবা মেকানিজম অমগী পান্দম ফংনবা অমসুং মেন্যুএল স্কাভেঞ্জরশিং রিহেবিলিতেসন তৌনবা তোঙান-তোঙানবা খোঙথাং অমসুং থৌরাংশিং য়েংশিনবা মখা তানা মথৌ তাই হায়না ফাওরি।
****
(Release ID: 1790955)
Visitor Counter : 66
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
শেল-থুম মন্ত্রালয়
প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.), প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.) অমসুং অতল পেন্সন য়োজনা (এ.পি.ৱাই.) অসিনা সোসিএল সেক্যুরিতী নেৎ পীরকপা চহি ৭ মপুং ফারে
পেন্সন স্কিমগী খুত্থাংদা জন সুরক্ষা অসি হৌজিক খুন্নাইগী মীপুম খুদিংমক কবর তৌবা ঙমহল্লি হায়না ফোঙদোকখ্রে
শেল-থুমগী কেন্দ্রগী রাজ্য মন্ত্রী, দা. ভাগৱত করাদনা বেঙ্কশিং অমসুং ইন্সুরেন্স কম্পনীশিংনা থৌনা অমসুং কত্থোকপগা লোয়ননা স্কিমশিং অসিগী কবরেজ হেনগৎহন্নবা মখা তানা হোৎনৌ হায়না ফোঙদোকখ্রে
Posted On:
09 MAY 2022 11:11AM by PIB Imphal
- পি.এম.জে.জে.বি.ৱাই.: করোর ১২.৭৬ হেনবা অপুনবা এনরোলমেন্তশিং
- পি.এম.এস.বি.ৱাই.: করোর ২৮.৩৭ হেনবা অপুনবা এনরোলমেন্তশিং
- এ.পি.ৱাই.: করোর ৪ হেনবা সবস্ক্রাইবর
নই দিল্লী: মে ৯, ২০২২
সোসিএল সেক্যুরিতী (জন সুরক্ষা) স্কিম অহুম, প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.), প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.) অমসুং অতল পেন্সন য়োজনা (এ.পি.ৱাই.) অসিনা চহি ৭ শুরকপগী কুমওন পালন তৌবা অসিদা ঐখোয়না স্কিমশিং অসিনা মীয়ামদা (জন সুরক্ষা) করম্না হোংনা ইন্সুরেন্স অমসুং সেক্যুরিতী ফংহনবগে, মখোয়গী মাইপাকখিবশিং অমসুং মপুং ওইবা মওং-মতৌশিংদা মীৎয়েং চংসি।
পি.এম.জে.জে.বি.ৱাই., পি.এম.এস.বি.ৱাই. অমসুং এ.পি.ৱাই. অসি নোংচুপ বেঙ্গোলগী কোলকাতাদগী মে ৯, ২০১৫দা প্রধান মন্ত্রী শ্রী নরেন্দ্র মোদীনা হৌদোকখি।
তুংদা থোরকপা খুদোংথিবা/অমাংশিং অমসুং শেল-থুমগী খুদোংচাদবশিংদগী মীওইবগী পুন্সি সেক্যুর তৌবগী মথৌ তাবা অদু খঙলদুনা সোসিএল সেক্যুরিতী স্কিম অহুম অসি প্রজাশিংগী য়াইফনবগীদমক শেমখি। লৈবাক অসিগী অনওর্গনাইজ সেক্সনগী মীওইশিংবু শেল-থুমদা সেক্যুর ওইনা থম্নবগীদমক সরকারনা ইন্সুরেন্স স্কিম অনি - হৌদোকখি প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.) অমসুং প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.); অমসুং চহি য়াম্লবা অহলশিংগী মথৌ তাবশিং থুংহন্নবা অতল পেন্সন য়োজনা (এ.পি.ৱাই.) হৌদোকখি।
অমরোমদা পি.এম.জে.জে.বি.ৱাই. অমসুং পি.এম.এস.বি.ৱাই.না মীয়ামদা শেল চংদবা লাইফ/এক্সিদেন্তেল ইন্সুরেন্স কবর ফংহল্লি, অদুগা এ.পি.ৱাই.না চহি য়াম্লবা মতমদা চাং নাইনা পেন্সন অমা ফংনবগীদমক হৌজিক শেল তুংশিন্নবা খুদোংচাবা অমা পীরি।
স্কিম অসিনা চহি ৭ শুরকপদা, শেল-থুম অমসুং কোর্পোরেৎ এফিয়র্সকী কেন্দ্র মন্ত্রী, শ্রী নির্মলা সিতারামনা হায়খি, “ইং কুমজা ২০১৪গী ওগস্ত ১৫দা ইকাই খুম্নরবা প্রধান মন্ত্রীনা লাউথোকখিবা নেস্নেল মিসন ফোর ফাইনান্সিএল ইনক্লুজনগী মখাদা মপুং ওইবা পান্দমশিংগী মখাদা লায়রবা অমসুং খুন্নাইগী শোত্থরবা শরুকশিংদা অহোংবা প্রদক্তশিংগী খুত্থাংদা তঙাই ফদবা ফাইনান্সিএল সেক্যুরিতী পীনবা ইন্সুরেন্স অমসুং পেন্সনগী কবরেজ পীবা অসি অমনি।”
“জন সুরক্ষা স্কিম অহুম অসিনা মীচম প্রজাদা ইন্সুরেন্স অমসুং পেন্সন লায়না ফংহল্লি। হৌখিবা চহি তরেৎ অসিদা মথক্কী স্কিমশিং অসিদা এনরোল তৌখিবা অমসুং কান্নবা ফংখিবা মীওইশিংগী মশিং অসিনা মখোয়গী মাইপাকপগী খুদম অমা ওইরি। মসিগী লো-কোস্ত ইন্সুরেন্স স্কিমশিং অমসুং গরেন্তীদ পেন্সন স্কিম অসিনা মমাংদা খরা খক্তদা ফংলম্বা ফাইনান্সিএল সেক্যুরিতী অদু হৌজিক্তি খুন্নাইগী খ্বাইদগী শোত্থরবা মীওইশিংদা য়ৌহনবা হোৎনরি,” হায়না শেল-থুম মন্ত্রীনা ফোদোকখি।
লায়রবশিংদা খুদোংচাবশিং ফংহন্নবগী মতাংদা ৱাখল্লোন ফোঙদোক্লদুনা শেল-থুম মন্ত্রীনা হায়খি, “ঙসি লায়রবশিংগী খ্বাইদগী লায়রবনা ফাওবা পি.এম.জে.জে.বি.ৱাই.গী মখাদা নোংমদা লুপা ১দগী তানা থীদুনা লুপা লাখ ২গী লাইফ ইন্সুরেন্স কবর অমসুং পি.এম.এস.বি.ৱাই.গী মখাদা থাদা লুপা ১দগী তানা থীদুনা লুপা লাখ ২গী এসিদেন্তেল ইন্সুরেন্দ অমা ফংলি। চহি কাংলুপ ১৮দগী ৪০গী মনুংদা লৈবা প্রজা পুম্নমক্না থা অমদা য়ামদ্রবদা লুপা ৪২গী শেনফম অমা থীদুনা চহি ৬০ শুরবা মতুংদা পেন্সন ফংনবা সবস্ক্রাইব তৌবা য়াগনি।”
পি.এম.এম.জে.জে.বি.ৱাই.গী খুত্থাংদা মরু ওইনা কোবিদ-১৯ লাইচৎ মনুংদা প্রজাশিংদা লায়না সেক্যুরিতী ফংহন্নবা, শ্রীমতি সিতারামননা হায়খি, “পি.এম.জে.জে.বি.ৱাই.গী মখাদা লাইফ কবরগীদমক হৌদোকখিবদগী হৌদুনা অপুনবা মীওই মশিং করোর ১২.৭৬না এনরোল তৌখি অমসুং স্কিম অসিগী মখাদা লুপা করোর ১১,৫২২গী ক্লেমশিং মীওই ৫,৭৬,১২১গী ইমুং-মনুংদগী লাকখি। স্কিম অসিনা লাইচৎ মনুংগী এফ.ৱাই.২১দা শেন্থোক হন্থবা ইমুংশিংগীদমক চাউনা কান্নবা ওইখি, ক্লেমশিংগী ৫০% রোমদি কোবিদ-১৯না মরম ওইদুনা লৈখিদবশিং ওইখি। লাইচৎ মনুংদা থুনা অমসুং লায়না ক্লেমশিং সেত্তলমেন্ত তৌনবগী ক্লেম সেত্তলমেন্ত প্রোসেসতা চাউনা অহোংবশিং পুরকখি। ক্লেমশিং অসি লায়না সেত্তলমেন্ত তৌনবগী পুরকখিবা অহোংবশিং অসি হৌজিকসু মখা চত্থরি। লাইচৎ হৌখিবদগী হৌনা হায়দি এপ্রিল ১, ২০২০দগী ফেব্রুৱারী ২৩, ২০২২ ফাওবদা, ৯৯.৭২%গী সেত্তলমেন্ত রেৎ অমদা লুপা করোর ৪,১৯৪.২৮গী শেনফম ওইনা অপুনবা ক্লেম লাখ ২.১০ পীথোকখি। ”
শেল-থুম মন্ত্রীনা হায়খি চপ মান্নবা মওং অমদা, “পি.এম.এস.বি.ৱাই. হৌদোকখিবদগী হৌনা এসিদেন্তেল কবর তৌনবগীদমক মীওই করোর ২৮.৩৭ এনরোল তৌখি অমসুং ক্লেম ৯৭,২২৭গী লুপা করোর ১,৯৩০গী শেনফম অমা পীখি। এ.পি.ৱাই. স্কিমদা মীওই করোর ৪ হেনবনা হান্নদগী সবস্ক্রাইব তৌখ্রে।”
থৌরম অসিদা শেল-থুমগী কেন্দ্রগী রাজ্য মন্ত্রী (এম.ও.এস.) দা. ভাগৱত কিশনরাও করাদনা হায়খি, “স্কিমশিং অসিগী চহি ৭ শুবগী কুমওন্না লাকপদা ঐহাক্না স্কিমশিং অসি মাইপাক্না ইমপ্লিমেন্ত তৌখিবগীদমক বেঙ্ক অমসুং ইন্সুরেন্স কম্পনী পুম্নমক্তা থাগৎপা ফোঙদোকচরি অমসুং মীপুম খুদিংমক কবর তৌনবগীদমক মখোয়দা চপ মান্নবা ইহুল অমসুং কত্থোকপগা লোয়ননা মখা তানা থবক তৌনবা ঐহাক্না হায়জরি।”
“হীরম অসি মমাংগী নীংতম নুমিৎতা ইকাই খুম্নরবা পি.এম.না পীখিবা মহাক্কী ৱারোলদা লাউথোকখিবা অদু মখা চত্থরকপা ওইনা ইন্সুরেন্স অমসুং পেন্সনগী সোসিএল সেক্যুরিতী স্কিমশিংগী মখাদা লৈবাক অসিদা লৈরিবা ইলিজিবল ওইবা মীওই খুদিংমক কবর তৌবা ঙম্নবা ঐখোয়না হোৎনগনি,” হায়না দা. করাদনা ফোঙদোকখি।
ঐখোয়না পি.এম.জে.জে.বি.ৱাই., পি.এম.এস.বি.ৱাই. অমসুং এ.পি.ৱাই.গী তরেৎ শুবা কুমওন পাঙথোকপা অসিদা ঐখোয়না মসিগী মওং-মতৌশিং অমসুং হৌজিক ফাওবদা মসিনা মাইপাকখিবশিং অদু য়েংসি।
১. প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.)
স্কিম: পি.এম.জে.জে.বি.ৱাই, অসি থৌদোক অমা হেক্তনা মরম ওইদুনা লৈখিদবগী কবরেজ পীরিবা চহি অমদগী চহি অমদা রিন্যু তৌবা য়াবা চহি অমগী লাইফ-ইন্সুরেন্স স্কিম অমনি।
ইলিজিবিলিতী: সেভিংস বেঙ্ক নত্ত্রগা পোস্ত ওফিসকী একাউন্ত অমা লৈবা চহি ১৮-৫০ ফাওবগী চহি কাংলুপতা লৈবা মীওইশিংনা স্কিম অসিগী মখাদা এনরোল তৌবা য়াই। চহি ৫০ শুদ্রিঙৈ মমাংদা স্কিম অসি য়াওহৌবা মীওইশিংনা প্রিমিয়ম থীরগা চহি ৫৫ ফাওবা মখা তানা পুন্সিগী খুদোংথিবদগী কবর তৌবা য়াগনি।
কান্নবশিং: চহি অমদা লুপা ৩৩০/-গী প্রিমিয়ম অমা থীরগা থৌদোক অমা হেক্তনা মরম ওইরগা লৈখিদবা থোকপদা লুপা লাখ ২গী লাইফ কবর ফংগনি।
এনরোলমেন্ত: একাউন্তহোল্দরগী বেঙ্ককী ব্রাঞ্চ/ বি.সি. পোইন্ত নত্ত্রগা ৱেবসাইৎ নত্ত্রগা পোস্ত ওফিস সেবিংস বেঙ্ক একাউন্ত লৈবা ওইরগনা পোস্ত ওফিসতা চৎতুনা স্কিম অসিগী মখাদা এনরোলমেন্তশিং তৌবা য়াগনি। স্কিম অসিগী মখাদা প্রিমিয়ম অসি একাউন্ত হোল্দরদগী ৱান-তাইম মেন্দেৎ অমদা য়ুম্ফম ওইরগা সবস্ক্রাইবরগী বেঙ্ক একাউন্তদগী চহি খুদিংগী ওতো দেবিৎ তৌই। স্কিম অসিগী অকুপ্পা মরোল অমসুং ফোর্মশিং (হিন্দী, ইংলিশ অমসুং রিজনেল লোলশিং) অসি https://jansuraksha.gov.in দা ফংগনি।
মাইপাকখিবশিং: ২৭.০৪.২০২২ ফাওবদা, স্কিম অসিগী মখাদা পুন্না এনরোল তৌখিবা অসি করোর ১২.৭৬ হেনখি অমসুং ক্লেম ৫,৭৬,১২১গী ওইনা লুপা করোর ১১,৫২২গী শেনফম অমা পীথখি।
২. প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.)
স্কিম: পি.এম.এস.বি.ৱাই. অসি থৌদোক অমা হেক্তনা মরম ওইদুনা লৈখিদবগী কবরেজ পীরিবা চহি অমদগী চহি অমদা রিন্যু তৌবা য়াবা চহি অমগী এক্সিদেন্তেল ইন্সুরেন্স স্কিম অমনি।
ইলিজিবিলিতী: সেভিংস বেঙ্ক নত্ত্রগা পোস্ত ওফিসকী একাউন্ত অমা লৈবা চহি ১৮-৭০ ফাওবগী চহি কাংলুপতা লৈবা মীওইশিংনা স্কিম অসিগী মখাদা এনরোল তৌবা য়াই।
কান্নবশিং: থৌদোক অমা হেক্তনা মরম ওইরগা লৈখিদবা নত্ত্রগা শোইনাইবা থোকপদা লুপা লাখ ২গী (পার্সিএল দিসএবিলিতীদা লুপা লাখ ১) এসিদেন্তেল দেথ কম দিসএবিলিতী কবর ফংগনি।
এনরোলমেন্ত: একাউন্তহোল্দরগী বেঙ্ককী ব্রাঞ্চ/ বি.সি. পোইন্ত নত্ত্রগা ৱেবসাইৎ নত্ত্রগা পোস্ত ওফিস সেবিংস বেঙ্ক একাউন্ত লৈবা ওইরগনা পোস্ত ওফিসতা চৎতুনা স্কিম অসিগী মখাদা এনরোলমেন্তশিং তৌবা য়াগনি। স্কিম অসিগী মখাদা প্রিমিয়ম অসি একাউন্ত হোল্দরদগী ৱান-তাইম মেন্দেৎ অমদা য়ুম্ফম ওইরগা সবস্ক্রাইবরগী বেঙ্ক একাউন্তদগী চহি খুদিংগী ওতো দেবিৎ তৌই। স্কিম অসিগী অকুপ্পা মরোল অমসুং ফোর্মশিং (হিন্দী, ইংলিশ অমসুং রিজনেল লোলশিং) অসি https://jansuraksha.gov.in দা ফংগনি।
মাইপাকখিবশিং: ২৭.০৪.২০২২ ফাওবদা, স্কিম অসিগী মখাদা পুন্না এনরোল তৌখিবা অসি করোর ২৮.৩৭ হেনখি অমসুং ক্লেম ৯৭,২২৭কী ওইনা লুপা করোর ১,৯৩০গী শেনফম অমা পীথখি।
অতল পেন্সন য়োজনা (এ.পি.ৱাই.)
বেকগ্রাউন্দ: অতল পেন্সন য়োজনা (এ.পি.ৱাই.) অসি ভারত মচা পুম্নমক্তা মরু ওইনা লায়রবা, শোত্থরবা অমসুং অনওর্গনাইজ সেক্তরগী শিন্মীশিংদা য়ুনিভর্সেল সোসিএল সেক্যুরিতী সিস্তেম অমা শেম্নবগীদমক হৌদোকখি। মসি অনওর্গনাইজ সেক্তরদা লৈরিবা মীয়ামদা সরকারনা ফাইনান্সিএল সেক্যুরিতী পীনবা অমসুং তুংগী মথৌ তাবশিং কবর তৌনবা থৌরাং অমনি। এ.পি.ৱাই. অসি নেস্নেল পেন্সন সিস্তেম (এন.পি.এস.)কী অপুনবা এদমিনিস্ত্রেতিব অমসুং ইন্সতিত্যুস্নেল আর্কিতেকচরগী মখাদা পেন্সন ফন্দ রিগ্যুলেতরী এন্দ দিবেলপমেন্ত ওথোরিতী (পি.এফ.আর.দি.এ.)না য়েংশিল্লি।
ইলিজিবিলিতী: এ.পি.ৱাই. অসি চহি কাংলুপ ১৮দগী ৪০ ফাওবগী বেঙ্ক একাউন্ত হোল্দর পুম্নমক্না হাংবা য়াই অমসুং থমগদবা শেনফমশিং অসি খল্লিবা পেন্সনগী শেনফম মতুং ইন্না খেন্নৈ।
কান্নবশিং: স্কিম অসি য়াওরবা মতুংদা সবস্ক্রাইবরনা থম্বা শেনফমশিংগী মখা পোন্না চহি ৬০ শুরকপদা সবস্ক্রাইবরশিংনা লুপা ১০০০ নত্ত্রগা লুপা ২০০০ নত্ত্রগা লুপা ৩০০০ নত্ত্রগা লুপা ৪০০০ নত্ত্রগা লুপা ৫০০০গী গরেন্তীদ মিনিমম মন্থলি পেন্সন ফংগনি।
স্কিমগী কান্নবশিংগী দিসবর্সমেন্ত: থাগী পেন্সন অসি সবস্ক্রাইবরদা ফংহল্লি অমসুং মহাক্কী মতুংদা মহাক্কী লোইনবী/মপুরোইবনা ফংগনি অমসুং মখোয়না লৈখিদ্রবা মতুংদা পেন্সন কোর্পস অসি পুনশিন্নদুনা সবস্ক্রাইবরনা চহি ৬০ শুবদা মাগী নোমিনীদা পীগনি।
সবস্ক্রাইবরনা মতম শুদ্রিঙৈদা লৈখিদবা থোক্লবদি (চহি ৬০গী মমাংদা লৈখিদবা) সবস্ক্রাইবরগী লোইনবী/মপুরোইবনা সবস্ক্রাইবর অদুগী এ.পি.ৱাই. একাউন্ত অসি তশেংবা সবস্ক্রাইবরনা চহি ৬০ শুবা ফাওবগী লেমহৌরিবা মতম অসিগী য়াওথনবা য়াগনি।
কেন্দ্র সরকারগী শরুক: মিনিমম পেন্সন অসি সরকারনা গরেন্তী তৌগনি হায়বরি করিগুম্বা কন্ত্রিব্যুসন্দা য়ুম্ফম ওইরগা অপুনবা কোর্পস অসি ইনভেস্তমেন্তদা লাক্কদবা চাউরাকপা রিতর্ন অদুদগী তারবা অমসুং মিনিমম গরেন্তী পেন্সন পীবগী মতিক চাদ্রিবদি কেন্দ্র সরকারনা অৱাৎৱা অসি ফন্দিং তৌগনি। অতোপ্পদনা করিগুম্বা ইনভেস্তমেন্তদা লাকপা রিতর্ন অসি ৱাংলবদি সবস্ক্রাইবরশিংনা অহেনবা পেন্সনরী বেনিফিৎশিং ফংগনি।
থীবগী চাং: সবস্ক্রাইবরশিংনা থাগী/ক্বাতরগী/চহি তঙ্খাইগী ওইনা এ.পি.ৱাই.গীদমক থীবা য়াগনি।
স্কিম অসিদগী তোকপা: সবস্ক্রাইবরশিংনা অকক্নবা কন্দিসন খরদা সরকারগী কো-কন্ত্রিব্যুসন অমসুং মসিগী রিতর্ন/শেন্দোইদা কক্লগা এ.পি.ৱাই.দগী মশানা য়ানা তোকচবা য়াই।
মাইপাকপশিং: ২৭.০৪.২০২২ ফাওবদা স্কিম অসিদা মীওই করোর ৪ হেনবনা সবস্ক্রাইব তৌরকখি।
****
(Release ID: 1823770)
Visitor Counter : 46
Read this release in:
Urdu
,
English
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ৱাহং
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?
পাওখুম
১ কোরিনথিয়ান্স ১৫: ১-৪ না হায়, “হৌজিক্তি, ইচিনইনাওশা, নখোয়না লৌশিনখ্রবা অদুগা মসিগীদমক নখোয়না লেপখ্রবা ঐহাক্না নখোয়গী মফমদা শন্দোকখ্রবা গোসপেল ঐহাক্না অমুক হন্না নিংশিংবা পামই। ঐহাক্না নখোয়দা শনদোকখিবা ৱাহৈ অদু নখোয়না চু পায়বগুম পায়দুনা লৈরবদি, গোসপেল অসিমক্না নখোয়বু কনবীরবনি। নত্রবদি, নখোয়না অরেম্বদা থাজবা ওইদুনা তোক্কনি। ঐহাক্না ফংখিবা নখোয়দা অহানবমক্তদা খুৎশিন্নখ্রবনি: পূয়াগী মতুংইন্না খৃষ্টনা ঐখোয়গী পাপকীদমক্তা শিবিখ্রবনিনা, মহাকপু লৈরোল চনখ্রবা মতুংদা, পূয়াগী মতুংইন্না হুমনিশুবা নুমিৎতা মহাক হিংগৎলকখি।”
শমজিল্লবা ৱারোল অমদা, মসিনা খৃষ্ট্যানিতিগী মরুওইখ্রবা অশম্বা ৱারোলনি, লালহৈদবা ঈপূরোইগী ৱাহৈনি, অসুমনা মসিগী পাওতাক অসিনা ইরোয় লোইবা অঙম্বনি (২ টিমোদি ৩:১৬; ২ পিতর ১:২০-২১)। খৃষ্ট্যানশিংনা মপা, মচানিপা (যীশু খৃষ্ট), অমসুং থৱায় অশেঙবা অহুম অসিদা তোংদুনা লৈরিবা ঈপূরোয় অমখক্পু থাজৈ।
খৃষ্ট্যানশিংনা থাজৈ মদুদি মীওইবা হায়বসি অখন্ননা শেমখিবগী মরমদি ঈপূরোয়গা মরী অমা থমবা ঙমনবগীনি, অদুবু লঙজরুবা পাপ অদুনা মী পূম্নমক ঈপূরোয়দগী তোঙান্না তাখি (রোমিয়ো ৩:২৩, ৫:১২)। খৃষ্ট্যানিতিনা তম্বী মদুদি যীশু খৃষ্টগী মখোঙমক্না মালেম অসিগী লৈমায়থক্তা চৎখিবনা, মপূং ফান ঈপূরোয় ওইজরবসু, মপূং ফারবা মী অমা ওইবা মরমনা (ফিলি ২:৬-১১), মহাক পাং মথক্তা শিখি। খৃষ্ট্যানশিংনা থাজৈ মদুদি মহাক্না পাং মথকতা শিখ্রবা মতুংদা, লৈরোল চনখি, মহাক অমুক হৌগৎলকখি, অসুমনা হৌজিক মপাগী য়েৎথংবা নাকলদা ফমলগা লৈরি, হায়রিবসিনদি থাজরবশিংগীদমক্তা মহাক্না মতম চুপ্পগী ঐখোয়গীদমক্তা হায়জ চৎচ তৌবিরি (ইব্রিয়া ৭:২৫)। খৃষ্ট্যানিতিনা অসুমনা লাওথোকই মদুদি যীশুনা পাং মথক্তা শিবিখিবসিনা মী পূম্নমকনা তোল্লিবা পাপকী অতৌমল অদু মপূং ফান শিংদোকলে হায়বদা হায়মনবা থোক্ত্রবনি অমসুং মসিনা ঈপুরোয়গা তাইবং মীওইবগা তৎনরুরবা মরী অদু হন্নমুক শমজিন্নহল্লবনি (ইব্রি ৯:১১-১৪, ১০:১০; রোমিয়ো ৫:৮,৬:২৩)।
কনবীনবগীদমক্তা, কনাগুম্বা মীওই অমনা পাং মথক্তা থবক লোইশিনখ্রবা খৃষ্টদা মপূং ফান মহাক্কী থাজবা ইচম চমনা থমগদবনি। কনাগুম্বা অমনা খৃষ্টনা মহাক মশামক্কী মফমদা শিখি অমদি মশামক্কী পাপকী মমল পীখ্রে, অদুদগী অমুকহন্না হৌগৎলকখ্রে হায়বসিবু থাজরবদি, অসিগুম্বা মীশক অসি কনবীরবনি। কনামত্তনা নুপীসু ওইসনু নিপাসু ওইসনু ঈপূরোয়বু “মতিক চান” পেলহনবা কৈদৌঙৈদা ঙমলোই, মরমদি ঐখোয় পূম্নমক পাপ চেনবা ঙাক্তনি (য়িসাইয়া ৫৩:৬, ৬৪:৬-৭)। অনীশুবদা, মসিদগী হেন্না তৌগদবা থবক অতৈ লৈতে, মরমদি খৃষ্টনা থবক পূম্নমক তৌবীখ্রে! মহাক্না পাং মথক্তা লৈবা মতমদা, যীশুনা হায়খি, “মসি লোইরে” (যোহান ১৯:৩০)।
খৃষ্টনা পাং মথক্তা নংখিবা অৱাবা অদুদা থাজবা থমখ্রবা অদুগুম্বা নিপা নত্রগা নুপী অদুগীদি, অরাল খুবম ফংননবা করিসু তৌনিংঙাই লৈত্রবনিনা, মখোয়গী অরাল খুবম মাঙহনবা ঙমগদবা থবক অমত্ত লৈররোই মরমদি থবক অদুমক খৃষ্টনা তৌবীদুনা মপূং ফাহল্লমলে! মসিবু অরাল খুবমগীদমক ফংজরবা মখোয় অদুনা কনাগীসু মখা পোননিংঙাই মরম করিসু লৈত্রে। যোহান ১০:২৭-২৯ না হায় “ঐগী য়াও ওইরিবা নখোয় ঐগী খোনজেল অসি তাও; ঐনা নখোয়বু মশক খঙই, অদুনা নখোয়না ঐগী তুং ইল্লিবনি। ঐনা নখোয়দা লোমনাইদবা পূনসি পীনবীরি, অদুনা নখোয় মাঙখিবা লৈররোই; কনামত্তনসু নখোয়বু ঐগী খুৎতগী মুনবা ঙমলোই। নখোয় অসিবু ঐঙোনদা শিন্নরম্বা, ঐগী ঈপানা, পূম্নমক্তগী ইহেন হেন্না চাওই; কনামত্তনা নখোয়বু ঐহাক্কী ঈপাগী মখুৎতগী মুনবা ঙমলোই।”
কনাগুম্বা খরনা অসুম্না খনবা য়াই, “মসিদি চাওখ্রেদা- কনবু কনবীখ্রবদি, ঐনা তৌনিং তৌনিংবদু তৌবা ঙম্বা তারে হায়বদি মদুনা ঐগী অরাল খুবম মাঙহনগদৌবা লৈত্রবনিনা!” অদুবু অরাল খুবম হায়বসিনা কনাগুম্ববু তৌনিং তৌনিংবা তৌহনদে। অরাল খুবমনা হান্নগী পাপ অদুদগী মনিং তমহল্লি অদুগা ঈপুরোয়গা অচুম্বা মরী অমা থমনবা কন্না হোৎনবদা মনিং তমহল্লি। মতম অমদা পাপকী মনাই ওইরম্বা অদু, ওইদদুনা হৌজিক্তি খৃস্টগী মনাই ওইজরে হায়বনি (রোমিয়ো ৬: ১৫-২২)। থাজরবশিংনা মালেম অসিগী মথক্তা মখোয় মখোয়গী হকচাংদা পাপ তৌদুনা হিংলিবমখৈ, লংজরিবা পাপ অদুগা লেপতবা লান অমা থেংনদুনতা লৈগনি। অদুম ওইনমক, খৃস্ট্যানশিংনা ঈপূরোইগী ৱাহৈ (বাইবল) নৈনদুনা অমদি মখোয়গী পূনসিদা মসিবু পানশিল্লবদি, থৱায় অশেঙবনা খুদুম চল্লক্কনি - হায়বদি, থৱায়গী তৌবা ঙম্বদা চঙজদুনা অমদি নুংতিগী থৌদোকশিংদা মসিনা লমজিংদুনা অমদি থৱায়গী পাংগলনা, ঈপূরোইগী ৱাহৈনা হায়বদু ইন্দুনা পাপকা লানথেংনরবদি শোয়দনমক্কী মায় পাকপা ঙমগনি।
অসুমনা, লাইনিং পথাপ অয়াম্বনা মী অমনা মসি তৌগদবনি মসিনা তৌরোইদবনি হায়বা অককনবা মথৌ তাবশিং থমনরি, খৃষ্ট্যানিতিগীদি খৃষ্টনা ঐখোয় ইশামক্কী পাপকী মমল পীবা ওইনা পাং মথক্তা শিবিখি অদুবু অমুক হন্না হৌগৎলকখি হায়বসিদা থাজবা থম্বা অদুখক্তনি। নঙোন্দা তোল্লম্বা পাপকী লনদোল অদু শিংদোকখ্রবনিনা নহাক্না ঈপূরোইগা শীংলুপ অমত্তদা য়াওমিন্নবা ঙমলগনি। নহাক্না নহাক্কী পাপকী হৌনশা ওইবদুবু লাকশিন্দুনা থম্বা ঙমলগনি অমসুং শীংলুপ য়াওমিন্নদুনা অমদি ঈপূরোইনা হায়বা ইন্দুনা চৎমিন্নবা ঙমলগনি। মসিমকনি অশেঙবা বাইবলগী ওইবা খৃষ্ট্যান চৎনরোল।
English
খৃষ্ট্যানিতি করিনো অমসুং খৃস্ট্যানশিংনা করিবু থাজবগে?


text:
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
অত্মানির্ভর ভারত স্কিমগী মখাদা , মাইগ্রেন্ত মীওই ক্রোর ৮(নফসা বেনিফসির ক্রোর ৮০গী চাদা ৮) কান্নবা পীনবা পান্দম থম্লি; নফসাগী মখাদা লেম্না থাগী য়েল্লিবা অসিগী চাদা ১০ থা অমদা পীনবা চীঞ্জাক ৪ এল.এম.তি. খাক্তুনা থম্লে
রাসন কার্দ পায়দবা মীওই অমদা হেক্তা মসিগী রাসন অসি রাজ্য সরকারশিংনা য়েন্থোক্কনি; মখোয়গী রাজ্যশিং/য়ুতিশিংদা য়ৌখ্রবা মীওইশিং নফসা/রাজ্যগী স্কিমগী কান্নবা লৌবা য়াগনি
মাইগ্রেন্তশিং মশক খঙদোকপা মতমদা রাজ্যশিং/য়ুতিশিংনা অহানবা ওইনা পাবদা, মীওই ক্রোর ২.৮ রোম কোনশিনগনি, য়েন্থোক্নবগী চপ চাবা মশিং হৌজিক ফাওবা ফংদ্রি
Posted On:
02 JUL 2020 6:28PM by PIB Imphal
“অত্মানির্ভর ভারত পেকেজ”গী মখাদা ফাইনান্স মিনিস্তর শ্রীমতি নিরমলা সিতারমন্না লাউথোকখিবা শেন-থুমগী তেংবাঙশিংগী শরুক অমা ওইনা, কোবিদ-১৯গী ফিবম অসিনা মরম ওইদুনা নফসানা নৎত্রগা রাজ্যগী পি দি এস স্কিমনা কোনশিন্দ্রবা নৎত্রগা মখোয়গী নফসাগী চেং ফংবা ঙমদ্রবা লৈবাক অসিগী মফম কয়াদা লৈরিবা কোইচৎ-চৎপা/পন্দুনা লৈবা শিন্মীশিং অমসুং লায়রবশিং চীঞ্জাক ফংবদা মতেং পাংনবা “অত্মানির্ভর ভারত স্কিম”গী মখাদা কঞ্জুমর এফেয়ার্স, ফুদ অমসুং পব্লিক দিস্ত্রিবুসন মিনিস্ত্রিগী মখাদা লৈবা ফুদ অমসুং পব্লিক দিস্ত্রিবুসন দিপার্তমেন্তনা চীঞ্জাক মেত্রিক তন লাখ ৮ (চেং মেত্রিক তন লাখ ৭ অমসুং গেহু মেত্রিক তন লাখ ১) খাক্তুনা থম্লে।
লৈবাক শীনবা থুংনা লৈরিবা কোইচৎ-চৎপা/পন্দুনা লৈবা শিন্মীশিং অমসুং লায়রবশিংগী অকক্নবা মশিং দিপার্তমেন্ত অসিদা লৈতবনা মাইগ্রেন্ত মীওই ক্রোর ৮(নফসা বেনিফসির ক্রোর ৮০গী চাদা ৮) কান্নবা পীনবা পান্দম থম্লি অমসুং রাজ্যশিং/য়ুতিশিংদা থা অমদা চীঞ্জাক মেত্রিক তন লাখ ৪ (নফসাগী মখাদা থাগী পীরিবা চাকথুংগী চাদা ১০) পীদুনা থা অনি হায়বদি ২০২০গী মে অমসুং জুনগী ওইনা কোইচৎ-চৎপা/পন্দুনা লৈবা শিন্মী অমদা কেজি ৫ লেম্না অত্মানির্ভর ভারত স্কিমগী মখাদা য়েন্থোক্কনি।
হৌজিক থেংনরিবা অৱাবা ফিবম অসি য়েংলগা কনাগুম্বা মীওই অমতা চিৎথহৌদনবা সরকারনা থবক পায়খৎলে। য়েন্থোকপগী থবকশিংদা রাজ্য সরকারশিং মনিং তৌহল্লে অমসুং মসিগী অহেনবা চীঞ্জাক অসি রাসন কার্দ পায়দবা মীওই অমদা হেক্তা য়েন্থোক্নবা অয়াবা রাজ্যশিংদা পীরে। অহেনবা চীঞ্জাক য়েন্থোকপগী মতাংদা হৌজিক ওইরিবা ফিবম অসি থেংননবা মিনিস্ত্রিনা রাজ্য সরকারশিংদা মপুংফাবা মনিংতম্বা পীরে।
চীঞ্জাক দরকার ওইবশিংদা চানবা ফংহল্লে অমসুং মমাংদা মীওই ক্রোর ৮ ওইগনি হায়না পানরম্বা অদুদগী মীওই মশিং ক্রোর ২.১৩ হন্থবদগী অৱাবা খর কোক্লে। শিন্মী ক্রোর ৮ অসি পান্দম থম্লিবা চপ চাবা মশিংনি হায়না লৌরোইদবনি অমসুং করিগুম্বা মশিং অসি শুনবা লৈরম্লবদি চানবা ফংহন্নবা পান্দম থম্লি । অদুবু মতম অয়াম্বদা শিন্মীশিং অসি রাজ্য অমদগী রাজ্য অমদা চৎথোক-চৎশিন তৌবা, মখোয়গী রাজ্যশিংদা হল্লকপা অমসুং লম্বীদা লৈবা য়াওরি। মরম অদুনা নফসা/স্তেৎ রাসন কার্দশিং পায়বা মীওইশিংদা চেং পীবা মশিং য়াম্না হন্থখি অমসুং মরম অদুনা অত্মানির্ভর ভারত স্কিমগী মখাদা কান্নবা ফংগদবা মীওই পানরিবা মশিংদগী হন্থরে।
নফসাগী মখাদা চাংনাইনা পীরিবা চীঞ্জাক্কী মথক্তা লোকদাউন মনুংদা ও.এম.এস.এস, ও.দব্লিউ.এস, পি.এম.জি.কে.ৱাইগী মখাদা রাজ্যশিং, এন.জি.ওশিংনা অহেনবা চীঞ্জাক মেত্রিক তন লাখ ১৫৭.৩৩ চিংথোকখ্রে। মসিগী অহেনবা চীঞ্জাক অসি লোকদাউন মনুংদা মীয়ামদা য়েন্থোকখি অমসুং তি.পি.দি.এসনা চাংনাইনা য়েন্থোক্লিবা অদুদগী শরুক অনি হেল্লবনি।
অমরোমদা, রাজ্যশিংনা কান্নবা পীগদৌরিবা মপানগী শিন্মীশিং/পন্দুনা লৈরিবা শিন্মীশিং মশক খঙদোকপগী থবক মরী লৈনবা এজেন্সিশিংগা লোয়ননা কন্না পায়খৎতুনা মখোয়দা অত্মানির্ভর ভারত স্কিমগী মখাদা লেম্না চীঞ্জাক য়েন্থোকখি ; অদুবু রাজ্য/য়ুতি অয়াম্বনা কান্নবা ফংগদবা শিন্মী অয়াম্বা মাংজৌননা মখোয়গী ময়ুম রাজ্যশিংদা হনখ্রে হায়না খঙহল্লকখি। মরম অদুনা অত্মানির্ভর ভারত স্কিমগী মখাদা চীঞ্জাক মেত্রিক তন লাখ ৮ কাইথোকখিবা অদু লোইনা য়েন্থোকত্রে।
২০২০গী জুন ৩০ ফাওবদা ফংবা পাউ মতুংইন্না, স্কিম অসিনা মীওই ক্রোর ২.৮ কান্নবা পীনবা পান্দম থম্বগী মনুংদা হৌজিক ফাওবদা মীওই ক্রোর ২.১৩ কান্নবা ফংহনখ্রে। মসি মীওই ক্রোর ২.৮গী চাদা ৭৬ নি। অহানবা ওইনা চীঞ্জাক মেত্রিক তন লাখ ৮ কাইথোকপগী মনুংদা রাজ্যশিংনা মেত্রিক তন লাখ ৬.৪(চাদা ৮০) চিংথোকখ্রে। ২০২০গী জুলাই ১৫ ফাওবগী মনুংদা মখোয়না চীঞ্জাক য়েন্থোকখিবা মী মশিং অরোইবা ওইনা পীখৎলক্নবা রাজ্যশিংদা খঙহনখ্রে। ২০২০গী জুলাই ২ ফাওবদা বিহারদা মীওই ক্রোর ১.৭৩দা চেং য়েন্থোকখ্রে। রাজ্যশিংদগী মখা তানা রিপোর্তশিং লাক্কদবা মরম্না ২০২০গী জুন ৩০ ফাওবদা লৈখিবা ক্রোর ২.১৩ অসিদগী মশিং হেনগৎলকখিগনি।
****
(Release ID: 1636053)
Visitor Counter : 89


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
28 SEP 2021 9:26AM by PIB Imphal
পুং ২৪ মনুংদা দোজ কোতি ১হেন্না কাপখ্রে
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৮৭.০৭ কাপথোকখ্রে
ভারতকী অনৌবা নুমিৎ খুদিংগী লাকপা রিপোর্ত নুমিৎ ২০১গী মতুংদা ২০,০০০গী মখাদা লাকখ্রে; পুং ২৪ মনুংদা অনৌবা কেস ১৮,৭৯৫ লাকখি
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৮৭%দা লৈরি; ২০২০ মার্চতগী খ্বায়দগী নেম্বনি
ভারতকী হৌজিক লৈরিবা এক্তিব কেস মশিং ২,৯২,২০৬ লৈরি; নুমিৎ ১৯২দা খ্বায়দগী নেম্বনি
হৌজিক ওইরিবা ফগৎলকপগী চাং ৯৭.৮১%নি; ২০২০ মার্চতগী খ্বায়দগী ৱাংবা ওইরি
পুং ২৪ মনুংদা ২৬,০৩০ ফগৎলক্তুনা, অপুনবা মীশিং ৩,২৯,৫৮,০০২ ফগৎলকখ্রে
হৌখিবা নুমিৎ ৯৫দা চয়োলগী পোজিতিবিতী রেত ৩%গী মখাদা লৈদুনা হৌজিক (১.৮৮%)দা লৈরি
নোংমগী ওইবা পোজিতিবিতী রেত (১.৪২৪% ) হৌখিবা নুমিৎ ২৯নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৬.৫৭ তৌখ্রে
****
(Release ID: 1758769)
Visitor Counter : 133